text:
প্রধান মন্ত্রী শ্রী নরেন্দ্র মোদীনা উত্তর প্রদেশকী শহজহানপুরদা গঙ্গা এক্সপ্রেসৱেগী উরেপ উয়ুং তমখ্রে। থৌরম অদুদা শরুক য়াখিবশিংগী মরক্তা উত্তর প্রদেশকী মুখ্য মন্ত্রী শ্রী য়োগী অদিত্যনাথ, কেন্দ্রগী মন্ত্রী বি.এল. ভর্মাসু য়াওরি।
মীতিন অদুদা ৱা ঙাংবা অদু প্রধান মন্ত্রীনা কাকোরি থৌদোক্কী ইহৌরোই ওইরিবশিং রাম প্রসাদ বিস্মিল, অশফাক উল্লাহ খান অমসুং রোশন সিংহদা ইকাই খুম্নবা উৎলদুনা হৌদোকখি। মফম অদুগী লোন্দা ৱা ঙাংলদুনা প্রধান মন্ত্রীনা নীংতম ইহৌগী কবীশিং ওইখিবা দামোদর স্বারুপ ‘বিদ্রোহি’, রাজ বহাদুর বিকল অমসুং অগনিভেশ শুকলাদা ইকাই খুম্নবা উৎখি। “ হয়েং অসি পন্দিৎ রাম প্রসাদ বিস্মিল, অশফাক উল্লাহ খান অমসুং রোশন সিংহগী নীংতম ঈহৌদা থৱাই কৎখিবা নুমিৎনি। ব্রিতিশ শাসনবু শীংনখিবা শহজহানপুরগী মপারী অহুম অসি দিসেম্বর ১৯দা থৌরি য়ান্দুনা হাৎখি। ভারতকী নীংতম্বগীদমক মখোয়গী থৱাই কৎখিবা অসিগুম্বা হীরোশিং অসিগী ঐখোয়দা অচৌবা লমন অমা তোনশিঞ্জরে” হায়না প্রধান মন্ত্রীনা ফোঙদোকখি।
ইমা গঙ্গা অসি অফবা অমসুং চাউখৎপা খুদিংমক্কী হৌরকফম অমনি হায়না প্রধান মন্ত্রীনা ফোঙদোকখি। ইমা গঙ্গানা নুংঙাইবা খুদিংমক খুৎশিন্নরগা অৱাবা খুদিংমক লৌশিনবী। মসিগা মান্ননা গঙ্গা এক্সপ্রেসৱে অসিনা য়ু.পি.গী চাউখৎ থৌরাংগী অনৌবা থোংশিং হাংদোক্লগনি। এক্সপ্রেসৱেগী নেতৱর্কশিং, অনৌবা এয়রপোর্ত অমসুং রেলৱেজকী রুতশিংগী মতাংদা পল্লদুনা মসি রাজ্য অসিদা কান্নবা পীগদবা হীরম মঙাগী হৌরকফমনি হায়না প্রধান মন্ত্রীনা ফোঙদোকখি। অহানবা কান্নগদবা হীরম –মীয়ামগী মতম কনবা। অনিশুবা কান্নগদবা হীরম- মীয়ামগী খুদোংচাবা হেনগৎহনবা অমসুং হিংবা লাইথোকহনবা। অহুমশুবা কান্নগদবা হীরম- য়ু.পি.গী রিসোর্সশিং নীয়ম চুম্না শিজিন্নবা। মরিশুবা কান্নগদবা হীরম – য়ু.পি. তৌবা ঙম্বা হেনগৎহনবা। মঙাশুবা কান্নগদবা হীরম – য়ু.পি.দা হীরম খুদিংমক্তা নুঙাই য়াইফবা পুরকপা।
ঙসি য়ু.পি.দা শরিবা মতম চুনরবা ইনফ্রাস্ত্রকচরশিং অসিনা রিসোর্সশিং মতৌ করম্না নীয়ম চুম্না শিজিন্নবগে হায়বদু তাক্লি হায়না প্রধান মন্ত্রীনা ফোঙদোকখি। মমাংদা মীয়ামগী শেল অসি করম্না শীজিন্নরম্বগে হায়বদু অদোম্না ময়েক শেংনা উবীরম্লগনি। অদুবু ঙসিদি উত্তর প্রদেশকী শেলশিং অসি উত্তর প্রদেশকী চাউখৎ থৌরাংদা শিজিন্নরি হায়না প্রধান মন্ত্রীনা ফোঙদোকখি। য়ু.পি. পুম্বনা পুন্না চাউখৎমিন্নরবদা লৈয়াক অসি খুমাং চাউশিনগনি হায়না প্রধান মন্ত্রীনা ফোঙদোকখি। মতম অদুনা দবল ঈঞ্জিন সরকার অসিগী মীৎয়েং অসি য়ু.পি.গী চাউখৎ- থৌরাংদনি। ‘সবকা সাথ, সবকা বিকাস, সবকা বিস্বাস অমসুং সবকা প্রয়াসকী মন্ত্রা অসিগা লোয়ননা ঐখোয়না য়ু.পি. অসি চাউখৎনবা পুকচেল শেংনা থবক কয়ামরুম পাইখৎলি হায়না মহাক্না ফোঙদোকখি। প্রধান মন্ত্রীনা চহি মঙাগী মমাংদা ফীভম অসিগী মতাংদা মীৎয়েং চংখি। “রাজ্য অসিগী মফম খরখক্তা নত্তনা অতোপ্পা শহরশিং অমসুং খুঙ্গংশিংদা মৈ ফংলমদে। দবল ইঞ্জিন সরকার অসিনা য়ু.পি.দা ইলেক্ত্রিসিতী কন্নেক্সন লেম্না চাউরাক্না লাখ ৮০ পীবতা নত্তনা মমাংগা য়েংনবদা জিলা খুদিংমক্তা ইলেক্ত্রিসিতী মরাং কায়না পীরি” হায়না মহাক্না মখা তাখি। লাইরবা মীওই লাখ ৩০ হেনবনা পক্কা য়ুম ফংখ্রে অমসুং মসিগী কেম্পেন অসি মমিং পানখৎখ্রবা মীওই খুদিংমক কভর তৌদ্রিফাওবা মখা চত্থখিগনি হায়না মহাক্না ফোঙদোকখি। শহজহানপুরদসু পক্কা য়ুম লিশিং ৫০ শাখ্রে।
অহানবা ওইনা দলিতশিং, খুদোংচাবা ফংদ্রবশিং অমসুং শোত্থরবশিংগী চাউখৎহন্নবা অহানবা ওইনা মহাক্না অঙম্বা থাক্তা মীৎয়েং চংল্লি হায়না মহাক্না ফোঙদোকখি। মহাক্না মখা তারদুনা হায়খি “সরকার অসিগী অহানবা মীৎয়েংদি চাউখৎ-থৌরাংগী কান্নবশিং অদু সমাজ অসিদা নাথৈদুনা থম্বীরবা অমসুং শোত্থরবা মীওই খুদিংমক্তা ফংহনবনি। হায়রিবা চপ মান্নবা ৱাখল্লোন অসি ঐখোয়গী লৌউ-শিংউগী থৌরাং অমসুং লৌমীশিংগা মরী লৈনবা থৌরাংশিংদসু মমি তারি”।
প্রধান মন্ত্রীনা লৈবাক অসিগী হেরিতেজ অমসুং লৈবাক অসিগী চাউখৎ-থৌরাংগী ওইবা থবক পাইখৎপদা নীংঙমদবা পোক্লিবা ৱাখল্লোন অসিবু চৈখি। মহাক্না হায়খি অসিগুম্বা মীওইশিং অসিনা লায়রবা অমদি মীচম মীয়ামবু মখোয়গী মখা পোন্না হিংহনবা পামখি। “মীওইশিং অসিনা কাশীদা বাবা বিশ্বনাথকী অচৌবা ধাম অমা শাবদা নুংঙাইতবা পোকই। মীওইশিং অসিনা অয়োধ্যদা ভগৱান শ্রী রামগী অচৌবা লাইশঙ অমা শাবদা নুংঙাইতবা পোকই। মীওইশিং অসিনা গঙ্গাজীগী লুনানবগী কেম্পেন চত্থবদা নুংঙাইতবা পোকই। মীওইশিং অসিমক্তা অকি-অখঙ পীরিবা মকোকশিংগী মায়োক্তা আর্মীনা এক্সন লৌৎপদা ৱাহং হঙলি। মসিগী মীওইশিং অসিনা ভারতকী বিজ্ঞানিকশিংনা ভারত্তা শাজবা কোরোনা ভেক্সিনবু মীয়াম্না চীংনবা পোকহল্লি”, হায়না প্রধান মন্ত্রীনা ফোঙদোকখ্রে। মহাক্না হন্দক্তা য়াইফবা পুরক্তুনা অহোংবা লাকখিবা রাজ্য অসিদা হান্না লৈরবা ফত্তবা লো এন্দ ওর্দরগী ফীভম অদু নীংশিংখ্রে। প্রধান মন্ত্রীনা য়ু.পি.ৱাই.ও.জি.আই.গী ফোর্ম্যুলেসন পীখি – য়ু.পি. প্লস য়োগী বহুৎ হে উপয়োগী (য়াম্না কান্নৈ)।
এক্সপ্রেসৱে অসি শানবগী ঈথিল অসি লৈবাক পুম্বদা কন্নেক্তিবিতী খোংজেল য়াংনা শেমগৎনবা প্রধান মন্ত্রীগী মংলান অদুদগী লাকপনি। কি.মি. ৫৯৪ শাংবা লেন তরুক্কী এক্সপ্রেসৱে অসি লুপা করোর ৩৬,২০০কী মথক্তা চংনা শাগনি। মীরুৎতা লৈবা বিজাউজী খুঙ্গং মনাক্তগী হৌরগা এক্সপ্রেসৱে অসিনা প্রয়াগরাজকী জুদপুর দন্দু খুঙ্গংগী মনাক ফাওবা কোনশিনগনি। মসিনা মীরুৎ, হাপুর, বুলন্দশহর, অমরোহা, সম্ভল, বদানয়ু, শাহজহানপুর, হরদোই, উন্নাও, রায়বরেলী, প্রতাপগর অমসুং প্রয়াগরাজ ফাওদুনা চৎকনি। থবক লোইরবা মতুংদা মসি উত্তর প্রদেশকী নোংচুপ অমসুং নোংপোক থংবা লমদমশিং শম্নহন্দুনা রাজ্য অসিগী খ্বাইদগী শাংবা এক্সপ্রেসৱে ওইরগনি। শাহজহানপুরগী এক্সপ্রেসৱেদা এয়র ফোর্সকী প্লেনশিংগী ইমর্জেন্সী তেক ওফ অমসুং লেন্দিং তৌবদা মতেং পাংনবা কিমি ৩.৫ শাংবা এয়র স্ত্রিপ অমসু শারগনি। এক্সপ্রেসৱে অসিগা থংননা ইন্দস্ত্রিএল কোরিদোর অমসু শানবা প্রপোজ তৌখ্রে।
এক্সপ্রেসৱে অসিনা ইন্দস্ত্রিএল চাউখৎহন্নবা, ললোন-ইতিক, লৌউ-শিংউ, তুরিজম অসিনচিংবা য়াওনা তোঙান-তোঙানবা সেক্তরশিংদা ইনোৎ হাপ্লগনি। মসিনা লমদম অসিগী খুন্নাই অমসুং শেন্মীৎলোন চাউখৎহনবদা চাউনা থৌগৎলগনি।
कल ही पंडित राम प्रसाद बिस्मिल, अशफाक उल्लाह खान, ठाकुर रौशन सिंह का बलिदान दिवस है।— PMO India (@PMOIndia) December 18, 2021
अंग्रेजी सत्ता को चुनौती देने वाले शाहजहांपुर के इन तीनों सपूतों को 19 दिसंबर को फांसी दी गई थी।
भारत की आजादी के लिए अपना सर्वस्व न्योछावर कर देने वाले ऐसे वीरों का हम पर बहुत बड़ा कर्ज है: PM
माँ गंगा सारे मंगलों की, सारी उन्नति प्रगति की स्रोत हैं।— PMO India (@PMOIndia) December 18, 2021
मां गंगा सारे सुख देती हैं, और सारी पीड़ा हर लेती हैं।
ऐसे ही गंगा एक्सप्रेसवे भी यूपी की प्रगति के नए द्वार खोलेगा: PM @narendramodi
पहला वरदान- लोगों के समय की बचत।— PMO India (@PMOIndia) December 18, 2021
दूसरा वरदान- लोगों की सहूलियत में बढोतरी, सुविधा में बढोतरी।
तीसरा वरदान- यूपी के संसाधनों का सही उपयोग।
चौथा वरदान- यूपी के सामर्थ्य में वृद्धि।
पांचवा वरदान- यूपी में चौतरफा समृद्धि: PM @narendramodi
यूपी में आज जो आधुनिक इंफ्रास्ट्रक्चर का निर्माण हो रहा है वो ये दिखाता है कि संसाधनों का सही उपयोग कैसे किया जाता है।— PMO India (@PMOIndia) December 18, 2021
पहले जनता के पैसे का क्या-क्या इस्तेमाल हुआ है ये आप लोगों ने भली-भांति देखा है।
लेकिन आज उत्तर प्रदेश के पैसे को उत्तर प्रदेश के विकास में लगाया जा रहा है: PM
जब पूरा यूपी एक साथ बढ़ता है तो देश आगे बढ़ता है।— PMO India (@PMOIndia) December 18, 2021
इसलिए डबल इंजन की सरकार का फोकस यूपी के विकास पर है।
सबका साथ, सबका विकास, सबका विश्वास और सबका प्रयास के मंत्र के साथ हम यूपी के विकास के लिए ईमानदारी से प्रयास कर रहे हैं: PM @narendramodi
आप याद करिए पांच साल पहले का हाल।— PMO India (@PMOIndia) December 18, 2021
राज्य के कुछ इलाकों को छोड़ दें तो दूसरे शहरों और गांव-देहात में बिजली ढूंढे नहीं मिलती थी।
डबल इंजन की सरकार ने ना सिर्फ यूपी में करीब 80 लाख मुफ्त बिजली कनेक्शन दिए, बल्कि हर जिले को पहले से कई गुना ज्यादा बिजली दी जा रही है: PM @narendramodi
जो भी समाज में पीछे है, पिछड़ा हुआ है, उसे सशक्त करना, विकास का लाभ उस तक पहुंचाना, हमारी सरकार की प्राथमिकता है।— PMO India (@PMOIndia) December 18, 2021
यही भावना हमारी कृषि नीति में, किसानों से जुड़ी नीति में भी दिखती है: PM @narendramodi
हमारे यहां कुछ राजनीतिक दल ऐसे रहे हैं जिन्हें देश की विरासत से भी दिक्कत है और देश के विकास से भी।— PMO India (@PMOIndia) December 18, 2021
देश की विरासत से दिक्कत क्योंकि इन्हें अपने वोटबैंक की चिंता ज्यादा सताती है।
देश के विकास से दिक्कत क्योंकि गरीब की, सामान्य मानवी की इन पर निर्भरता दिनों-दिन कम हो रही है: PM
इन लोगों को गंगा जी के सफाई अभियान से दिक्कत है।— PMO India (@PMOIndia) December 18, 2021
यही लोग हैं जो आतंक के आकाओं के खिलाफ सेना की कार्रवाई पर सवाल उठाते हैं।
यही लोग हैं जो भारतीय वैज्ञानिकों की बनाई मेड इन इंडिया कोरोना वैक्सीन को कठघरे में खड़ा कर देते हैं: PM @narendramodi
योगी जी के नेतृत्व में यहां सरकार बनने से पहले, पश्चिम यूपी में कानून-व्यवस्था की क्या स्थिति थी, इससे आप भलीभांति परिचित हैं।— PMO India (@PMOIndia) December 18, 2021
पहले यहाँ क्या कहते थे?
दिया बरे तो घर लौट आओ!
क्योंकि सूरज डूबता था, तो कट्टा लहराने वाले सड़कों पर आ धमकते थे: PM @narendramodi
आज पूरे यूपी की जनता कह रही है- यूपी प्लस योगी, बहुत हैं उपयोगी।— PMO India (@PMOIndia) December 18, 2021
U.P.Y.O.G.I
यूपी प्लस योगी, बहुत हैं उपयोगी: PM @narendramodi


c: text/html

text:
হকশেল অমসুং য়াইফ-য়ুম্বাল মন্ত্রালয়
ভারতকী কোবিদ-১৯ ত্রেজেক্তরীদা মশক থোক্না মায় পাকপা অমা – থা ৬কা নুমিৎ ২৪নি মতুংদা হৌজিক নারিবা মীশিং লাখ ২গী মখাদা হন্থরে
হৌখিবা নুমিৎ ৭নিসিদা ভারতনা নোংমদা নৌনা থেংনবা মীওই মিলিয়ন অমদা কনফার্ম তৌরবা কোবিদ১৯ কেস মশিং খ্বায়দগী নেম্বশিংগী মরক্তা ওইরে
বিনিফিসিয়রী পুন্না ৬,৭৪,৮৩৫ তিকা থাখ্রে
হৌখিবা পুং ২৪দা সেসন ৩,৮৬০দা মীওই ২,২০,৭৮৬ তিকা থাখি
Posted On:
20 JAN 2021 12:34PM by PIB Imphal
ভারতনা ঙসি মশক থোক্না মায় পাকপা ফীভম অমা ফংবা ঙমখ্রে। হৌজিক নারিবা অপুনবা মীশিং ঙসি লাখ ২গী মখাদা হন্থরক্তুনা ১,৯৭,২০১দা লৈরে। মশিং অসি অপুনবা নাখিবা মীশিংগী শুপ্নতগী চাদা ১.৮৬ খক্তনি। মসি নুমিৎ ২০৭গী মতুংদা খ্বায়দগী হন্থবা মশিংনি। জুন ২৭, ২০২০দা লৈখিবা অপুনবা নারিবা মীশিং ১,৯৭,৩৮৭ ওইখিবনি।
হৌখিবা পুং ২৪দা মীওই ১৬,৯৮৮ নাবা ফরক্তুনা ময়ুমদা হলহনখ্রে। মসিনা অপুনবা হৌজিক নারিবা মীশিংদগী মীশিং ৩৩২৭ হন্থহল্লে।
হৌজিক নারিবা মীশিংগী চাদা ৭২দি স্তেত ৫ খক্তদা নৈশিন্দুনা লৈরি।
স্তেত অমসুং য়ু.তি. ৩৪দা হৌজিক নারিবা মীশিং ১০,০০০গী মখাদা লৈরি।
ভারতকী নুংতিগী নৌনা নারকপা মীশিং চাং নাইনা হন্থরক্তুনা হৌজিক নারিবা মীশিং হন্থরক্লি।
মালেমগী ওইনা হৌখিবা নুমিৎ ৭নিসিদা মীওই মিলিয়ন অমদা নোংমদা নৌনা কোবিদ১৯ নারকপা মীশিং খ্বাইদগী নেম্বশিংগী মরক্তা ভারতসু অমা ওইরি।
জনুৱারী ২০, ২০২১গী অয়ুক পুং ৭ ফাওবদা বিনিফিসিয়রী পুন্না ৬,৭৪,৮৩৫ তিকা থাখ্রে। হৌখিবা পুং ২৪দা সেসন ৩,৮৬৯দা মীওই ২,২০,৭৮৬ তিকা থাখি। হৌজিকফাওবদা সেসন ১১,৭২০ পাঙথোকখ্রে।
অপুনবা ফখ্রবা মীশিং করোর ১.০২ (১০,২৪৫,৭৪১) ওইরি।
অপুনবা ফখ্রবা মীশিংনা হৌজিক নারিবা মীশিংদগী নুমিৎ খরনিগী মমাঙদগী করোর অমা হেনখ্রে। হৌজিক লৈরিবা খেন্নবা অসি ঙসি ১০,০৪৮,৫৪০ ওইখি। ফগৎলকপগী চাং ঙসি চাদা ৯৬.৭০ ওইরে। নুংতিগী নৌনা নারকপা মীশিংদগী ফগৎলকপা মীশিংনা হেন্দুনা চৎপনা খেন্নবা অসি অসুম অসুম হেনগৎলক্লি।
নৌনা ফগৎলকখ্রবা মীশিংগী চাদা ৮০.৪৩দি স্তেত/য়ু.তি. ১০দগীনি।
মহারাস্ত্রদা মীওই ৪,৫১৬ নৌনা ফগৎলক্তুনা নোংমদা খ্বাইদগী মশিং য়াম্না ফগৎলকপা ওইখি। কেরলাদা মীওই ৪,২৯৬ ফগৎলকখি অমদি কর্নাতকাদা মীওই ৮০৭ ফগৎলকখি।
নৌনা নারকপা মীশিংগী চাদা ৭৯.২দি স্তেত অমসুং য়ু.তি. তরেত্তগীনি।
কেরলাদা মীওই ৬,১৮৬ নৌনা নারক্তুনা খ্বায়দগী মশিং য়াম্বা ওইখি। মহারাস্ত্রদা মীওই ২,২৯৪ নৌনা নারক্তুনা মতুং ইল্লি।
নোংমদা মী শিবগী মশিংসু তপ্না তপ্না হন্থরক্তুনা ঙসি মীওই ১৬২ শিখি।
নৌনা শিখিবা মীশিংগী চাদা ৭১.৬তি স্তেত/য়ু.তি. তরুক্তগীনি।
মহারাস্ত্রদা খ্বাইদগী মীশিং য়াম্না শিবা (৫০) থেংনখি। কেরলা অমসুং ৱেস্ত বেঙ্গলনা মথংশিৎনা মীওই ২৬ অমদি ১১ নৌনা শিদুনা মতুং ইল্লি।
****
(Release ID: 1690310)
Visitor Counter : 99
Read this release in:
English
,
Urdu
,
Marathi
,
Hindi
,
Assamese
,
Punjabi
,
Gujarati
,
Odia
,
Tamil
,
Telugu
,
Malayalam

robotstxt: allowed

filter: keep


text:
বরাক তম্পাক্কী
খোমজিনবা পাউ খরা
৩০-০৬-২০১৮
সিতিজেনসিপ বিলগী মায়োক্তা আসুনা অচৌবা রেলি অমা
পাঙথোকখ্রে।
⧭⧪➤ সিতিজেনসিপ এমেন্দমেন্ট
বিল, ২০১৬ কী মায়োক্তা অচৌবা রেলি অমা ঙরাং গৌহাতিদা পাঙথোকখ্রে। তোঙান তোঙানবা য়েলহৌ-লূপ
২৯ গা খুৎশম্নদুনা পাঙথোকখিবা রেলি অদুদা রাজ্য অসিগী জিলা কয়ামরুমদগী লাকখিবা
মীওইশিংনা লতাসিল লমপাকতগী আসাম ইনজিনিয়ারিং ইন্সটিটিউটকী লমপাকফাওবা খুরক হাংদনা
চৎপা উখি। বিল অসি সংবিধানগী ৱাংমদনি অমসুং মসি ঐখোয়না কৈদৌনুংদসু য়াবা ঙমলোই
হায়না ওল আসাম স্টুদেন্টস্ ইউনিয়ন (আসু)গী এদভাইজর সমুজ্জল ভট্টচার্জিনা ফোঙদোকখি।
বিল অসিনা রাজ্য অসিগী সংস্কৃতি ইতিহাস লোইনমক উৎ ওইহনখ্রগনি অদুনা ১৯৭১গী মতুংদা
লাকপা হিন্দু-মুসলমান মীতোপ অমফাওবা রাজ্য অসিনা পোৎলুম পুবা ঙমলোই হায়খি।(www.lakhipuronline.in)
মহৈমশিংগী মন্ত্রী সিদ্ধার্থ ভট্টচার্য শিলচরদা
লাক্কদৌরি।
⧭⧪➤ মহৈমশিংগী মন্ত্রী
সিদ্ধার্থ ভট্টাচার্য লাক্লিবা জুলাইগী তাং ৭তা নরসিংহপুর স্বর্ণলক্ষী হায়ার সেকেন্দরী
স্কুলগী থৌরম অমদা শরুক য়াগদৌরি। হৌখিবা চহী ১২দা পাঙথোকখিবা মেত্রিক পরিক্ষাশিংদা
সরকারগী মহৈশঙশিংগী মরক্তা রাজ্যপুম্বগী ওইনা স্কুল অসিনা খ্বাইদগী ফজবা রিজাল্ট
পুরকপগী দমক মন্ত্রী মশামক্না লাকতুনা স্কুল অসিগী ওজাশিংদা হরাওবা ফোঙদোক্কদৌরি।(www.lakhipuronline.in)
এনআরসিগী ফাইনেল দ্রাফ্ট পুথোকপগী মতম জুলাই ২
দা খঙলগনি।
⧭⧪➤ আসামদা নেসনেল রেজিস্টার ওফ
সিতিজেন্স (এনআরসি) ফাইনেল দ্রাফ্ট ফোঙদোকপগী তাংদাংবা মতম লাক্লিবা জুলাইগী তাং ২
দা খঙলগনি। সুপ্রিম কোর্টকী বিচারপতি রঞ্জন গোগোইগী লুচিং মখাদা খন্ন-নৈরবা মতুংদা
তাংদাংবা নুমিৎতু লেপলগনি। পনবা য়াই হন্দক্কী ইচাউনা অপনবা পীবদগী মফম খরদা
এনআরসিগী দোকুমেন্টশিং ভেরিফিকেসন তৌবা লোইশিন্দবা মরমনা এনআরসিগী স্টেট
কোর্দিনেতর প্রতীক হাজেলানা অতোপ্পা নুমিৎ অমা লেপ্পিনবা হায়খিবনি। তৌইগুম্বসুং
সুপ্রিম কোর্টনদি ঙসি (জুন ৩০)গী মনুংদা ফাইনেল দ্রাফ্ট পুথোক্নবা হায়খি। নাগরিক
কোতি অমগা লাখ ৯ গী মমিং মথা য়াওবা এন আর সিগী অহানবা ফাইনেল মমাং চহীগী দিসেম্বর
৩১ দা পুথোকখিবনি।
অসোমদা রাজ্যগী ইচাউগী ফিভম হৌজিকসু থোইদোক্না
অহোংবা লৈত্রি। লক্ষীম্পুর, যোরহাত, চরাইদেও নচিংবা জিলা খরদা ইচাউগী ফিভম ফত্রি।
হন্দক্কী ইচাউদা রাজ্য অসিগী খুঙ্গং ৯৭কী মীওই লিশিং ৬৭ হেন্না অৱাবা মায়োক্নরি
অদুগা মীওই ৩২ গী ইচাউনা মরম ওইদুনা শিখি। (www.lakhipuronline.in)
হুন্দুনা ঙাংলুবগী বিজেপীনা কংগ্রেসপু চৈখ্রে।
⧭⧪➤ বিজেপিনা লুচিংবা সরকারনা সর্জিকেল স্ট্রাইককী মতাংদা রাজনিতি শান্নৈ
হায়বগীদমক ইনফোরমেসন অমসুং ব্রোদকাস্টিং মন্ত্রি কর্নেল রাজ্যভর্ধন রাথোরনা
কংগ্রেসপু অমুক চৈখ্রে। ২০১৬কী সর্জিকেল স্ট্রাইককী মতাংদা মোত কয়ামরুম ফোঙদোরকপগী
তুংদা মন্ত্রিনা টুইটরদা থাঙ্গৎলকপা ভিদিও অমদা ওপোজিসনগী কাংবুনা ভারত লান্মী
অমসুং এনদিএ সরকারগী মায়পাকপবু য়েংদুনা লৈবা ঙমদ্রে হায়খি। । (www.lakhipuronline.in)
ফোরেনরনি হায়না লাউথোক্লবা পেঙ চোইরবা অহল অমা
ময়ুমদা অমুক হলহনখ্রে।
⧭⧪➤ দিটেন্সন কেম্পতা
ফাজিন্দুনা থমলকখিবা মশাগী চহী ১০২ রোম শুবা পেঙ চোইরবা অহল অমবু হিউমেনেতেরিয়ান
গ্রাউন্দা মশাগী ময়ুম ধোলাইদা হলহনখ্রে। চন্দ্রধর দাস, মশাগী চেচাং মতীক চানা
পুথোকপা ঙমদবদগী ফোরেনরনি হায়না লাউথোক্লদুনা শিলচর সেন্ট্রেল জেলগী দিতেন্সন
কেম্পতা হৌখিবা জনুৱারীদগী লৈরকখিবনি। দিতেন্সন কেম্পতা লৈরিবা মীওই ১০৯ গী মনুংদা
মহাকসু অমনি। দি হিন্দুগী পাউচে মতুং ইন্না হৌখিবা মে থাগী তাং ১৫ ফাওবদা আসামগী
জেল ৬ তা ফোরেনরনি হায়না লাউথোক্লবা মীওই ৯৮৬ ফাজিন্দুনা লৈখি হায়না পাউদমলি। ।(www.lakhipuronline.in)
ফিফা ৱার্ল্দ কাপ ২০১৮ ঙসিদগী প্রি ক্বাতর
ফাইনেল হৌরগনি।
⧭⧪➤ রাসিয়াদা চৎথরিবা ফিফা ৱার্লদ কাপকী গ্রুপ রাউন্দ ঙরাং লোইশিনখ্রে।
ঙসিদগী রাউন্দ অফ সিক্সটিন হায়নসু খঙনবা প্রি-ক্বাতর ফাইনেল ঙসিদগী হৌরগনি। ঙসি
নুমিদাং পুং ৭-৩০ দা ফ্রান্সকা আর্জেন্তিনাগা, নুমিদাং পুং ১১-৩০ দা উরুগুৱেগা
পোর্তুগালগা শান্নগনি। জুলাইগী তাং ১দা স্পেইনগা রাসিয়াগা অমসুং ক্রোয়েসিয়াগা
দেনমার্ককা শান্নগনি। জুলাই তাং ২ দা ব্রাজিল অমসুং মেক্সিকো অদুগা বেলজিয়াম অমসুং
জাপান শান্নগনি। জুলাই তাং ৩ দা সুইদেনগা সুইজারলেন্দগা অদুগা কলম্বিয়াগা
ইংলেন্দগা থেংগাইনগনি।
ঙরাংগী মেচশিংদা নুমিদাং পুং ৭-৩০ দা গ্রুপ এইচ কী মেচশিংদা
পোলেন্দনা জাপানবু পাঞ্জল ১ - ০ দা অদুগা কোলম্বিয়ানা
সেনেগলবু ১ - ০ দা থোইখি। অসোমদা নুমিদাং পুং ১১-৩০ দা গ্রুপ জি গী মেচ অনিদা তুনিসিয়ানা পানামাবু ২ - ১
দা অদুগা বেলজিয়ামনা ইংলেন্দবু ১ - ০ দা থোইখি। (www.lakhipuronline.in)
Pao sing asi ga loinana atei e-pao
gi damak


text:
ঙাকশেল মন্ত্রালয়
জিয়া রাই, চহি ১২শুরবী নেবেলগী অঙাংনা, কিলোমিতর ৩৬ ইরোইদুনা ওতিজম স্পেক্ত্রম দিসওর্দরগী মরমদা খঙহনখ্রে
Posted On:
18 FEB 2021 2:10PM by PIB Imphal
মিস জিয়া রাই, চহি ১২শুরবী নেবেল সেলর মদন রাইগী মচানুপীনা, ২০২১গী ফেব্রুৱারীগী ১৭তা বান্দ্রা-ৱোর্লি শমুদ্র লম্বী অসিদা গেতৱে ওফ ইন্দিয়া ফাওবা কিলোমিতর ৩৬ পুং ০৮ অমসুং মিনিত ৪০গী মনুংদা পুৱারী শেমখ্রে। মহাক অসি ঔতিজম স্পেক্ত্রম দিসওর্দর (এ.এস.দি.) হায়না খঙনবা কেস অসি লৈবা মীওইনি অমসুং মহাক্না মায় পাক্না ইরোইদুনা মসিগী মরমদা মীয়ামদা খঙহনখি। মহাক্না মহাক্কী মায় পাক্নবা রেকোর্দ তাল্লিবা অসি বান্দ্রা-ৱোর্লি শমুদ্র লম্বী অসিদগী ২০২১গী ফেব্রুৱারী ১৭কী অয়ুক পুং ০৩৫০ তাবা মতমদা হৌখি অমসুং গেতৱে ওফ ইন্দিয়া পুং ১২৩০দা লোইশিনখি। ইরোইবগী থৌরম অসি ইন্দিয়াগী শ্বিমিং ফেদেরেসন্না শকখংলবা শ্বিমিং এসোসিএসন ওফ মহারাস্ত্রাগী মিয়েং মখাদা পাংথোকপনি। থৌরম অসি য়ুথ অমসুং স্পোর্ত এফিয়র্স মিনিস্ত্রীগী এফ.আই.তি. ইন্দিয়া মুভমেন্তগা মরী লৈননা শিনবনি।
এৱার্দ পীবগী থৌরম অসি গেতৱে ওফ ইন্দিয়াদা ২০২১গী ফেব্রুৱারী ১৭ তা পাংথোকখি। মিস জিয়া রাই গ্রেতর মুম্বাই অমাচর এক্বাতিক এসোসিএসন (জি.এসম.এ.এ.এ.)গী প্রসিদেন্ত শ্রীমতি জারির এন. বালিৱালানা ত্রোফী পীবগা লোয়ননা থাগৎখি।
মিস জিয়া রাই ২০২০গী ফেব্রুৱারীগী ১৫দা কিলোমিতর ১৪ শাংবা ইলিফেন্ত ইথৎতগী গেতৱে ওফ ইন্দিয়া ফাওবা পুং ০৩গা মিনিত ২৭ অমসুং সেকেন্দ ৩০দা হান্ননা ইরোইদুনা এ.এস.দি. লৈবা নহা ওইরিবা নুপী মচা অমনা অহাংবা ইশিংদা কিলোমিতর ১৪ ইরোইদুনা রেকোর্দ থমখি।
***
(Release ID: 1699039)
Visitor Counter : 100


text:
সমুদ্র ইমাঈদগী ফুৎ ৫,৪৫৩ ৱাংবদা খুন্দারিবা মফম্নি। ঊখ্রূল তাওন অসিদা য়াম্না হরাও তরাম্লবা তাংখুল নাগা ৭৫০০০ হেন্না অতৈ মপালগী মীওই খরগা লৈমিন্নরি। ঊখ্রূল ডিস্ট্রিক হেডক্বার্তর অসি ইম্ফালদগী নেস্নেল হায়ৱে ১৫০ দা কিমিঃ ৮৪ রোম চৎলগা লৈ, মসি চাউরাক্না পুং ৩ লোমগী খোঙচৎ ওইগনি। হায়ৱে অসিনা ঊখ্রূলগা কোহিমাগা জেসামি ফাওরগা শম্নহল্লি।
2011 সেন্সসকী মতুংইন্না ঊখ্রূল ডিস্ট্রিককী লাইরিক হৈবগী চাং অসি চাদা ৮১.৮৭ ওইরি। মফম অসিদা লোল মখল ২৫০ রোম তোঙান তোঙান্বা খুলশিংদা ঙাঙনরি অদুবু হুনফুন ( ঊখ্রূল ) গী লোল অসিনা ময়ামগী ফাওন লোল ওইরি।
ঊখ্রূলগী অঈং-অশা অসি য়াম্না নুঙাইবা চাংদা 3°C দগী 33°C ফাওবগী মনুংদা লৈ। চাংচৎতা নোংচুবগী চাংনা মিমিঃ১,৭৬৩.৭ (১৯৯১) নি। ঊখ্রূলদা কালেনগী মতমদা নোংতাই অদুগা নিংথম থাদদি কংই অদুগা ঈংই। ঊখ্রূলদা এপ্রিল থাদগী অগস্ট থা ফাওবদি নোং তাই অদুগা ওক্তোবর দগী মার্চ থা অসিনা কোইরকপদা খৃাইদগী নুঙাইবা মতম্নি।
ঊখ্রূল অসি মসিগী চহীচুপ্পা লৈবা কুম্মৈশিংগী দমক মমিং চৎলি, মসিনা তুরিস্ট কয়াবুসু কোইবা লাকহল্লি। মরু ওইবা কুম্মৈশিংদি লুইরা (মরু মরাং হুন্বগী কুম্মৈ), মংখাপ ( পোথা কুম্মৈ ) অমসুং থারিও ( লৌরোক কুম্মৈ ) অসিচিংবনি। কুম্মৈশিং অসিদা তাংখুলশিংগী মেঙলবা নিংথিরবা নাৎকি ইশৈ অমদি জগোইগী মওংশিংনা অউবশিংবু শুমহৎলি।
ঊখ্রূল শিরুই লিলি (Lilium Mackliniae Sealy) গীদমক মমিং চৎলি, লৈ অসি ঊখ্রূল তাওন্দগী কিমিঃ ১৮ নোংপোক্লোমদা চৎলগা লৈবা শিরুই কশোংগী চীংথক্তা মহৌশাগী ওইনা ফংই। অদুগা কিমিঃ ১৬ চৎলগা লৈবা খাংখুই শুরুং গী দমকসু মমিং চৎলি। মশক্নাইরবা পার্কশিং, চীংদোলশিং অমদি ঈশিংচাইবী কয়া অনকপা অমসুং অকোইবদা লৈরি। দনকান পার্ক অমদি এল শাদাই পার্ক অসি লমকোইবশিংগী পিক্নিক চৎপগী মফমচারবা মফমনি। খায়াংগী ঈশিংচাইবী অমসুং অঙ্গোচীংগী অশুকপা উমং অসি লমকোইবা অমদি থৱাই য়াওবশিংনা হেন্না থিজিন্বা য়াবা মফম কয়া লৈরি। লুংহার সিহাই ফাংরৈ হানৌগী লমপাক ওইরিবা চীংদুম অমসুং কচৌফুং পাৎ অসি ঙৈহাক পোথাফমগী নুঙাইরবা মফম্নি। ঈশিংচাইবী কয়া, শুরুং কয়া, চীংদোন কয়া ঊখ্রূলগী লমিৎ-তুমিৎকী মনুঙদা লৈরি, মসিনা মফম অসিবু গ্রিন তাওন কৌনরি। অতোপ্পা নুঙাইগদবা মফমশিংদি শিংচা কাচুই, মোভা শুরুং, মারাং থুমখোঙ, কচাই চমপ্রা, শিরারাখোং মোরোক, শংশক লান নিংশিং খুবম অসিনচিংবা কয়ানি।
অদোম্না নোর্থ-ইস্ট ইন্ডিয়াগী অনৌবা মফমশিং, অনৌবা চীংদোনশিং থীজিন্বা পাম্লবদি ঊখ্রূল অসি অমনি। শিরুই কশোং চীংথক্তা মে অমসুং জুনগী মতমদা লিলিনা মরাংকাইনা শাৎলি। খাংখুই মংসোর শুরুং অমসুং মোভা শুরুং অসি আর্কিলোজিদা থৱাই য়াওজবা কয়াগী পুক্নিং চীংশিন্নঙাইনি।


text:
প্রধান মন্ত্রী, শ্রী নরেন্দ্র মোদীনা ২০২২গী জনুৱারী ৪দা মনিপুর অমসুং ত্রিপুরা চৎকনি। চাউরাক্না অয়ুক্কী পুং ১১ তাবা মতমদা, প্রধান মন্ত্রীনা ইমফালদা লুপা করোর ৪৮০০গী মথক্তা ওইবা চাউখৎ-থৌরাংগী ওইবা প্রোজেক্ত ২২গী উরেপ-উয়ুং তম্লগনি। মসিগী মতুংদা চাউরাক্না নুংথিলগী পুং ২ তাবা মতমদা আগরতলাদা মহাক্না মহারাজা বির বিক্রম এয়রপোর্ততা অনৌবা ইন্তিগ্রেতেদ তর্মিনেল বিলদিং শঙ্গারগনি অমসুং চাউখৎ-থৌরাংগী ওইবা অনৌবা খোংথাং অনি অমসুং হৌদোক্লগনি।
মনিপুরদা প্রধান মন্ত্রী
মনিপুরদা, প্রধান মন্ত্রীনা চাউরাক্না লুপা করোর ১৮৫০গী প্রোজেক্ত ১৩ হৌদোক্লগনি অমসুং চাউরাক্না লুপা করোর ২৯৫০গী ওইবা প্রোজেক্ত ৯ উরেপ-উয়ুং তম্লগনি। প্রোজেক্তশিং অসি তোঙান-তোঙানবা সেক্তরশিংগা মরি লৈনৈ খুদম ওইনা রোদ ইনফ্রস্তরকচর, দ্রিংকিং ৱাতর সপ্লাই, হেল্থ, অর্বান দিবেলপমেন্ত, হাউজিং, ইনফোর্মেশন তেক্নোলোজী, স্কিল দিবেলপমেন্ত, আর্ত অমসুং কলচর।
লৈবাক শিনবা থুংনা কনেক্তিবিতী ফগৎহন্নবা প্রোজেক্তশিং অদুগী মনুং চন্না, প্রধান মন্ত্রীনা লুপা করোর ১৭০০ হেন্না চংনা শাগদবা নেস্নেল হাইৱে প্রোজেক্ত মঙা শানবগী উরেপ-উয়ুং তম্লগনি। পুন্না কি.মি. ১১০ শাংবা হাইৱেশিং অসি শাবনা রিজন অসিদা রোদ কেনক্তিবিতী ফগৎহন্নবগী মরু ওইবা খোংথাং অমনি। সিলচর অমসুং ইমফালগী মরক্তা চই চুপ্পা অপনবা অধিংবা লৈতনা কনেক্তিবিতী ফগৎহনগদবা অমসুং ত্রাফিক চিনবা হন্থহনবা অতোপ্পা য়াম্না মরু ওইবা ইনফ্রস্তরকচরদুদি লুপা করোর ৭৫ হেন্না চংদুনা এন.ঐচ.-৩৭দা বারাক তুরেল মথক্তা শাবা য়োৎখি থোং। য়োৎকী থোং অসি থৌরম অদুদা প্রধান মন্ত্রীনা শঙ্গারগনি।
প্রধান মন্ত্রীনা, মনিপুরগী মীয়ামদা চাউরাক্না লুপা করোর ১১০০ চংনা শাবা মোবাইল তাৱর ২,৩৮৭ কত্থোক্লগনি। মসিনা রাজ্য অসিদা মোবাইল কনেক্তিবিতী ফগৎহনবদা য়াম্না মরু ওইবা খোংথাং অমা ওইগনি।
প্রধান মন্ত্রীনা বুমথোং খুদিংদা অফবা থক্নবা ঈশিং ফংহন্নবা হোৎনরিবা থবক অদু রাজ্য অসিদা দ্রিংকিং ৱাতর সপ্লাই প্রোজেক্ত হৌদক্তুনা হেন্না ফগৎহল্লনি। প্রধান মন্ত্রীনা হৌদোক্কদবা প্রোজেক্তশিং অদুগী মনুংদা য়াওবা প্রোজেক্তশিং অদুদি লুপা করোর ২৮০গী ‘ৱাতর ত্রান্সমিসন সীস্তেম ওফ থৌবাল মল্তি পর্পোস প্রোজেক্ত’, মসিনা ইমফাল সিতীদা থক্নবা ঈশিং পীগনি; তামেংলোং জিলাদা মী তাবা মফম ১০দা লৈরিবা মীশিং অদুগী অফবা থক্নবা ঈশিং পীনবা লুপা করোর ৬৫ চংনা শাগদবা তামেংলোং হেদক্বার্তরশিংগীদমক্তা ৱাতর কঞ্জার্ভেশন্না ৱাতর সপ্লাই স্কীম প্রোজেক্ত; ‘ওগমেন্তেশন ওফ সেনাপতি দিস্ত্রিক্ত হেদক্বার্তর ৱাতর সপ্লাই স্কীম’ হায়রিবা অসি মফম অদুগী মীয়ামদা ঈশিং ফংহন্নবা লুপা করোর ৫১ চংনা শাগদবা প্রোজেক্তনি।
রাজ্য অসিদা হেল্থ সেক্তরদা ফগৎহন্নবা, প্রধান মন্ত্রীনা পি.পি.পি.দা য়ুমফম ওইদুনা চাউরাক্না লুপা করোর ১৬০ চংনা ইমফালদা শাগদবা ‘স্তেত ওফ দি আর্ত কেন্সর হোসপিতাল’গী উরেপ-উয়ুং তম্লগনি। মসিগী কেন্সর হোসপিতাল অসিনা লৈবাক অসিগী মীয়ামদা শেল তিংবা হন্থহন্দুনা য়াম্না কানবা পীগনি, মরমদি মসিনা কেন্সরগা মরি লৈনবা দাইগ্নোস্তিকশিং অমসুং ত্রীতমেন্ত সার্বিসশিংগীদমক্তা মপাল লমদা চৎলগা তৌবা হন্থহনগনি। মখাতানা রাজ্য অসিদা কোবিদকা মরি লৈনবা ইনফ্রসস্তরকচর ফগৎহন্নবা, প্রধান মন্ত্রীনা কিয়ামগৈদা ফমুং ২০০ লৈবা কোবিদ হোসপিতালসু শঙ্গারগনি, আয়রিবা হোসপিতাল অসি দি.আর.দি.ও.গা খুৎশম্নদুনা চাউরাক্না লুপা করোর ৩৭ চংনা শাখিবনি।
ভারতকী সহরশিংদা নৌনা শেমগৎপা অমসুং অওনবা অমা পুরক্নবগীদমক্তা প্রধান মন্ত্রীনা লেপ্পা লৈতনা হোৎনরিবশিং অদু মাইপাক্না থবক ওইনা ওন্থোকপা ঙম্লে হায়বসি ‘ইমফাল স্মার্ত সিতী মিশন’গী মখাদা লৈরিবা প্রোজেক্ত কয়া অসিনা লোইশিল্লকপা মতমদা ওইথোক্কদৌরিবনি। প্রধান মন্ত্রীনা মিশন অসিগী প্রোজেক্ত অহুম লুপা করোর ১৭০ হেন্না চংনা শাগৎকদবা, ইন্তিগ্রেতেদ কমান্দ এন্দ কন্ত্রোল সেন্তর (আই.সি.সি.সি.) য়াওনা ‘দিবেলপমেন্ত ওফ ৱেস্তর্ন রিভরফ্রন্ত ওন ইমফাল রিভর (ফেস I)’ অমসুং ‘দিবেলপমেন্ত ওফ মাল রোদ এত থাঙ্গাল বজার (ফেস I)’ হৌদোক্লগনি। ইন্তিগ্রেতেদ কমান্দ এন্দ কন্ত্রোল সেন্তর (আই.সি.সি.সি.) অসিনা সিতী অসিদা ত্রাফিক মেনেজমেন্ত, সোলিদ ৱেস্ত মেনেজমেন্ত অমসুং সিতী সর্ভিলেন্স য়াওনা তেক্নোলোজীদা য়ুমফম ওইবা সার্বিস কয়া অমা ফংহনগনি। মিশন অসিগী মখাদা লৈবা অতোপ্পা দিবেলপমেন্ত প্রোজেক্তশিংনা তুরিজম অমসুং লোকেল ইকোনোমী চাউখৎহনগনি অমসুং থবক্কী খুদোংচাবা কয়া অমা পীগনি।
প্রধান মন্ত্রীনা চাউরাক্না লুপা করোর ২০০ চংনা রাজ্য অসিদা শাগদবা ‘সেন্তর ফোর ইনভেন্সন, ইন্নোভেশন, ইনক্যুবেশন এন্দ ত্রেনিং (সি.আই.আই.আই.তি.)’গী উরেপ-উয়ুং তম্লগনি। মসিগী প্রোজেক্ত অসিরাজ্য অসিদা খ্বাইদগী চাউবা পি.পি.পি. ইনিসিয়েতিবনি অমসুং মসিনা রাজ্য অসিদা থবক তৌবগী খুদোংচাবা পীবদা নত্তনা ইনফোর্মেশন তেক্নোলোজী সেক্তরদা চাউখৎহল্লগনি।
প্রধান মন্ত্রীনা হরিয়ানাগী গুরগাওনদা মনিপুর ইন্সতিত্যুত ওফ পার্ফোর্মিং আর্তস শানবগীদমক্তা উরেপ-উয়ুং তম্লগনি। হরিয়ানা মনিপুরগী কলচরেল ইন্সতিত্যুত শানবগী অসিগুম্বা ৱাখল্লোন অসি অহানবা ওইনা ১৯৯০দা হৌদোরকখিবনি অদুবু চহি কয়া অমা মসিবু থবক ওইনা ওন্থোকপদি ঙমখিদে। ইন্সতিত্যুত অসি লুপা করোর ২৪০ এন্না চংনা শারগনি অমসুং মসিনা রাজ্য অসিগী ফজরবা আর্ত অমসুং কলচরবু প্রোমোত তৌরগনি। মখাতানা রাজ্য অসিগি ফজরবা এরিতেজবু য়োকখৎলদুনা, প্রধান মন্ত্রিনা ইমফালদা নৌনা ফজানা শেমগৎ-শাগৎলবা গোবিন্দাজি তেমপল শঙ্গারগনি। মহাক্না ইন্দিয়াগী ইন্দিপেন্দেন্স মুবমেন্ততা ইন্দিয়ন নেস্নেল আর্মী (আই.এন.এ.)না লৌখিবা মরু ওইবা থৌদাং অদু উৎখদৌরিবা আই.এন.এ. কমপ্লেক্সসু শঙ্গারগনি।
‘সবকা সাথ-সবকা বিকাস-সবকা বিস্বাস’কী মন্ত্রা অসিগী মনুং চন্না, প্রধান মন্ত্রীনা প্রধান মন্ত্রী জন বিকাস কার্য়ক্রমগী মখাদা লুপা করোর ১৩০ হেন্না চংবা প্রোজেক্ত ৭২গী উরেপ-ঊয়ুং তম্লগনি। মসিগী প্রোজেক্তশিং অসিনা মাইনোরিতী কম্যুনিতীশিংগী ওলিস্তিক দিবেলপমেন্তকীদমক্তা হেল্থ অমসুং এজুকেশন সেক্তরশিংদা ইনফ্রস্ত্রকচরগী ওইবা সপোর্ত পীরগনি।
রাজ্য অসিদা হেন্দলুমগী ইন্দস্ত্রী চাউখৎহন্নবা প্রধান মন্ত্রীনা লুপা করোর ৩৬গী প্রোজেক্ত অনি শঙ্গারগনি মিং ওইনা পল্লবদা ইমফাল ইস্ত দিস্ত্রিক্তকী নোংপোক কাকচিংদা ‘মেগা হেন্দলুম ক্লস্তর’, হায়রিবা অসিনা ইমফাল ইস্ত দিস্ত্রিক্তকী ফি শাবা মী চাউরাক্না ১৭,০০০দা কাননবা পীরগনি অমসুং মোইরাংদা ‘ক্রাফ এন্দ হেন্দলুম ভিলেজ’, মসিনা ফি শাবা ইমুংশিংদা কাননবা পীরগনি, মসিনা মোইরাং অমসুং থংনবদা লৈরিবা লোকতাক পাতগী তুরিজম চাউখৎহল্লগনি অমসুং লমদম অসিগী মীয়ামদা থবক ফংহল্লগনি।
প্রধান মন্ত্রীনা চা্রাক্না লুপা করোর ৩৯০০ চংনা ন্যু চেকোনদা শাগদবা গোবর্নমেন্ত রেসিদেন্সিয়েল ক্বার্তরশিং শানবগীদমক্তা উরেপ-উয়ুং তম্লগনি। মসি মোদর্ন এমেনিতীশিং য়াওরবা ইন্তিগ্রেতেদ হাউজিং কোলোনী আমা ওইগনি। মহাক্না ইমফাল ইস্ততা ইবুধৌ মার্জিংদা রোপৱে প্রোজেক্তসু উরেপ-উয়ুং তম্লগনি।
প্রধান মন্ত্রীনা শঙ্গাগদবা অতোপ্পা প্রোজেক্তশিং অদুগী মনুংদা এনহান্সিং স্কিল দিবেলপমেন্ত ইনফ্রাস্ত্রকচর (ই.এস.দি.আই.)গী মখাদা কাংপোকপিদা অনৌবা ইন্দসত্রিয়েল ত্রেনিং ইন্সতিত্যুত (আই.তি.আই.) অমসুং দাইরেক্তোরেত ওফ ইনফোর্মেশন এনদ পব্লিক রেলেশন্সকী অনৌবা ওফিস বিলদিংসু য়াওরি।
ত্রিপুরাদা প্রধান মন্ত্রী
প্রধান মন্ত্রীনা রাজ্য অসিদা চৎপা মতমদা, মহারাজা বির বিক্রম (এম.বি.বি.)এয়রপোর্তকী অনৌবা ইন্তিগ্রেতেদ তর্মিনেল বিল্দিং শঙ্গারগনি অমসু মরু ওইবা ইনিসিয়েতিবশিং: মুখ্যমন্ত্রী ত্রিপুরা গ্রাম সম্রিদ্ধি য়োজনা অমসুং বিদ্যাজ্যোতি স্কুলশিংগী প্রোজেক্ত মিসন ১০০ হৌদোক্লগনি।
মহারাজা বির বিক্রম (এম.বি.বি.) এয়রপোর্তকী অনৌবা ইন্তিগ্রেতেদ তর্মিনেল বিল্দিং অসি, লুপা করোর ৪৫০ মুক চংনা শাবনি, ৩০,০০০ স্ক্ব্যার মিতরদা শন্দোক্তুনা শাবা খ্বাইদগী অনৌবা বিল্দিং অসিদা মোদর্ন ফেসিলিতী কয়া অমসুং খ্বাইদগী অনৌবা মখলগী আই.তি. নেতৱার্ক ইন্তিগ্রেতেদ সীস্তেমসু য়াওরি। অনৌবা বোল্দিং অসিগী দিবেলপমেন্ত অসি প্রধান মন্ত্রীগী লৈবাক অসিদা লৈরিবা এয়রপোর্তশিংবু মোদর্ন ফেসিলিতী পীনবা হোৎনবগী ৱাখললোন অদুগী শক্তম অমনি।
বিদ্যাজ্যোতি স্কুলশিংগী প্রোজেক্ত মিসন ১০০ অসি হৌজিক হৌজিক লৈরিবা হাই / হায়র সেকেন্দরী স্কুলশিংবু খ্বাইদগী নৌবা ফেসিলিতীশিং অমসুং ক্বালিতী এজুকেসন লৈবা বিদ্যাজ্যোতি স্কুলশিংদা ওন্থোক্তুনা রাজ্য অসিগী এজুকেসনগী ক্বালিতী ফগৎহনবগী মায়কৈদা খোংথাং অমনি। প্রোজেক্ত অসিদা নরসরীদগী ক্লাস ১২ ফাওবগী মহৈরোই চাউরাক্না লাখ ১.২ রোম মনুং চনগনি অমসুং লাক্লিবা চহি অহুম অসিদা চাউরাক্না লুপা করোর ৫০০ রোম চংগনি।
মুখ্যমন্ত্রী ত্রিপুরা গ্রাম সম্রিদ্ধি য়োজনানা খুঙ্গংগী থাক্তা কোর দিবেলপমেন্ত সেক্তরশিংদা সার্বিস দেলিবরীগীদমক বেঞ্চমার্ক স্তেন্দার্দ অদু ফংনবা হোৎনবনি ৱাখল্লোন অমনি। য়োজনা অসিগী মরু ওইবা হিরমশিংদি য়ুম-য়ুমদা ঈশিংগী তেপ কনেক্সন পীবা, য়ুমদা এলেকত্রিক কনেক্সন পীবা, নোংজু-নুংশা পুম্নমক চানবা লম্বি শাবা, য়ুমথোং খুদিংগী তোইলেত শাবা, অঙাং খুদিংমক্কীদমক মথৌ তাবা ইম্যুনাইজেশন পীবা, নুপীশিংনা সেল্ফ হেল্প গ্রুপতা শরুক য়াবনা চিংবা অতৈ-অতোপ্পা থৌরম কয়া য়াওরি। স্কীম অসিনা তোঙান-তোঙানবা সেক্তরশিংদা সার্বিস দেলিভরীগী বেঞ্চমার্ক ফংবা ঙম্নবা খুঙ্গংগী মীওইশিংদা মতেং পাংগনি অমসুং তোঙান তোঙানবা সেক্তরশিংদা সার্বিস দিলিভরীগী বেঞ্চমার্ক ফংনবগীদমক খুঙ্গংগী মীওইশিংগী মরক্তা গ্রাসরুত লেভেলদা পুকচেল শেংনা কম্পিতিসন তৌবগী ৱাখল অমসু পোকহনবা ঙমগনি হায়বগী থাজবসু থম্লি।


text:
প্রধান মন্ত্রী, শ্রী নরেন্দ্র মোদীনা ঐচ.ই. ৱিলিয়ম এস. রুতোবু কেনয়াগী রাস্ত্রপতি ওইনা খনখিবদা হরাও তয়াম্বা ফোংদোকখ্রে।
ত্বীৎ অমদা প্রধান মন্ত্রীনা হায়খি;
"@WilliamsRutoগী মফমদা কেনয়াগী রাস্ত্রপতি ওইনা খনখিবদা হরাও তয়াম্বা ফোংদোকচরি। ঐহাক্না ঐখোয়গী মতম কয়াগী মমাংদগী লৈরক্লবা লৈবাক অনিগী মরীবু হেন্না মপাঙ্গল লৈহন্নবগীদমক নক্না থবক তৌমিন্নগনি হায়বগী আসা তৌজরি।"
Congratulations to @WilliamsRuto on being elected the President of Kenya. I look forward to working closely with him for strengthening our historic bilateral relations.— Narendra Modi (@narendramodi) September 7, 2022


text:
ডিষ্ট্রিক্ট অসিগী লৈঙাক অসি আই.এ.এস. থাক্তগী লাকপা ডিপুটি কমিশনর (ডী.সী) না লুচিংই। ডী.সীনা ডিষ্ট্রিক্ট অসিগী লৈঙাক্কী মকোকনি অদুগা রেভিনিউ থবকশিংদনা ডী.সীনা কল্লেকটর ওইনা থবক তৌই অদুগা শান্তি রকশা অমদি লৈঙাক চলাইবদনা ডিষ্ট্রিক্ট মজিষ্ট্রেট ওইনা থবক তৌই অমসুং মীখল পাংথোকপদনা ডিস্ট্রিক্ট ইলেকসন ওফিসার অইনা মথৌ পাংথোকই। ডিপুটি কমিশনরবু মখাদা লৈবা ওফিসার কয়ামরুম হায়বদি এডিশনেল ডিপুটি কমিশনর(এ.ডী.সী)মোরে ,সব-ডিভিজন আহুমগী সব-ডিভিজনেল ওফিসর (এস.ডী.ও) শিং হাইবদী মচি, মোরে অমদি তেঙনৌপল ,সব-ডিভিজনেল কলেক্টর (এস.ডী.সি ) অমসুং ডিষ্ট্রিক্ট কি ডিষ্ট্রিক্ট লেবেল ত্তফিসার কয়ানা মতেং পাংই। অসুম্না মীয়ামগী চাওখৎ থৌরাংগী থবকশিং অমাদি অতৈ প্রোগ্রাম প্রোজেক্ট নচিংবা কয়াদা ডী.সী না ডিষ্ট্রিক্ট অসিগী লৈঙাক্কী মকোক ওইনা অতৈ চাউখৎ থৌরাংগী মকোকশিংগা অফবা মরীথমদুনা য়াম্না মরু ওইবা থৌদাং লৌই।
ডিষ্ট্রিক্ট লৈঙাক অসিগী মরু ওইবা মচাক অমদি শান্তি রকশা থম্বা অমদি পুন্সি তেক কায়হন্দনা লৈতানা লৈহনবা অসিনি। ডিষ্ট্রিক্ট মজিষ্ট্রেট অমা ওইনা ডিষ্ট্রিক্ট সিদা শান্তি রকশাগী থবক চলাইবদা এডিশনেল ডিষ্ট্রিক্ট মজিষ্ট্রেট(এ.ডী.সী), সব-ডিভিজনেল মজিষ্ট্রেটশিং অমদি অতৈ ইগ্জেক্যুটিব মজিষ্ট্রেটশিংনা ডী.সী বু মতেং পাংই। হীরম অসিদা ডিষ্ট্রিক্ট মজিষ্ট্রেটনা সুপেরিনটেন্ডেন্ট ওফ পুলিস (এস.পী) গা য়াম্না নকশিন্নবা মরী থম্মী। পুলিসকী থবক চলাইবদা ডিষ্ট্রিক্ট অমাদা এস.পীনা মকোক ওই।
মীয়ামগী লৈঙাক অমদি চাওখৎ থৌরাংগী থবক পায়খৎনবগীদমক ডিষ্ট্রিক্ট অসি মচি,তেঙনৌপল অমসুং মোরে হাইনা সব-ডিভিজন অহুম থোকনা খাইদোকই ।


text:
সোশল ৱেলফ্যার
ডিষ্ট্রিক্ট সোসিএল ৱেলফিয়র ওফিস, চুরাচান্দপুরনা অহল ওইরবা মীওইশিং, শোইনায়রবা মীওইশিং অমদি লুখ্রাবীশিংগীদমক্তা মখল কয়ামরুমগী পায়খৎখ্রবা স্কিমশিংগী মমীং মখাদা পীরিঃ
চিফ মিনিস্তরগী শোৎথরবশিংগী তেঙবাং
সব স্কিমশিং:-
- কেয়র গিভর এলাৱেন্স/অতোপ্পগী মতেং লৌদবা য়াদ্রবা শোইনাইরবশিংবু ঙাকপী শেনবীনবগীদমক শেন্থং পীবা
- শোইনাইরবা মহৈরোইশিংদা স্কোলার্সিপ পীবা
- মখূৎ মশা হৈরবা শোইনাইরবা মীওইশিংদা মশানা মশাবু থবক পীজনবগীদমক্তা সবসিদিগা লোয়ননা শেল পূহনবা।
- শোইনাইরবা মীওইশিংদা চৎথোক চৎশিনগী গাড়ী ভারা হন্থনা অমদি লেম্না তোংহনবা।
- ময়ূম মকৈ লৈজদবা অহল ওইরবশিংগীদমক্তা শেল থুমগী তেঙবাং পীবা
ফংবদা চঙবা মরু ওইবশিং
- শেন্থংসিবু ফংনবা থারক্লিবা মীওই অদু মতিক চারবা মেদিকেল বোর্ড অমনা পীবা শোইনাই হায়বগী সার্টিফিকেট য়াওগদবনি।
- চৎথোক চৎশিন্দা মীমান্নদ্রবা(লোকোমোতোর দিসএবিলিতি এল দি ), মতম কুইনা শিংলী নাউরিগী অনাবা লৈরবা মীওই (ক্রোনিক ন্যুরোলোজিকেল ডিসওর্ডর নত্রগা ঈগী অনাবা (ব্লদ ডিসওর্ডর) লৈরবা মীওইশিং- নারিবদুগী চাং অদু ৮০%গী মথক্তা লৈবা ওইগদবনি।
- (ভিজুএল ইম্পয়রমেন্ত) উবগী শক্তি ৱাৎলবা – চহি ১৯দগী ৫৯ ফাওবগী মনুংদা লৈবা মীৎ শুকউ উদ্রবা মীওইশিং।
- ৱাখল মীমান্নদ্রবা (মেন্তেল রিটার্ডেসন) – মীমান্নদবগী চাংসি ৪০%গী মথক্তা লৈবা ওইগদবনি।
পীগদবা শেলফমগী (এলাৱেন্স)গী চাংশি থা অমদা লুপা ১৫০০ নী।
শোইনাইরবা মহৈ্রোইশিংগীদমক স্কোলার্সিপ পীবা –
স্কোলার্সিপ পীবগী চাং
মখূৎ মশা হৈরবা শোইনাইরবা মীওইশিংদা মশানা মশাবু থবক পীজনবগীদমক্তা সবসিদিগা লোয়ননা শেল পূহনবা অমসুং স্কিল ত্রেনিং পীবা
চহি ১৯দগী ৫৯ ফাওবগী মনুংদা লৈবা শোইনাইরবা মীওইশিংনা স্কিম অসিগী কান্নবা লৌবা য়াগনি।
শেলফমসি লন্নাই মীওইশিং, পেরেন্ট লূপশিং নত্রগা শোইনাইরবা মীওইশিংগী অপুনবা লূপশিংনসু ফংবা য়াই।
শোইনাইরবা মীওইশিংদা চৎথোক চৎশিনগী গাড়ী ভারা হন্থনা অমদি লেম্না তোংহনবা
পব্লিক ত্রান্সপোর্ট সিষ্টেমনা চলাইবা গাড়ীদা তোংবদা ভাড়া লেম্না তোংনবগীদমক মীওই অদু কার্ড পায়গদবনি।
মেন্টিনেন্স গ্রান্ট ফোর হোমলেস ওল্ডর পার্সন স্কিম অসি মশাগী চহী ৬০ অমদি মসিগী মথক্তা লৈবা মীওইশিং অমসুং ডিপার্টমেন্টনা শকখঙলবা ওল্ড এজ হোমদা লৈবা মীওইশিং মসিগী মনুং চনগনি।
তেঙবাংগী শেলফমগী চাংসি থা অমদা লুপা ১০০০ ওইগনি।
থাগদবা মওং
মখাগী পীরিবা ওফিসশিং অসিদগী ফোর্ম ফংগনি।
- ডাইরেক্তোরেট ওফ সোসিয়েল ৱেলফিয়র, ইম্ফাল
- ওফিস ওফ ডি ডিপুতি কম্মিস্নার, চুড়াচান্দপুর
- ওফিস ওফ ডি এস ডি ও, চুড়াচান্দপুর ডিষ্ট্রিক্ট
- ওফিস ওফ ডি ডি এস দব্লিউ ও, দি পি ও(আই সি দি এস ), চুড়াচান্দপুর
- ৱেবসাইট social welfare.nic.in ৱেবসাইটতগীসু লৌথবা য়াগনি।
সি এম এস তি (CMST) গী তেঙবাং মখাদা হৌজিক ফাওবদা শোইনাইরবা মীওই ৩০ থাদা লুপা ১৫০০ ফংখ্রে।
- নেস্নেল সোসিয়েল এসিষ্টেন্ট প্রোগ্রাম
- ইন্দিরা গান্ধি নেস্নেল ওল্ড এজ পেন্সন স্কিম-স্কিমশিগী মখাদা কান্নবা ফংবা মশীং ৫৯৮৭
- ইন্দিরা গান্ধি নেস্নেল ৱিডো পেন্সন স্কিম-স্কিমশিগী মখাদা কান্নবা ফংখ্রবা মশীং ৪৫৭
- ইন্দিরা গান্ধি নেস্নেল দিসএবল পেন্সন স্কিম-স্কিমশিগী মখাদা কান্নবা ফংখ্রবা মশীং ১১৯
- নেস্নেল ফেমিলি বিনিফিট স্কিম-কান্নবা ফংখ্রবা মশীং ৩৪৪৭
চহীসিগী মনুংদা ডিষ্ট্রিক্ট সোসিয়েল ৱেলফিয়র ওফিস, চুড়াচান্দপুরনা পাঙথোখিবা থৌরমশিং।
- কুমজা ২০১৭ কী নম্বেবর তাং ২৭তা শোইনাইরবশিংগী ওইবা এসেসমেন্ট কেম্প অমা পাঙথোকখি।
- ২০১৭ কী ওক্তোবরগী তাং ১দা মালেমগী অহল ওইরবশিংগী নুমিৎ থৌরম পাঙথোকখি।
- ২০১৭ কী নম্বেবর তাং ১৪দা মালেমগী অঙাংশিংগী নুমিৎ থৌরম পাঙথোকখি।
- ২০১৭ কী ওক্তোবর তাং ২ দা স্বাস ভারত ডিৱস পাঙথোকখি।


text:
ঙসি (জুলাই ৩০) অয়ুক পুং ১০ দা আসামগী এন.আর.সি. গী ফাইনেল দ্রাফ্ট ফোঙলে। এনআরসি এপ্…
মণিপুরী ঠিয়েতর সেন্টর অসামনা শিল্লাংদুনা মপান মণিপুরগী মণিপুরী ঠিয়েতরনা চহী চাম শু…
ঙসি (জুলাই ৩০) ফোঙগদৌরিবা এনআরসিগী ফাইনেল দ্রাফ্ট অসিদা কাছার জিলাদগী মীওই লাখ অনি…
বরাক তম্পাক্কী খোমজিনবা পাউ ২৮ - ০৭ - ২০১৮ জিরিবামদা থোকখিবা ইরাংদা পুলিস…
Here are the five ways one can check if his or her name is there in the final dra…
ঙসি জুলাইগী তাং ২৭ পূর্ণিমা নুমিত্তা চহী-চা (২০০১-২১০০) অসিগী খ্বাইদগী শাংনা পুং …
Hmarkhawlien, July 22: Assam Govt LP Teacher Mr. Jonathan Vaiphei, who has been work…
বরাক তম্পাক্কী খোমজিনবা পাউ ২২ - ০৭ - ২০১৮ এশিয়ান গেমসতা থৌদাম কবিতা ফেন…
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
অরানবা পাউ শন্দোকপা থিংনবগী পান্দমদা মীয়ামনা খ্বাইদগী পাম্না শিজিন্নরিবা ৱাট্সএপতা…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…


text:
নহারোল অমসুং শান্ন-খোৎনবগী মন্ত্রালয়
পি.এম.না জনুৱারী ১২দা ২শুবা নেসনেল য়ুথ পার্লিয়ামেন্ত ফেস্তিবেল লোইশিনবগী থৌরমদা ৱা ঙাঙগনি
Posted On:
10 JAN 2021 3:45PM by PIB Imphal
প্রধান মন্ত্রী শ্রী নরেন্দ্র মোদীনা জনুৱারী ১২, ২০২১গী অয়ুক পুং ১০:৩০ তাবা মতমদা অনিশুবা নেসনেল য়ুথ পার্লিয়ামেন্ত ফেস্তিবেল লোইশিনবগী থৌরমদা ভিদিও কন্ফরেন্সিংগী খুত্থাঙদা ৱা ঙাঙগদৌরি। থৌরম অদুদা ফেস্তিবেল অদুগী নেসনেল ৱিন্নর অহুম্নসু মখোয়গী ৱাখল্লোনশিং ফোঙদোক্কদৌরি। লোক সভা স্পিকর, মহৈ মশিংগী কেন্দ্র মন্ত্রী অমসুং নহারোলগী থৌরম অমসুং শান্ন-খোৎনবগী কেন্দ্রগী রাজ্য মন্ত্রী (ইন-চার্জ)সু থৌরমদুদা শরুক য়াগনি।
নেসনেল য়ুথ পার্লিয়ামেন্ত ফেস্তিবেল
নেসনেল য়ুথ পার্লিয়ামেন্ত ফেস্তিবেল (এন.ৱাই.পি.এফ.)কী পান্দমদি ভোত থাদবা য়াহল্লবা অমদি লাক্কদৌরিবা চহীশিংদা পব্লিক সর্ভিস য়াওনা তোঙান তোঙানবা শিন্ফমদা খোঙ থাংজিনখিগদৌরিবা চহী ১৮দগী ২৫ ফাওবগী নহাশিংগী খোঞ্জে তাবনি। এন.ৱাই.পি.এফ. অসি প্রধান মন্ত্রীনা দিসেম্বর ৩১, ২০১৭দা মহাক্কী মন কি বাতকী ৱারোলদা ফোঙদোকখিবা ৱাখল্লোন অদুদা য়ুম্ফম ওইবনি। ৱাখল্লোন অদুগী পরিংদা অহানবা এন.ৱাই.পি.এফ. ২০১৯গী জনুৱারী ১২দগী ফেব্রুৱারী ২৭ ফাওবা “অনৌবা ভারতকী খোঞ্জেল ওইয়ু অমদি পাম্বৈ পুথোক্তুনা খুজিল থৌরাংদা থৌদাং য়াও” হায়বা হীরমদা পাঙথোকখি। পুন্না নহা ৮৮,০০০না থৌরমদুদা শরুক য়াখি।
অনিশুবা এন.ৱাই.পি.এফ. দিসেম্বর ২৩, ২০২০দা ভর্চুএল ওইনা হৌদোকখি। অহানবা তাঙ্কক্তা লৈবাক শিনবা থুংবদগী নহা লাখ ২.৩৪না শরুক য়াখি। মতুং তারকপদা ২০২১গী জনুৱারী ১দগী ৫ ফাওবা স্তেত য়ুথ পার্লিয়ামেন্ত ভর্চুএল ওইনা পাঙথোকখি। অনিশুবা এন.ৱাই.পি.এফ.কী ফাইনেল জনুৱারী ১১, ২০২১দা পার্লিয়ামেন্তকী সেন্ত্রেল হোলদা পাঙথোক্কনি। নেসনেল ৱিন্নর ২৯না রাজ্য সভা এম.পি. মিস রুপা গাঙ্গুলী, লোক সভা এম.পি. শ্রী পর্বেস সাহিব সিংহ অমসুং মমীং লৈরবা পাউমী শ্রী প্রফুল্লা কেতকরনা শাবা নেসনেল জুরীগী মমাঙদা ৱা ৱাঙবগী খুদোংচাবা ফংগনি। মকোক মথং তাবা অহুম্না জনুৱারী ১২দা পাঙথোক্কদৌরিবা লোইশিনবগী থৌরমদা প্রধান মন্ত্রীগী মমাঙদা ৱা ঙাঙবগী খুদোংচাবা ফংগনি।
নেসনেল য়ুথ ফেস্তিবেল
নেসনেল য়ুথ ফেস্তিবেল অসি চহী খুদিংগী জনুৱারী ১২দগী ১৬ ফাওবা পাঙথোকই। জনুৱারী ১২ অসি স্বামি বিবেকানন্দগী মপোক কুমওন ওইবগা লোয়ননা নেসনেল য়ুথ দে হায়না পাঙথোকই। চহী অসিদা এন.ৱাই.পি.এফ. অসি নেসনেল য়ুথ ফেস্তিবেলগা পুন্না পাঙথোকমিন্নগদৌরি।
নেসনেল য়ুথ ফেস্তিভেলগী পান্দমদি লৈবাকসিগী নহাশিংবু পুনশিন্নদুনা মখোয়গী হৈ শিংবা উত্থোক্নবা, ফম্পাক অমা পীদুনা অপীকপা ভারত অমা শেমদুনা নহাশিংনা ফোর্মেল অমসুং ইনফোর্মেল সেত্তিংশিংদা মখোয়গী খুন্নাই অমসুং চৎনবীগী তোপ তোপ্পা মশকশিং তাথোক তাশিন তৌমিন্ননবগী তাঞ্জা অমা পীবনি। মসিনা লৈবাক্কী অপুনবগী শক্তম, নুংশি চান্ননা হিংমিন্নবগী ৱাখল্লোন, মচিন মনাও ওইবগী মরী, থৌনা অমদি এদভেঞ্চরগী ইথিলবু য়োকখৎলি। মসিগী মপুং ওইবা পান্দমদি মপাঙ্গল কনবা অপুনবা ভারত অমগী ৱাখল্লোন শন্দোকপনি।
কোবিদ-১৯না মরম ওইদুনা ২৪শুবা নেসনেল য়ুথ ফেস্তিবেল ভর্চুএল ওইনা পাঙথোক্লি। চহী অ্রসিগী হীরম ওইরিবা ‘য়ুবাহ – অনৌবা ভারতকী থৌনা’ হায়বসিনা অনৌবা ভারতপু হরাও তয়াম্না পুখৎপদা নহাশিংনা মথ্বাই হাপ্লি হায়না তাক্লি। ২৪শুবা নেসনেল য়ুথ ফেস্তিবেল হৌদোকপগী থৌরম অমদি ২শুবা নেসনেল য়ুথ পার্লিয়ামেন্ত ফেস্তিবেল লোইশিনবগী থৌরম অনিমক জনুৱারী ১২, ২০২১দা পার্লিয়ামেন্তকী সেন্ত্রেল হোলদা পাঙথোক্কনি। ২৪শুবা নেসনেল য়ুথ ফেস্তিবেল লোইশিনবগী থৌরম জনুৱারী ১৬, ২০২১দা নই দিল্লীদা লৈবা দোক্তর অম্বেদকর ইন্তরনেসনেল সেন্তরদা পাঙথোক্কনি।
******
(Release ID: 1687465)
Visitor Counter : 97


text:
বাংলাদেশকী ৫০ শুবা নিংতম নুমিৎ
চুম্মি, ‘লিস্ট ডেভেলোপড কান্ট্রি’দগী ‘ডেভেলোপিং কান্ট্রি’গী থাক্তা কারে, মেগা প্রোজেক্ট কয়া মাই পাক্না পাংথোকপা ঙম্লে, সেটেলাইট থাগৎপা দেশ খরগী মনুংদসু মীং চল্লে, জিডিপি অমসুং ফোরেইন রিজার্ভকী চাংসু নোপত্রে হায়বা য়ারে, অসিগুম্বা তঙাইফদ্রবা মহৈ কয়াদি লোকপা ঙম্লে। অদুবু আইনগী শাসন, সেক্যুলারিটি, হিউম্যান রাইটসকী ফিভম, হায়ার এডুকেশন, সোস্যাল এডভান্সমেন্ট অসিগুম্বা মরু ওইবা মরম কয়াদদি ঙসিসু শোন্থদুনা লৈরি।
ঙসি মার্চ ২৬, ২০২১। বাংলাদেশকী ৫০ শুবা নিংতম নুমিৎনি। ১৯৭১ গী মার্চ ২৬ তা বঙ্গবন্ধু শেখ মুজিবুর রহমাননা নিংতম লাওথোক্লবা মখাদা থা মাপ্পনচুপ্না মতমদুগী নোংচুপ পাকিস্তানগা লান শোক্নরবা মখাদা, নিংতম লান্মিশিং অমদি মিচম কয়াগী ইখেং লান্থোক্তুনা নিংতমগী পন্থুংফম য়ৌখিবনি। ‘অসিনা ঐগী অরোইবা ৱাহৈ ওইবা য়াই। ঙসিদগী বাংলাদেশ নিংতম্লবনি।’ মসি বঙ্গবন্ধুনা নিংতম লাওথোকপদা ইরম্বা অহানবা পরেং অনিনি।
মালেম শিন্না চত্থরিবা করোনা লাইচৎগুম বাংলাদেশতসু চহী অমরোম শুরে করোনাগী অৱাবা থেংনরিবা অদুনা নিংতম নুমিৎকী অনুষ্ঠান পুম্নমক করোনাগী চৎনা কাংলোন ঙাকনা ওইগনি হায়না প্রধানমন্ত্রী শেখ হাসিনানা পীখিবা ৱারোলদা খংহনখি। মার্চ ১৭ দগী নুমিৎ তরানিগী রাষ্ট্রীয় অনুষ্ঠান হৌগতখ্রে। বঙ্গবন্ধুগী চহী চামা শুবা অমসুং ৫০ শুবা নিংতম নুমিৎকী অনুষ্ঠান য়াওবা ভারতকী প্রধানমন্ত্রী নরেন্দ্র মোদি ঙসি ঢাকাদা থুংলগনি। প্রধানমন্ত্রী শেখ হাসিনানা মহাকপু জাতীয় প্যারেড স্কোয়ারগী অনুষ্ঠানদা তরম্না ওকপগী ৱানি। অনুষ্ঠান অদুদা য়াওনবগীদমক শ্রীলঙ্কাগী প্রধানমন্ত্রী মাহিন্দ্রা রাজাপাক্ষে, মালদ্বীপকী প্রেসিডেন্ট ইব্রাহিম মোহাম্মদ সলিহ্, নেপালগী প্রেসিডেন্ট বিদ্যা দেবী ভান্ডারী অমসুং ভুটানগী প্রধানমন্ত্রী লোটে শেরিং ঢাকাদা লাক্তুনা লৈরে।
নিংতম্বা লম অমা শেম্বা অমদি অর্থনৈতিক মুক্তি হায়বদি ‘সোনার বাংলা’ অমা শাগতপগী মংদা চহী ৫০ মমাংদা মুক্তিযোদ্ধাশিংনা খুৎলাই পাইখত্তুনা নিংতম লান শোক্নখিবনি। অদুবু ঙসি চহী ৫০ মতুংদা, শাগতখিবা মংলান অদো কয়া য়াম্না পাংথোকপা ঙম্লে হায়বদো ৱাহং থাঙ্গতপা য়াই। চুম্মি, ‘লিস্ট ডেভেলোপড কান্ট্রি’দগী ‘ডেভেলোপিং কান্ট্রি’গী থাক্তা কারে, মেগা প্রোজেক্ট কয়া মাই পাক্না পাংথোকপা ঙম্লে, সেটেলাইট থাগৎপা দেশ খরগী মনুংদসু মীং চল্লে, জিডিপি অমসুং ফোরেইন রিজার্ভকী চাংসু নোপত্রে হায়বা য়ারে, অসিগুম্বা তঙাইফদ্রবা মহৈ কয়াদি লোকপা ঙম্লে। অদুবু আইনগী শাসন, সেক্যুলারিটি, হিউম্যান রাইটসকী ফিভম, হায়ার এডুকেশন, সোস্যাল এডভান্সমেন্ট অসিগুম্বা মরু ওইবা মরম কয়াদদি ঙসিসু শোন্থদুনা লৈরি। ঙসিসু শাল্লা, নাসিরনগর, রামুদা থোকখিবা নিংতম লানগী চেতনাগী মায়োক্তা লেপ্পা থৌদোক কয়া নিংতম্লবা বাংলাগী লৈপাক্তা অসুম থোকপা লোয়দ্রি। অদুনদি ‘সোনার বাংলা’ শাগৎপগী খোংজং চত্থবা ঙসিসু লেপ্পা য়াদ্রি, পন্থুংফম য়ৌদ্রিফাওবদি বাংলাদেশ, নংগী খোংচৎ তপথবা য়াদ্রি।


text: লখিপুর, কাছার, ওক্টোবর ৬, ২০২০ঃ লখিপুর সাবদিবিজনগী মনুং চনবদা লৈবা কামরাঙ্গাদা মীয়ামগী ওইবা ইকোলোজিকেল পার্ক অমা শেমগৎনবগী পান্দমদা ইমা ইমোইনু প্রাইভেত লিমিতেদকী চেয়ারমেন্ লোংজম বাবাসনানা লুচিংদুনা লমদম অসিগী লম মপুশিংগা হকথেংননা চৎতুনা হীরম অসিগী মতাংদা খুনজা অসিগী মীয়ামগা উন্নখ্রে। লোয়ননা ইকোলোজিকেল পার্ক অসি শেমগৎপগী মতাংদা মীফম অমা পাঙথোকখিবগা লোয়ননা ইপা ইপুশিংনা থম্বীরম্লবা মহৌশাগী ফজরবা মফমসিদা পার্ক অসি শেমগৎপদা মীয়াম্না মতেং পাংবিয়ু হায়না ইমা ইমোইনু প্রাইভেত লিমিতেদকী চেয়ারমেন লোংজম বাবাসনানা ফোঙদোকখি। পাউসি ইউতিউবতা য়েংবিউ


text:
কেমিকেল্স অমসুং ফর্তিলাইজর মন্ত্রালয়
সরকারনা ম্যুকোর্মাইকোসিস থেংননবগীদমক্তা এম্ফোতেরিসিন-বি. ফংবগী চাং হেনগৎহন্ননবা থবক পায়খৎলগনি
Posted On:
12 MAY 2021 12:10PM by PIB Imphal
কোবিদকী মতুংদা নাবা লাইনা, ম্যুকোর্মাইকোসিসকী অনাবশিংদা দাক্তরশিংনা হৌজিক য়াম্না কন্না ইরিবা হিদাক, এম্ফোতেরিসিন-বি.গী অপাম্বা লৈবা খঙহেন হেনগৎলকপগী ফীভম অমা রাজ্য কয়াদা উবা ফংলে। মরম অদুনা, ভারত সরকারনা হিদাক শাবশিংগা পুন্দিনা হিদাক অসি পুথোকপা হেনগৎহন্নবা থবক কয়া অমা পায়খৎলি। মীরমদগী হিদাক অসিবু লৈশিনবগী থৌওংগা লোয়ননা লৈবাক অসিদা পুথোকচবগী চাংসু হেনগৎহন্দুনা হিদাক অসি ফংবগী চাং হেনগৎলগনি হায়বগী থাজবা লৈরি।
হিদাক পুথোকপশিং/ইম্পোর্তরশিংদা লৈরিবা হিদাক মশিং অমসুং হিদাক অসিগী অপাম্বা লৈবগী ফীভম য়েংশিল্লবা তুংদা, ফার্মা বিভাগনা মে ১০দগী ২০ ফাওবদা লৈগদবা হিদাক মশিংদা য়ুম্ফম ওইরগা রাজ্য/য়ু.তি.শিংদা য়েন্থোকপগী পথাপ অমা মে ১১, ২০২১দা শেমখ্রে। রাজ্যশিংনা হিদাক অসিবু সরকার অমসুং লন্নাইগী হোস্পিতালশিংগা লোয়ননা হেল্থ এজেন্সীশিংদা মান্নবা চাংদা য়েন্থোক্নবা থৌরাং অমা য়াত্তুনা থম্নবা খঙহনখ্রে। হিদাক য়েন্থোকপগী পথাপ অসিগী মতুং ইন্না রাজ্যশিংনা মখোয়গী সরকার অমসুং লন্নাইগী হোস্পিতালশিংনা হিদাক অসিগী লৌফম ওইগদবা ‘পোইন্ত ওফ কন্তেক্ত’ খঙহন্নবা হায়খ্রে। হান্ননা পীখ্রবা অমসুং পীরক্কদবা হিদাকশিংবু নীংথিজনা অমসুং কাংলোন নাইনা শিজিন্নহন্নবা রাজ্যশিংদা হায়খ্রে। হিদাক য়েন্থোকপগী থবকশিং অসি নেস্নেল ফার্মাস্যুতিকেল্স প্রাইসিং ওথোরিতী (এন.পি.পি.এ.)না য়েংশিনগনি।
লৈবাক অসিনা লাইচৎ অসিগী শাথীরবা মতৌ অমা থেংনবগা লোয়ননা মসিনা লৈবাক্কী তোঙান-তোঙানবা মফমশিংদা খুদোংচাদবা কয়া থোকহল্লি। ভারত সরকারনা কোবিদকী তঙাই ফদবা হিদাকশিং মরাং কাইনা ফংহন্নবা অমসুং মখোয়বু মান্নবা অমসুং নুং-পান ফাওনা উবা থৌওংগী খুত্থাংদা রাজ্য সরকার অমসুং য়ু.তি.শিংদা ফংহন্নবা থৌওং কয়া লেপ্পা লৈতনা পাংথোক্লি।
*****
(Release ID: 1718135)
Visitor Counter : 112
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
নামা শোয়রবা মীওইশীংগী রিজর্ভেসনশীং
ভারত সরকারনা সেন্ত্রেল গবর্ণমেন্ট মিনিষ্ট্রিশীং, পব্লিক সেক্টর অন্দরতেকিংসীং অমসুং বেঙ্কশীংদা শকখংলবা গ্রুপ ‘C’ অমসুং গ্রুপ ‘D’গী পোষ্টশীংদা নামা শোয়রবশীংগীদমক অহাংবা ফমশীংগী 3% খাক্তুনা থম্লি। স্কিম অসিনা কান্নবা পীরিবা নামা শোয়রবশীংগী কেটেগোরি অদুদি মমিৎ তাংবা, মনা পংবা অমসুং শরুদা শোয়রবশীং অসিনি অমসুং কেতেগোরি খুদিংমক্কী রিজর্ভেসন অসি 1%নি।
গ্রুপ 'A' নত্ত্রগা গ্রুপ 'B' পোষ্টশীংদা নামা শোয়রবশীংগী রিজর্ভেসন অসি কেদর অদুদা লৈরিবা গ্রুপ 'A' নত্ত্রগা গ্রুপ 'B' পোষ্টশীংগী মথংশিৎনা দাইরেক্ট রিক্রুইটমেন্ট কোটাদা ফংলিবা অহাংবা ফম মশীং অদুদা য়ুম্ফম ওইগনি। ইষ্টাব্লিসমেন্ট অদুদা লৈরিবা গ্রুপ 'A' অমসুং গ্রুপ 'B' তোঙান তোঙানবা রোষ্টরশীংদি মেইন্টেইন তৌগদবনি।
ষ্টেট অমসুং U.T. গবর্ণমেন্ট কয়ানসু নামা শোয়রবশীংগীদমক থবক্কী রিজর্ভেসন কয়া পীরি। প্রাইভেট সেক্টরশীংদদি নামা শোয়রবশীংগীদমক থবক্কী রিজর্ভেসন পীগদবনি হায়বগী তঙাইফদবা লৈতে। অদুম ওইনমক, প্রাইভেট সেক্টরগী এমপ্লোয়র কয়ানা নামা শোয়রবশীংদা থবক পীনবা হৌরক্লে।
নামা শোয়রবশীংগী অহাংবা থবক লৈরিবশীং মেন্সিন্নবা, অখন্নবা রিক্রুইতমেন্ট দ্রাইভ কয়া তোঙান তোঙানবা দিপার্টমেন্টশিংনা মতম মতমগী ওইনা পাংথোক্লি।
নামা শোয়রবশীংগীদমক ভারত সরকার অমসুং পব্লিক সেক্টর অন্দরটেকিংশীংগী ইষ্টাব্লিশমেন্টশীংদা লৈরিবা গ্রুপ খুদিংমক্কী পোষ্টশীং মশক খংদোক্লে। অকুপ্পা মরোলগীদমক, মফমসিদা ক্লিক তৌবীয়ু।
নামা শোয়রবশীংদা পীবা খুদোংচাবা /কান্নবশীং
দিপার্টমেন্ট ওফ পর্সোনেল এন্ড ত্রেনিংনা মতম মতমগী ওইনা নামা শোয়রবশীংদা পীরিবা খুদোংচাবশীং/কান্নবশীংগা মরি লৈনবা OMশীং অমসুং ওর্দর কয়া পীদুনা খংহল্লি।
- থবক মশক খংদোকপা – ভারত সরকারগী মিনিষ্ট্রি/দিপার্টমেন্টশীং, মখোয়গী এটেচ তৌবা অমদি সবোর্দিনেট ওফিসশীং, সেন্ত্রেল পব্লিক সেক্টর এন্টরপ্রাইজশীং, কেন্টোনমেন্ট বোর্দশীং অসিনচিংবনা মরুওইনা গ্রুপ B, C অমসুং Dদা লৈরিবা পোষ্টশীংনা মশীং য়াম্বা মরমনা করম্বনা মখোয়না কোম্না থবক তৌবা ঙমগদগে হায়বদু খংদোকপা মথৌ তাই। অসিগুম্বা মীওইশীং অসিনা মশক খংদোক্লবা থবকশীং অসিদা য়ারিবমখৈ থবক তৌহন্নবা হোৎনগদবনি। করিগুম্বা মরি লৈনবা PWD ওফিসর অদুনা মখোয়না অতোপ্পা থবকশীংদসু মথৌ ফজনা তৌবা ঙম্লবদি মখোয়দা অকক্নবা থবক্তুখক্তমক তৌনবা হায়রোইদবনি।
- রিক্রুইটমেন্ট মতুং অমসুং প্রোমোসন মমাংগী ত্রেনিং – নামা শোয়রবা মীওইশীংগী ইন্দক্সন ত্রেনিং প্রোগ্রাম অদু অতোপ্পা কর্মচারিশীংগা পুন্না পাংথোকমিন্নগদবনি। নামা শোয়রবা মীওইশীংগিদমক রিক্রুইটমেন্ট মতুং অমসুং প্রোমোসন মমাংগী ত্রেনিং প্রোগ্রামশীং শিনবা মথৌ তাই।
- এইদশীং/এসিষ্টিভ দিভাইসশীং পীবা – মখোয়গী ইফিসিএন্সি হেনগৎহন্নবগীদমক নামা শোয়রবশীংদা হায় টেক/খ্বাইদগী নৌবা টেক্নোলোজিশীংগী এসিষ্টিভ দিভাইসশীং (লো ভিজন এইদশীং, বেত্তরি য়াউবা তাবা ঙম্নবগী খুৎলায়শীং য়াউনা), অখন্নবা ফর্নিচর, মখোং পানবা চৌক্রিশীং (কর্মচারি অদুনা মথৌ তারবদি মোটোর পানবা), সোফটৱায়র স্কেনরশীং, কম্প্যুটর অমসুং অতৈ হার্দৱায়র, অসিনচিংবা পীগদবনি।
- থবক মফমদা এক্সেসিবিলিটি অমসুং থাক মান্নবা অকোয়রোন লৈহনবা – PWD এক্টকী মখাদা PWDশীংনা এক্সেসিবিলিটি অমসুং থাক মান্নবা অকোয়রোন লৈহন্নবা সরকারগী ওফিসশীং য়াউনা পব্লিক বিল্ডিংশীং শেমদোক-শাদোক্নবগী গাইদলাইন্সকী মথক্তা, সরকারগী ওফিস পুম্নমক্না PWD কর্মচারি খুদিংমক্তা থাক মান্নবা অমসুং এক্সেসিবল ওইবা থবক্কী অকোয়রোন পীনবা প্রোভিজন পীবগী মথক্তা মখোয়গী থবক্কী ষ্টেসনশীং অমসুং কমন ওইবা য়ুটিলিটি এরিয়া হায়বদি টোইলেট, কেন্টিনশীংদা এক্সেস লৈহনগদবনি।
- সরকারগী একোমোদেসনশীংদা প্রিফরেন্স পীবা - দাইরেক্টোরেট ওফ এষ্টেটসনা নামা শোয়রবা মীওইশীংদা মখোয়গী পোষ্টিং মনাক নক্না একোমোদেসন পীবগা লোয়ননা গ্রাউন্দ ফ্লোরগী একোমোদেসন পীনবা খন্নগদবনি।
- স্পেসিএল কেজুএল লিভ – কেলেন্দর চহি অমদা নুমিৎ 4গী ওইবা স্পেসিএল কেজুএল লিভ পীনবগী প্রোভিজন অমা নামা শোয়রবা সেন্ট্রেল গবর্নমেন্টকী কর্মচারিগীদমক পীরি। মখা তানা, মিনিষ্ট্রি ওফ সোসিএল জষ্টিস এন্ড এম্পাৱরমেন্টনা শিনবা নামা শোয়রবশীংগা মরি লৈনবা কনফরেন্স/সেমিনারশীং/ত্রেনিংশীং/ৱার্কশোপশীংদা শরুক য়াবা ঙম্নবগীদমক নুমিৎ 10গী ওইবা স্পেসিএল কেজুএল লিভকী প্রোভিজন অমসু লৈ।
- ত্রান্সফর/পোষ্টিংদা খুদোংচাবা পীবা - য়ারিবমখৈ, নামা শোয়রবা মীওইশীংদি রোটেসনেল ত্রান্সফর পোলিসি/ত্রান্সফরদা য়াউহল্লোইদবনি অমসুং মশাগী হান্নগী থবক অদুদা তিং লৈনা থবক তৌবা ঙম্নবা থম্বীগদবনি। মখা তানা, লৈঙাক্কী তঙাইফদবা লৈত্রবদি নামা শোয়রবশীংবু ত্রান্সফর/প্রোমোসনদা অহেনবা খুদোংচাবা পীগদবনি।
মপুংফাবা OMশীং অমসুং নোতিফিকেসনশীংগীদমক্তা, মফমসিদা ক্লিক তৌবীয়ু।
পীরিবা কন্সেসনশীং
- নামা শোয়রবা মীওই অমনা ক্লরিকেল পোষ্ট পায়নবগী ক্বালিফাই ওইরবা অদুবু তাইপ তৌবা ঙমদে হায়না মেদিকেল বোর্দ নত্ত্রগা বোর্দ লৈত্রবদি সিভিল সর্জন অমনা সর্টিফাই তৌরবদি তাইপিং ক্বালিফিকেসন তঙাইফদবা ওইহল্লোইদবনি।
- নামা শোয়রবশীংনা ক্লরিকেল অমসুং সবোর্দিনেট কেদর পোষ্টশীংদা থবক তৌবগী অপর এজ লিমিট অসি চহি 10 কোমথোক্কনি।
- পব্লিক সেক্টর বেঙ্কশীং অমসুং ফাইনান্সিএল ইনষ্টিট্যুসনশীংদা লৈবা ক্লরিকেল পোষ্ট অমসুং অতোপ্পা কেদরশীংদা থবক চংনবগী এপ্লিকেসন অমসুং একজামিনেসন ফি অসি মথৌ তাহল্লোই।
- নামা শোয়রবা মীওইশীং অসি থবক লৌরিবা ওথোরিটিশীংনা মেদিকেল একজামিনেসন লৌবগী মথৌ তাহল্লোই অদুবু মখোয়গী ফিজিকেল ফিটনেস অদু গ্রুপ ‘C’ অমসুং ‘D’গী পোষ্টশীং লৌরিবা নামা শোয়রবশীংগী স্পেসিএল এমপ্লোয়মেন্ট এক্সচেঞ্জশীংদা এটেচ তৌরিবা মেদিকেল বোর্দশীংনা পীবা রিপোর্ট অদুদা য়ুম্ফম ওইগনি। থবক খনবা মতমদা খল্লিবা ওথোরিটিশীং অমসুং মেদিকেল বোর্দশীংনা নামা শোয়রবা মীওই অদুবু মীনুংশীগা লোয়ননা খন্নগনি। মখা তানা করিগুম্বা গ্রুপ ‘C’ অমসুং ‘D’গী কর্মচারি অদু মহাক্না পায়রিবা পোষ্ট অদুগীদমক অনফিট ওইরদুনা লৌথোকপা তারবসু মদুগা ফম মান্নবা অতোপ্পা মহাক্না চান্নগদবা ফম অমগীদমক দাইরেক্ট রিক্রুইটমেন্ট কোটাদা এমপ্লোয়মেন্ট এক্সচেঞ্জগী থবক খন্নবগী কন্দিসন কোমথোক্তুনা পীনবা খন্নগদবনি।
- নামা শোয়রবা মীওইশীংগীদমক অইবা চাংয়েং পাংথোক্নবগী গাইদলাইনশীং ইসু তৌরে। অকুপ্পা মরোলগীদমক্তা, মফমসিদা ক্লিক তৌবীয়ু।
- নামা শোয়রবশীংনা মশানা মশাবু থবক পীজনবগী অমসুং অতৈ প্রদক্টিভ এক্টিভিটিশীং লৌখৎনবগীদমকা, নেসনেলাইজ বেঙ্কশীংনা চহিদা 5% গী শেন্দোই লৌদুনা দিফরেন্সিএল রেট ওফ ইন্টরেষ্ট স্কিমগী মখাদা শেন্থং পীরি। অকুপ্পা মরোলগীদমক, মফমসিদা ক্লিক তৌবীয়ু।
- মিনিষ্ট্রি ওফ পেত্রোলিয়ম এন্ড নেচরেল গ্যেসনা মখল খুদিংমক্কী পব্লিক সেক্টর ওইল কম্পনিশীংদা নামা শোয়রবশীংগীদমক দিলরশীপ/এজেন্সিশীংদা চাদা তরেৎ মখায়গী চাংদা খাক্তুনা থম্লি। মসিগা মান্ননা মিনিষ্ট্রি অসিনা লান্দা নত্ত্রগা শান্তিগী মতমগী মিলিটরি এক্সনশীংদা মতম চুপ্পগী ওইনা নত্ত্রগা শাথীনা শোয়নাইহল্লবা দিফেন্সকী মীওইশীংগীসু চাদা তরেৎ মখায়গী চাংদা খাক্তুনা থম্লি।
- লৈঙাক্কী ওইনা অকায়বা লৈত্রবদি নামা শোয়রবা অঙাংবু শেন্নরিবা মীওই ওইরবদি সরকারগী কর্মচারি অমবু রুতিন ওইবা ত্রান্সফর/রোটেসনেল ত্রান্সফর অদুদগী কোমথোক্কনি।
মরি লৈনবা রিসোর্সশীং
- নামা শোয়রবশীংগী জোব পোর্টেল


text:
মণিপুরী ঠিয়েতর সেন্টর অসামনা শিল্লাংদুনা মপান মণিপুরগী মণিপুরী ঠিয়েতরনা চহী চাম শুরকপগী কুমওন থৌরম অমা জুলাই ২৯ নোংমাইজিং নুমিৎ শিলচরগী রোংপুরদা লৈবা মুতুম ভাগ্যচন্দ্রগী শঙ্গাইদা পাঙথোকখ্রে। সাহিত্য একাদেমি মনা ফংখ্রবা ওইনাম নিলকণ্ঠ না চীফ গেস্ট, মণিপুর ঠিয়েতর সেন্তর অসামগী প্রেসিদেন্ট ড. কুঞ্জলাল য়েন্দ্রেম্বম অমসুং মণিপুরী ঠিয়েতর সেন্তর অসামগী আই.এস. থিঙ্গোমনা গেস্ট অফ ওনর ওইনা শরুক য়াখি। থৌরমদা ৱাই. প্রফুল্লো, সোমোর লুৱাং অমসুং ড. য়েংখোম মেধাজিৎ নচিংবা শক্নাইরবা মীওইশিংনা থৌরমগা মরী লৈননা ৱা ঙাংখি।
থৌরমগী শরুক অমা ওইনা ৱাই. প্রফুল্লোনা ইবা গ্রামার লাইরিক অমসুং কুঞ্জলাল য়েন্দ্রেম্বমনা ইদিত তৌবা জর্নেল “শমজিরৈ” ফোঙখি। থৌরমদা মাইমোম শান্তিকুমার, রাজেন, চন্দ্রমনি, সেরাম গৌরনিত্যাই, লাইশ্রম বীরকুমার অমসুং সেরাম হেরাজিৎ নচিংবা মীওইশিংসু ৱাঙাংলোই ওইনা শরুক য়াখি হায়না পাউগী লিখুন অসিদা হায়রি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text: লক্ষীপুর, (কাছার) মে ৩১, ২০১১--- কাছার হিউমেন রাইটস্ ওর্গেনাইজেসননা শিন্দুনা জুন ৫ দা মালেমগী অকোইবগী ফিভম নুমিৎ পালন তৌগদৌরি। নুমিৎসিদগী হৌদুনা জুন থা অসিমা চুপ্না লুপসিগী আঞ্চলিক কমিতি ৭ না শিন্দুনা কাছারগী মফম মফমদা অকোইবগী ফিভম মোৎশিল্লকপা অসিনা মীওইবদা পীরকপা চৈথেংগী মতাংদা খন্নমিন্নগনি। হৌখিবা থাংজা নুমিৎতা শিলচরদা লুপকী ভাইস-প্রেসিদেন্ট প্রোফেসার তন্ময় ভট্টচায্যনা মীফম মপু ওইদুনা পাঙথোকখিবা থৌশিন কাঙলুপকী মীফমদা অমদা শিলচর, উধারবন্দ, বরখোলা, কাটিগোরা, সোনাই, ধলাই অমসুং লক্ষীপুরদা পাঙথোক্নবা থৌরম পরেং খরসু শেমখ্রে। (লক্ষীপুর ওন-লাইন)


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
ইথানোল সপ্লাই ইয়র ২০২০-২১গী ওইনা পব্লিক সেক্তর ও.এম.সি.শিংদা সপ্লাই তৌনবা ইথানোলগী মমল শেমদোকপা- ইথানোল ব্লেন্দেদ পেত্রোল প্রোগ্রামগী মখাদা পব্লিক সেক্তর ওইল মার্কেতিং কম্পনীশিংনা ইথানোল লৈশিনবগী মেকানিজমদা মন্ত্রী-মন্দলনা অয়াবা পীখ্রে
Posted On:
29 OCT 2020 3:43PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেবিনেৎ কম্মিতী ওন ইকনোমিক এফিয়র্সকী মীফমদা লাক্কদৌরিবা চুগী পন্থা ২০২০-২১গী ওইনা দিসেম্বর ১, ২০২০দগী নবেম্বর ৩০, ২০২১ ফাওবা ইথানোল সপ্লাই ইয়র (ই.এস.ৱাই.) ২০২০-২১গী মনুংদা ইথানোল ব্লেন্দেদ পেত্রোল (ই.বি.পি.) প্রোগ্রামগী মখাদা তোঙান তোঙানবা চুদা য়ুম্ফম ওইবা রো মেতরিএলসশিংদগী শুংবা মমল ৱাংবা ইথানোলগী মমল লেপ্পা য়াওনা অয়াবা পীখ্রে:
(i) সি হেবী মলাসেস রুৎতগী শেম্বা ইথানোলকী মমল অসি লিতর অমদা লুপা ৪৩.৭৫ ওইরম্বদগী লিতর অমদা লুপা ৪৫.৬৯দা হেনগৎখ্রে,
(ii) বি হেবী মলাসেস রুৎতগী শেম্বা ইথানোলকী মমল অসি লিতর অমদা লুপা ৫৪.২৭ ওইরম্বদগী লিতর অমদা লুপা ৫৭.৬১দা হেনগৎখ্রে,
(iii) চুহি/সিনি/সিনি মহিগী রুৎতগী শেম্বা ইথানোলকী মমল অসি লিতর অমদা লুপা ৫৯.৪৮ ওইরম্বদগী লিতর অমদা লুপা ৬২.৬৫দা হেনগৎখ্রে,
(iv) অহেনবা ওইনা জি.এস.তি. অমসুং ত্রান্সপোর্তেসন চার্জশিংসু থীগদবনি। অরাপ্পা মফমদা ইথানোল অসি দিসইনসেন্তিবাইজ তৌদনবা ওইবা য়াবা ত্রান্সপোর্তেসন চার্জশিং লেপথোক্নবা ও.এম.সি.শিংদা খঙহনখ্রে।
(v) রাজ্য মনুংদা লোকেলাইজ তৌবা ইন্দস্ত্রীদা খুদোংচাবা ফজনা ফংহন্নবা অমসুং ইথানোল পুবদা হঙ্গল-হন্দা তৌবা হন্থনবা, ওইল মার্কেতিং কম্পনীশিং (ও.এম.সি.শিং)না ত্রান্সপোর্তেসনগী মমল, ফংবা ফংদবা অসিনচিংবা তোঙান তোঙানবা ফেক্তরশিং অসি য়েংলগা তোঙান তোঙানবা সোর্সশিংদগী লাকপা ইথানোলগী অহানবা খুদোংচাবা পীনবা ক্রাইতেরিয়া অদু লেপথোক্কনি। খুদোংচাবা পীবা অসি পুথোক্লিবা রাজ্য/য়ু.তি.অদুগী লৈরিবা এক্সাইজকী ঙমখৈশিং অদুগী মখা পোনগনি। মসিদী মতুংদা মথৌ তাবগী মতুং ইন্না অতোপ্পা রাজ্যশিংদগী ইথানোল পুশিল্লকপগী ওইনা মান্নবা ওর্দর থোক্কনি।
দিস্তিলর পুম্নমক্না স্কিম অসিগী কান্নবা লৌবা য়াগনি অমসুং মখোয় অয়াম্বনা ই.বি.পি. প্রোগ্রামগীদমক ইথানোল সপ্লাই তৌরবা য়াই। ইথানোল সপ্লাইয়রশিংদা মতিক চাবা মমল পীবনা চু থারিবা লৌমীশিংনা শেল পুথবা হন্থহনবদা মতেং পাংগনি, অসুম্না চু থারিবা লৌমীশিংগী অৱাবা হন্থহনগনি।
সরকারনা ইথানোল ব্লেন্দেদ পেত্রোল (ই.বি.পি.) প্রোগ্রাম ইমপ্লিমেন্ত তৌরি অমরোমদনা ও.এম.সি.শিংনা ইথানোল ১০% ফাওবা য়াল্লবা পেত্রোল য়োল্লি। অতোপ্পা পাম্বৈ অমসুং মহৌশাদা শোক্লোইদবা ফ্যুলশিং শীজিন্নবা থৌগৎনবা এপ্রিল ১, ২০১৯দগী প্রোগ্রাম অসি য়ুনিয়ন তেরিতরী ওইরিবা এন্দামান নিকোবর অমসুং লক্ষদ্বীপকী ইথৎশিং নত্তনা ভারত পুম্বদা চৎনখি। খোঙথাং অসিনা মথৌ তাবা ইনর্জীদা ইমপোর্ত তৌবা হন্থহন্নবা অমসুং লৌউ-শিংউগী সেক্তরদা খুমাং চাউশিন্নহনবা ঙম্লগনি।
২০১৪দগী হৌনা সরকারনা ইথানোলগী এদমিনিস্তর তৌরবা মমল খঙহনখ্রে। অহানবা ওইনা ২০১৮গী মনুংদা সরকারনা ইথানোল পুথোকপদা শীজিন্নবা রো মেতরিএলশিংদা য়ুম্ফম ওইরগা ইথানোলগী তোঙান তোঙানবা মমলশিং লাউথোকখি। ৱারেপশিং অসি ইথানোল সপ্লাই তৌবা অসি চাউনা হেনগৎহনখি অমদি পব্লিক সেক্তর ও.এম.সি.শিংনা ইথানোল লৈশিনবা অসি ইথানোল সপ্লাই ইয়র (ই.এস.ৱাই.) ২০১৩-১৪দা লিতর করোর ৩৮ ওইরম্বদগী ই.এস.ৱাই. ২০১৯-২০দা লিতর করোর ১৯৫তা হেনগৎপা ঙমখ্রে।
স্তেকহোল্দরশিংদা মতম শাংনা কান্নবা পীন্নবা ৱাখল্লোন অমগা লোয়ননা এম.ও.পি. এন্দ এন.জি.না “ই.বি.পি. প্রোগ্রামগী মখাদা মতম শাংনা চৎকদবা ইথানোল লৈশিন্নবগী পোলিসী” ফোঙখি। মসিগা লোয়ননা ও.এম.সি.শিংনা ইথানোল সপ্লাইয়রশিংগী ৱান তাইম রেজিস্ত্রেসন মপুং ফানা লোইশিনখ্রে। ও.এম.সি.শিংনা মখা তানা সেক্যুরিতী দিপোজিৎকী শেনফম অসি ৫%দগী ১%দা হন্থদুনা ইথানোল সপ্লাইয়রশিংদা লুপা করোর ৪০০রোমগী কান্নবা ফংহনখ্রে। ও.এম.সি.শিংনা নন-সপ্লাই ক্বান্তিতীদা হান্না ৫% ওইরম্বদগী ১%দা চান্নবা পেনাল্তী থীহন্দুনা সপ্লাইয়রশিংদা লুপা করোর ৩৫রোমগী কান্নবা ফংহনখ্রে। হায়রিবশিং অসিনা ইজ ওফ দুইং বিজিনেস হেনগৎহনগনি অমসুং আত্মানির্ভর ভারতকী থৌরাংশিংগী পান্দম ফংহনবা ঙমগনি।
চিনি পুথোকপগী লেপ্তবা সর্প্লস অসিনা চিনিগী মমল হন্থহল্লি। মসিগা ইরোইননা চিনিগী ইন্দস্ত্রীনা লৌমীশিং শেল পীবা ঙমদবা অসিনা চু থাবা লৌমীশিংগী শেন্দোন হেনগৎহল্লি। সরকারনা চু থারিবা লৌমীশিংগী শেন্দোক কোকহন্নবা ৱারেপ কয়া লৌখি।
লৈবাক অসি চনি পুথোকপা হন্থহন্দুনা লমদম অসিদা ইথানোল পুথোকচনবা ৱাখল্লোন অমগা লোয়ননা সরকারনা বি হেবী মলাসেস, চহি, চিনি অমসুং চিনি মহি দাইবর্জন য়াহন্দুনা ইথানোল পুথোকপা য়াওনা তোঙান তোঙানবা খোঙথাংশিং সরকারনা লৌখৎলি। চুগী ফিয়র এন্দ রিম্যুনরেতিব প্রাইস (এফ.আর.পি.) অমসুং চিনিগী এক্স-মিলগী মমল অসি কয়ারক হোংখ্রে, তোঙান তোঙানবা চুদা য়ুম্ফম ওইবা রো মেতরএলশিংদগী শুংবা ইথানোলগী এক্স-মিলগী মমল অসি লেপথোকপা মথৌ তারে।
*********
(Release ID: 1669826)
Visitor Counter : 228
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টরনা ডিজাইন্ড অমসুং ডিভলপ তৌদুনা শেমগৎপনি অমসুং O/o দিপুটি কম্মিস্নর, তমেংলোং, মানিপুর সরকার অসিনা ঙাক-শেনদুনা থমবনি।
ৱেবসাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর, dc-tml[at]nic[dot]in দা মেল ইবিরকউ।
ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ। মখাগী এদ্রেস অসিদা নংনা ঐখোয়গা কন্টেক তৌবা য়াগনি।
মখাগী এদ্রেস অসিদা নংনা ঐখোয়গা কন্টেক তৌবা য়াগনি।
দিপুটি কম্মিস্নর
তমেংলোং ডিস্ট্রিক্ট, মানিপুর
পিন: ৭৯৫১৪১
টেলিফোন নম্বর: ০৩৮৭৭-২৬৭০০৩ (ওফিস), ০৩৮৭৭-২৬৭০০৪ (রেসিদেন্স)
ফাক্স: ০৩৮৭৭-২৬৭৪৫০
ই-মেইল: dc-tml[at]nic[dot]in


text:
শেল-থুম মন্ত্রালয়
লাইচৎনা ফীভম শোকচিল্লকপা য়েংলগা সরকারনা করিগুম্বা খরগী মতম শাংদোকখ্রে
Posted On:
20 MAY 2021 6:22PM by PIB Imphal
কোবিদ-১৯ লাইচৎনা ফীভম ফৎচিল্লক্তবগা লোয়ননা তোঙান-তোঙানবা স্তেকহোলদরশিংনা থেংনরিবা অৱাবা কয়াদা মিৎয়েং চঙবগী লেংদনা খোঙফম চেৎপগী মখা তারকপা ওইনা কেন্দ্র সরকারনা স্তেকহোলদরশিংদগী ফংবা ফিদবেক্তা য়ুম্ফম ওইরগা ইনকম তেক্স এক্ত, ১৯৬১ (মতাং অসিদগী “এক্ত” হায়না পল্লগদবা)গী মখাদা কমপ্লাইএন্স খরগী মতমশিং মখাদা পীরিবা কেস অসিগুম্না শাংদোকখ্রেঃ
১) ইনকম তেক্স রুল্স, ১৯৬২গী রুল ১১৪ই. (মতাং অসিদগী “রুল” হায়রগদবা) অমসুং মসিগী মখাদা থোকপা ৱারোল কয়াগী মখাদা মে ৩১, ২০২১ নত্ত্রগা মমাংদা থাজিনগদবা শেনবা চহি ২০২০-২১গী স্তেৎমেন্ত ওফ ফাইনেন্সিএল ত্রাঞ্জেক্সন (এস.এফ.তি.) অসি জুন ৩০ নত্ত্রগা মমাংদা থাজিনবা য়ারগনি।
২) রুল্সকী রুল ১১৪জি.গী মখাদা মে ৩১ নত্ত্রগা মমাংদা থাজিনগদবা ইং ২০২০গী স্তেৎমেন্ত ওফ রিপোর্তেবল একাউন্ত অসি জুন ৩০ নত্ত্রগা মমাংদা থাজিনবা য়ারগনি।
৩) রুল্সকী রুল ৩১এ.গী মখাদা মে ৩১, ২০২১ নত্ত্রগা মমাংদা থাজিনগদবা শেনবা চহি ২০২০-২১গী অরোইবা ক্বার্তরগী স্তেৎমেন্ত ওফ দিদক্সন তেক্স অসি জুন ৩০, ২০২১ নত্ত্রগা মমাংদা থাজিনবা য়ারগনি।
৪) রুল্সকী রুল ৩১গী মখাদা জুন ১৫, ২০২১দা ইমপ্লোয়ীশিংদা পীশিনগদবা ফোর্ম নম্বর ১৬কী সর্তিফিকেৎ ওফ তেক্স দিদক্তেদ এৎ সোর্স অসি জুলাই ১৫, ২০২১ নত্ত্রগা মমাংদা থাজিনবা য়ারগনি।
৫) রুল্সকী রুল ৩০ অমসুং রুল ৩৭সি.এ.গী মখাদা জুন ১৫, ২০২১ নত্ত্রগা মমাংদা থাজিনগদবা ফোর্ম নম্বর ২৪জি.দা য়াওরিবা মে ২০২১গী তি.দি.এস./তি.সি.এস. বুক এদজস্তমেন্ত স্তেৎমেন্ত অসি জুন ৩০, ২০২১ নত্ত্রগা মমাংদা থাজিনবা য়ারগনি।
৬) রুল্সকী রুল ৩৩গী মখাদা মে ৩১, ২০২১ নত্ত্রগা মমাংদা থাজিনগদবা শেনবা চহি ২০২০-২০২১গী অয়াবা পীরবা সুপরএনুএসন ফন্দগী ত্রস্তীশিংনা শেল পীদুনা তাশিনবা স্তেৎমেন্ত ওফ দিদক্সন তেক্স অসি জুন ৩০, ২০২১ নত্ত্রগা মমাংদা থাজিনবা য়ারগনি।
৭) রুল্সকী রুল ১২সি.বি.গী মখাদা জুন ১৫, ২০২১ নত্ত্রগা মমাংদা থাজিনগদবা ফোর্ম নম্বর ৬৪দি.দা য়াওরিবা মমাংগী চহি ২০২০-২০২১গী ইনভেস্তমেন্ত ফন্দ অমনা মসিগী য়ুনিৎ হোলদরশিংদা শেল পীবা নত্ত্রগা ক্রেদিৎ তৌবা স্তেৎমেন্ত ওফ ইনকম অসি জুন ৩০, ২০২১ নত্ত্রগা মমাংদা থাজিনবা য়ারগনি।
৮) রুল্সকী রুল ১২সি.বি.গী মখাদা জুন ৩০, ২০২১ নত্ত্রগা মমাংদা থাজিনগদবা ফোর্ম নম্বর ৬৪সি.দা য়াওরিবা মমাংগী চহি ২০২০-২০২১গী ইনভেস্তমেন্ত ফন্দ অমনা মসিগী য়ুনিৎ হোলদরশিংদা শেল পীবা নত্ত্রগা ক্রেদিৎ তৌবা স্তেৎমেন্ত ওফ ইনকম অসি জুলাই ১৫, ২০২১ নত্ত্রগা মমাংদা থাজিনবা য়ারগনি।
৯) এক্তকী সেক্সন ১৩৯গী সব-সেক্সন (১)গী মখাদা জুলাই ৩১, ২০২১দা এসেসমেন্ত চহি ২০২১-২২গী রিতর্ন ওফ ইনকম পীশিনবগী অরোইবা নুমিৎ ওইরম্বা অসি সেপ্তেম্বর ৩০, ২০২১ ফাওবা শাংদোকখ্রে।
১০) এক্তকী মখাদা চৎনগদবা কাংলোন অমা হেক্তগী মখাদা সেপ্তেম্বর ৩০, ২০২১দা মমাংগী চহি ২০২০-২১গী রিতর্ন ওফ ওদিৎ পীশিনবগী অরোইবা নুমিৎ ওইরম্বা অসি ওক্তোবর ৩১, ২০২১ ফাওবা শাংদোকখ্রে।
১১) এক্তকী সেক্সন ৯২ই.গী মখাদা মমাংগী চহি ২০২০-২১গী মীওই অমনা ইন্তর্নেস্নেল ত্রাঞ্জেক্সন নত্ত্রগা অখন্নবা লৈবাক্কী ত্রাঞ্জেক্সনবু একাউন্তেন্ত অমনা পীরকপা রিপোর্ত পীশিনবগী অরোইবা নুমিৎ ওক্তোবর ৩১, ২০২১দা ওইরম্বা অদু নবেম্বর ৩০, ২০২১ ফাওবা শাংদোকখ্রে।
১২) এক্তকী সেক্সন ১৩৯গী সব-সেক্সন (১)গী মখাদা এসেসমেন্ত চহি ২০২০-২১গী রিতর্ন ওফ ইনকম পীশিনবগী অরোইবা নুমিৎ ওক্তোবর ৩১, ২০২১দা ওইরম্বা অদু নবেম্বর ৩০, ২০২১ ফাওবা শাংদোকখ্রে।
১৩) এক্তকী সেক্সন ১৩৯গী সব-সেক্সন (১)গী মখাদা এসেসমেন্ত চহি ২০২০-২১গী রিতর্ন ওফ ইনকম পীশিনবগী অরোইবা নুমিৎ নবেম্বর ৩০, ২০২১দা ওইরম্বা অদু দিসেম্বর ৩১, ২০২১ ফাওবা শাংদোকখ্রে।
১৪) এক্তকী সেক্সন ১৩৯গী সব-সেক্সন (৪)/সব-সেক্সন (৫)গী মখাদা এসেসমেন্ত চহি ২০২০-২১গী থেংথবা/শেমদোক্লবা রিতর্ন ওফ ইনকম পীশিনবগী অরোইবা নুমিৎ দিসেম্বর ৩১, ২০২১দা ওইরম্বা অদু জনুৱারী ৩১, ২০২০ ফাওবা শাংদোকখ্রে।
ক্লোজ (৯), (১২) অমসুং (১৩)দা পল্লিবা মতম শাংদোকপা অসি করিগুম্বা সেক্সন অসিগী সব-সেক্সন (১)গী ক্লোজ (১)দগী (৬) ফাওবদা পল্লিবা অসিনা তাথহনবা অপুনবা ইনকম তেক্সকী শেনফম্না লুপা লাখ ১দগী হেল্লবদি এক্তকী সেক্সন ২৩৪এ.দা এক্সপ্লেনেসন পীরিবা অসিগা মরী লৈনদে হায়বগী ৱাফম অমা ফোংদোকলি। মখা তাবা ওইনা, এক্তকী সেক্সন ২০৭কী সব-সেক্সন (২)দা পল্লিবগুম্না ভারত্তা লৈবা মীওই অমগী ওইনা, করিগুম্বা মহাক্না এক্ত অসিগী সেক্সন ১৪০এ.গী মখাদা এক্ত অসিনা হায়রিবা অরোইবা নুমিৎ (শাংদোকপা মতম য়াওদনা)কী মনুংদা পীরিবা তেক্স অসি এদভান্স তেক্সনি হায়না খন্নগনি।
সি.বি.দি.তি. সর্ক্যুলর নম্বর ৯/২০২১ ইন এফ. নম্বর ২২৫/৪৯/২০২১/আই.তি.এ.-২ অসি তাং ২০/৫/২০২১দা থোকখ্রে অমসুং www.incometaxindia.gov.in দা ফংগনি।
*****
(Release ID: 1720522)
Visitor Counter : 93
Read this release in:
English
,
Urdu
,
Marathi
,
Hindi
,
Assamese
,
Punjabi
,
Gujarati
,
Odia
,
Tamil
,
Telugu
,
Malayalam


text:
শেল-থুম মন্ত্রালয়
য়ুনিয়ন বজেৎ ২০২২-২৩গী মরু ওইবা শরুকশিং
Posted On:
01 FEB 2022 1:18PM by PIB Imphal
ইনক্লুসিব ৱেলফেয়র পুম্নমক্তা মাইক্রো-ইকোনোমিক লেবেলদা মীৎয়েং থমদুনা য়ুনিয়ন বজেৎনা মেক্রো-ইকোনোমিক লেবেল গ্রোথ মপুং ফাহন্নবা হোৎনরি৷ ঙসি পার্লিয়ামেন্তদা ফাইনান্স অমদি কোর্পোরেৎ এফিয়র্সকী কেন্দ্র মন্ত্রী শ্রীমতি নির্মলা সিথারমননা য়ুনিয়ন বজেৎ ২০২২-২৩দা শরুক য়াখি৷
বজেৎকী মরু ওইবা শরুকশিং অদু মখাদা লৈরে:
পার্ত এ
- ৯.২%গী চাং ওইরিবা ভারতকী ইকোনোমিক গ্রোথ অসি অচৌবা ইকোনোমীস পুম্নমক্কী মনুংদা খ্বাইদগী ৱাংবা ওইহল্লগনি৷
- সেক্তর ১৪দা প্রদক্তিবিতী লিঙ্ক ইন্সেন্তিব স্কিমগী মখাদা অনৌবা থবক লাখ ৬০ ফংহল্লগনি৷
- লুপা কোতি লাখ ৩০গী অহেনবা প্রদক্সন অমা শেম্ননবগী শক্তি অদু পি.এল.আই. স্কিমশিংদা লৈ৷
- অমিৃত কালদা চংলক্তুনা, ইন্দিয়া@১০০ ফাওবা লমজিংখিবা শাংলবা চহি ২৫দা, বজেৎ অসিনা প্রাইয়োরিতী মরি চাওখৎহন্নবগী শাফু পীরি:
- পি.এম. গতিশক্তি
- ইনক্লুসিব দিবেলপমেন্ত
- প্রদক্তিবিতী এনহান্সমেন্ত অমদি ইনবেস্তমেন্ত, সনরাইস ওপোর্চুনিতীস, ইনর্জী ত্রাঞ্জিসন, অমদি ক্লাইমেত এক্সন৷
- ইনবেস্তমেন্তশিংগী ফাইনান্সিং
পি.এম. গতিশক্তি
- পি.এম. গতিশক্তিবু পুদুনা চৎলিবা ইঞ্জিন তরেৎ অদুদি লম্বীশিং, রেলৱেশিং, এরপোর্তশিং, হিথাংফমশিং, মাস ত্রান্সপোর্ত, ৱাতরৱেজশিং অমদি লোজিস্তিক ইনফ্রাস্ত্রকচরনি৷
পি.এম. গতিশক্তি নেস্নেল মাস্তর প্লান
- ইকোনোমিক ত্রান্সফোর্মেসন, সীমলেস মল্তিমোদেল কন্নেক্তিবিতী অমদি লোজিস্তিক ইফিসিয়েন্সীগীদমক পি.এম. গতিশক্তি নেস্নেল মাস্তর প্লানগী স্কোপ অসিদা ইঞ্জিন তরেৎ অসি হাপচিল্লগনি৷
- নেস্নেল ইনফ্রাস্ত্রকচর পাইপলাইনদা লৈরিবা ইঞ্জিন তরেৎ অসিগা মরী লৈনরিবা প্রোজেক্তশিং অসি পি.এম. গতিশক্তি ফ্রেমৱার্ককা চৎমিন্নরগনি৷
রোদ ত্রান্সপোর্ত
- ২০২২-২৩দা নেস্নেল হাইৱেজ নেৱার্ক অসি কি.মি. ২৫০০০ শাংদোক্লগনি৷
- নেস্নেল হাইৱেজ নেতৱার্ক এক্সপান্সনগীদমক লুপা কোতি ২০০০০ মোবিলাইজ তৌরগনি৷
মল্তিমোদেল লোজিস্তিক পার্কশিং
- মফম মরিদা মল্তিমোদেল লোজিস্তিক পার্কশিং চৎননবগীদমক ২০২২-২৩দা পি.পি.পি. মোদকী খুৎথাংদা কন্ত্রেকশিং পীরগনি৷
রেলৱেজ
- স্তেসন অমা প্রদক্ত অমা হায়বা কন্সেপ্ত অসিনা লোকেল বিজিনেস অমদি সপ্লাই চেনশিং অসি মতেং পাংলগনি৷
- ২০২২-২৩দা ইন্দিজিনিয়র্স ৱার্ল্দ ক্লাস তেক্নোলোজী অমদি কেপাসিতী অগমেন্তেসন ওইরিবা কবাচকী মখাদা কি.মি. ২০০০গী রেলৱে নেতৱার্ক লৈহল্লগনি৷
- লাক্কদৌরিবা চহি অহুমগী মতম অসিদা অনৌবা জেনেরেসনগী বন্দে ভারত ত্রেন ৪০০ পুথোক্লগনি৷
- লাক্কদৌরিবা চহি অহুমগী মতম অসিদা মল্তিমোদেল লোজিস্তিকশিংগীদমক পি.এম. গতিশক্তি কার্গো তর্মিনেল ১০০ শেমগৎলগনি৷
পর্বতমলা
- পি.পি.পি. মোদতা নেস্নেল রোপৱেজ দিবেলপমেন্ত প্রোগ্রাম, পর্বতমলা পাইখৎলগনি৷
- কি.মি. ৬০ শাংবা রোপৱে প্রোজেক্ত ৮গীদমক ২০২২-২৩দা কন্ত্রেক্তশিং খুৎশিন্নরগনি৷
ইনক্লুসিব দিবেলপমেন্ত
লৌউ-শিংউ
- গেহু অমদি ফৌ লৌশিন্নবগীদমক লৌমী কোতি ১.৬৩দা লুপা কোতি লাখ ২.৩৭কী দাইরেক্ত পেমেন্ত পীখ্রে৷
- লৈবাক অসি শিনবা থুংনা কেমিকেল ফ্রী ওইবা নেচরেল ফার্মিং অসি য়োকখৎকদবনি৷ গঙ্গা তুরেলগী মপানদা কি.মি. ৫ পাক-চাওরিবা কোরিদোরশিংদা লৈরিবা লৌমীশিংগী লমশিংদা অহানবগী ওইনা মীৎয়েং থম্লি৷
- লৌউ-শিংউ অমদি খুঙ্গংগী এন্তরপ্রাইসকীদমক স্তার্তঅপশিংদা শেল থাদনবা নবার্দনা ব্লেন্দেদ কেপিতেলগা লোইননা ফন লাইনা ফংহনগদৌরি৷
- ক্রোপ এসেসমেন্ত, লেন্দ রেকোর্দশিং দিজিতাইজেসন তৌবা, তিনহাৎ হিদাক অমদি ন্যুত্রিন্তশিং চাইথোক্নবগীদমক ‘কিসান দ্রোনশিং’ শিজিন্নবা৷
কেন বেতৱা প্রোজেক্ত
- কেন-বেতৱা প্রোজেক্ত চৎনহন্নবগীদমক লুপা কোতি ১৪০০ কাইথখ্রে৷
- কেন-বেতৱা প্রোজেক্তনা লৌমীশিংগী লম হেক্তর লাখ ৯.০৮দা ইথৈ-লৌখোংগী কান্নবশিং ফংহনগদৌরি৷
এম.এস.এম.ই.
- উধ্যম, ই-শ্রম, এন.সি.এস. অমদি অসীম পোর্তেলশিং ইন্তরলিঙ্ক তৌরগনি৷
- ইমর্জেন্সী ক্রেদিৎ লিঙ্ক গরেন্তী স্কিম(ই.সি.এল.জি.এস.)কী মখাদা এম.এস.এম.ই. লাখ ১৩০না অহেনবা ক্রেদিৎ ফংহনখ্রে৷
- ২০২৩গী মার্চজ ফাওবা ই.সি.এল.জি.এস. শাংদোক্লগনি৷
- ই.সি.এল.জি.এস.কী মখাদা লৈরিবা গরেন্তী কবর অসি পুন্না লুপা কোতি লাখ ৫ লৈরিবা অসিদা লুপা কোতি ৫০০০০ হাপচিন্দুনা চাওথোকহল্লগনি৷
- ক্রেদিৎ গরেন্তী ত্রস্ত ফোর মাইক্রো এন্দ স্মোল এন্তরপ্রাইজেস (সি.জি.তি.এম.এস.ই.)কী মখাদা মাইক্রো অমদি অপিকপা এন্তরপ্রাইজেসকীদমক লুপা কোতি লাখ ২গী অহেনবা ক্রেদিৎ লাইনা ফংহনগদৌরি৷
- লুপা কোতি ৬০০০কী শেনফম কাইথদুনা রেজিং এন্দ এসিলিরেতিং এম.এস.এম.ই. পর্ফোমেন্স(আর.এ.এম.পি.) প্রোগ্রাম পাংথোক্কদৌরি৷
স্কিল দিবেলপমেন্ত
- ওন-লাইন ত্রেনিংগী খুৎথাংদা প্রজাবু স্কিল, রিস্কিল নত্রগা অপস্কিল তৌবদা হেন্না শক্তি লৈহন্নবা দিজিতেল ইকোসিস্তেম ফোর স্কিলিং এন্দ লিবলীহুদ(দেশ-স্তেক ই-পোর্তেল) লোঞ্চ তৌরগনি৷
· ‘দ্রোন শক্তি’ লাইথোকহন্নবগীদমক অমদি দ্রোন-এস-এ-সর্ভিস (দি.আর.এ.এ.এস.)কীদমক স্তার্তঅপশিং য়ৌকখৎলগনি৷
এজুকেসন
- ‘ক্লাস অমা-তি.ভি. চেনেল অমা’ হায়বা পি.এম. ই.বিদ্যাগী প্রোগ্রাম অসি তি.ভি. চেনেল ২০০দা শন্দোক্লগনি৷
· ক্রিতিকেল থিঙ্কিং স্কিলশিং অসি প্রমোত তৌনবা অমদি লর্নিং এনবাইরোনমেন্ত লৈহন্নবা ভর্চুএল লেবশিং অমদি স্কিলিং ই-লেবশিং শেমগৎলগনি৷
· দিজিতেল ওজাশিংগী খুৎথাংদা দেলিভর তৌনবগীদমক হাই-ক্বালিতী ই-কন্তেন্ত শেমগৎলগনি৷
· পর্সোনেলাইস লর্নিং এক্সপরিয়েন্সকা লোইননা ৱার্ল্দ-ক্লাস ক্বালিতী লৈবা য়ুনিভর্সেল এজুকেসনগীদমক দিজিতেল য়ুনিভর্সিতী শেমগৎলগনি৷
হকশেল
- নেস্নেল দিজিতেল হেল্থ ইকোসিস্তেমগীদমক ওপন প্লেতফোর্ম অমা পুথোক্লগনি৷
·ক্বালিতী লৈবা মেন্তেল হেল্থ কাউন্সিলিং অমদি কেয়র সর্ভিসশিংগীদমক ‘নেস্নেল তেলি মেন্তেল হেল্থ প্রোগ্রাম’ লোঞ্চ তৌরগনি৷
- এন.আই.এম.ঐচ.এ.এন.এস.না নোদেল সেন্তর ওইদুনা অমদি ইন্তরনেস্নেল ইন্সতিত্যুত ওফ ইনফোর্মেসন তেক্নোলোজী-বেঙ্গলোর(আই.আই.আই.তি.বি.)না তেক্নোলোজী সপোর্ত পীদুনা থোইদোক হেন্দোক্লবা তেলি-মেন্তেল হেল্থ সেন্তর ২৩গী নেতৱার্ক অমা শেমগৎলগনি৷
সক্সম অনগনৱাদি
- মিসন শক্তি, মিসন বতসালয়া, সক্সম অনগনৱাদি অমদি পোশান ২.০গী খুৎথাংদা নুপীশিং অমদি অঙাংশিংদা কান্নবশিং ফংহনবা৷
- অনগনৱাদি লাখ অনি সক্সম অনগনৱাদিশিংদা অপগ্রেদ তৌরগনি৷
হর ঘর, নাল সে জল
- হর ঘর, নাল সে জলগী মখাদা ২০২২-২৩দা য়ুমথোং কোতি ৩.৮ মনুং চলহন্নবা লুপা কোতি ৬০,০০০গী শেনফম কাইথখ্রে৷
ময়াম পুম্নমক্কী য়ুম-কৈ
- ২০২২-২৩দা পি.এম. অৱাস য়োজনাগী মখাদা য়ুম লাখ ৮০ শাবা লোইশিন্নবগীদমক লুপা কোতি ৪৮,০০০গী শেনফম কাইথখ্রে৷
প্রধান মন্ত্রীগী দিবেলপমেন্ত ইনিসিয়েতিব ফোর নোর্থ-ইস্ত রিজন(পি.এম.-দেব.আই.এন.ই.)
- অৱাং-নোংপোক্তা ইনফ্রাস্ত্রকচর অমদি সোসিএল দিবেলপমেন্ত প্রোজেক্তশিংদা ফন্দ থাদনবা অনৌবা স্কিম পি.এম.-দেব.আই.এন.ই. লোঞ্চ তৌখি৷
- স্কিম অসিগী মখাদা নহা অমদি নুপীশিংবু হিংনবগী থবক-থৌরমশিং পাংথোকপা ঙমহন্নবা লুপা কোতি ১,৫০০গী শেনফম কাইথখ্রে৷
বাইব্রেন্ত ভিলেজেস প্রোগ্রাম
- মী লন্না খুন্দাবা, কন্নেক্তিবিতী লিমিতেদ ওইনা লৈবা ঙমখৈগী খুঙ্গংশিং চাওখৎহন্নবগীদমক অমদি অৱাং থংবা ঙমখৈদা ইনফ্রাস্ত্রকচর শেমগৎনবগীদমক বাইব্রেন্ত ভিলেজেস প্রোগ্রাম পাইখৎপা৷
বেঙ্কিং
- পোস্ত ওফিস লাখ ১.৫গী চাদা ১০০ কোর বেঙ্কিং সিস্তেমদা লৈহনবা৷
- জিলা ৭৫দা স্কেদ্যুল কম্মর্সিএল বেঙ্কশিংনা দিজিতেল বেঙ্কিং য়ুনিত(দি.বি.য়ু.শিং) ৭৫ শেমগৎলগনি৷
ই-পাসপোর্ত
- চিপ অমদি ফ্যুচরিস্তিক তেক্নোলোজী হাপ্পা ই-পাসপোর্তশিং চৎনরগনি৷
আর্বান প্লানিং
- বিল্দিং বাইলোশিং মোদর্নাইস তৌবা, তাউন প্লানিং স্কিমশিং(তি.পি.এস.), অমদি ত্রান্সিত ওরিয়েন্তেদ দিবেলপমেন্ত(তি.ও.দি.) চৎনরগনি৷
- আর্বান এরিয়াশিংদা চাওনা চার্জিং স্তেসনশিং শেমগৎনবগীদমক বেত্তরী স্বাপিং পোলিসী পুথোক্লগনি৷
লেন্দ রেকোর্দস মেনেজমেন্ত
- লেন্দ রেকোর্দশিংগী আই.তি.-বেজ মেনেজমেন্ত তৌনবগীদমক য়ুনিখ লেন্দ পার্সেল আইদেন্তিফিকেসন নম্বর থম্বা৷
এসিরিলেতেদ কোর্পোরেত একজিৎ
- কম্পেনীশিং খোংজেল য়াংনা ৱাইন্দিং-অপ তৌনবগীদমক সেন্তর ফোর প্রোসেসিং এসিলিরেতেদ কোর্পোরেৎ একজিৎ(সি-পেস) শেমগৎলগনি৷
এ.ভি.জি.সি. প্রমোসন তাস্ক ফোর্স
- সেক্তর অসিগী পোতেন্সিয়েল অসি খঙদোকপা ঙম্নবা এনিমেসন, বিজ্যুল ইফেক্তশিং, গেমিং অমদি কোমিক(এ.ভি.জি.সি.) তাস্ক ফোর্স অমা শেমগৎলগনি৷
তেলিকল সেক্তর
- প্রদক্সন লিঙ্ক ইন্সেন্তিব স্কিমগী শরুক ওইনা ৫জি.গীদমক অকনবা ইকোসিস্তেম অমা শেমগৎনবা দিজাইন য়াওবা মেনুফেকচরিং স্কিম লোঞ্চ তৌরগনি৷
এক্সপোর্ত প্রমোসন
- রাজ্যশিংনা ‘দিবেলপমেন্ত ওফ এন্তরপ্রাইজেস এন্দ সর্ভিস হবশিং’দা পার্তনরশিং ওইরকপা ঙম্নবা অনৌবা লেজিস্লেসনগা লোইননা স্পিসিয়েল ইকোনোমিক জোন্স এক্ত মহুৎ শিল্লগনি৷
দিফেন্সতা অত্মনির্ভারতা:
- দোমেস্তিক ইন্দস্ত্রীগীদমক লৈরিবা কেপিতেল প্রোক্যোরমেন্ত বজেৎ অদু ২০২১-২২দা ৫৮% ওইরম্বদগী ২০২২-২৩দা ৬৮%দা হেনগৎলকখ্রে৷
· দিফেন্স আর অমসুং দি বজেৎ ২৫% খাক্তুনা থমদুনা ইন্দস্ত্রী, স্তার্তঅপশিং অমদি একাদমিয়াগীদমক দিফেন্স আর অমসুং দি হাংদোক্লগনি৷
·তেস্তিং অমদি সর্তিফিকেসনগী অৱাৎপশিং অসি মেনশিনবা ঙম্নবগীদমক ইন্দিপেন্দেন্ত নোদেল অমব্রেলা বোদী শেমগৎলগনি৷
সনরাইস ওপোর্চুনিতীশিং
- আর্তিফিসিয়েল ইন্তিলিজেন্স, জিওস্পাসিয়েল সিস্তেমশিং অমদি দ্রোনশিং, সেমিকন্দক্তর অমসুং মদুগী ইকো-সিস্তেম, স্পেস ইকোনোমী, জিনোমিকশিং অমদি ফার্মক্যুতিকেল্স, গ্রীন ইনর্জী অমদি ক্লিন মোবিলিতী সিস্তেমশিংগুম্বা সনরাইস ওপোর্চুনিতীশিংদা আর. অমসুং দি.গীদমক সরকারগী কন্ত্রিব্যুসন ফংহল্লগনি৷
ইনর্জী ত্রাঞ্জিসন অমদি ক্লাইমেত এক্সন:
- ২০৩০ ফাওবগী মনুংদা ইন্সতোল্দ সোলর পৱার জিগাৱাত ২৮০গী পান্দম অসি ফংবা ঙম্নবা হাই ইফিসিয়েন্সী সোলর মোদ্যুলশিং পুথোক্নবগী প্রদক্সন লিঙ্ক ইন্সেন্তিবকীদমক লুপা কোতি ১৯,৫০০গী অহেনবা শেনফম কাইথখ্রে৷
· থর্মেল পৱার প্লান্তশিংদা বাইওমাস পেলেত চাদা মঙাদগী তরেৎ য়ৌনা কো-ফাইয়র তৌরগনি:
-
- চহি খুদিংগী এম.এম.তি. ৩৮গী কার্বোন দাইওক্সাইদ কল্লগনি,
- লৌমীশিংদা অহেনবা চাগা ফংহল্লগনি অমদি লোকেলশিংদা থবক্কী খুদোংচাবশিং ফংহল্লগনি,
- লৌউ উনবগী লৌফমশিংদা চারুখোক মৈ থাবদগী ঙাকথোকপদা মতেং পাংলগনি৷
· ইন্দস্ত্রী অসিগীদমক কোইলা গ্যাসিপিকেসন তৌবদা অমদি কোইলাবু কেমিকেলশিংদা ওন্থোক্নবগীদমক পাইলোত প্রোজেক্ত মরি শেমগৎলগনি
· এগ্রো-ফোরেস্ত্রী পাংথোকপা পাম্লিবা সেদ্যুল কাস্তশিং অমদি সেদ্যুল ত্রাইবশিংদা মনুং চন্না লৈরিবা লৌমীশিংদা শেল-থুংগী ওইবা মতেং পীবা৷
পব্লিক কেপিতেল ইনবেস্তমেন্ত:
- ২০২২-২৩দা প্রাইভেৎ ইনবেস্তমেন্ত অমদি দিমান্দ অসি হেনগৎহন্নবা পব্লিক ইনবেস্তমেন্ত মখাতানা তৌরগনি৷
· কেপিতেল এক্সপেন্দিচরগীদমক কাইথখিবা শেনফম অসি হৌজিক হৌজিক চৎলিবা চহি অসিদা লুপা কোতি লাখ ৫.৫৪ ওইরম্বদগী ২০২২-২৩ অসিদা লুপা কোতি লাখ ৭.৫০দা হেনগৎলক্তুনা ৩৫.৪% হায়গৎলকখ্রে৷
· ২০২২-২৩দা কাইথখিবা শেনফম অসি জি.দি.পি.গী ২.৯% ওইরগনি৷
- কেন্দ্র সরকারগী ‘ইফেক্তিব কেপিতেল এক্সপেন্দিচর’ অসি ২০২২-২৩দা লুপা কোতি লাখ ১০.৬৮ ওইরি, মসি জি.দি.পি.গী ৪.১%রোমগী চাংনি৷
গিফত-আই.এফ.এস.সি.
- গিফত সিতীদা ৱার্ল্দ-ক্লাস ফোরেন্দ য়ুনিভর্সিতীশিং অমদি ইন্সতিত্যুসনশিং হাংদোকপা য়াহল্লগনি৷
- ইন্তরনেস্নেল জুরিসপ্রুদেন্সকী মখাদা চয়েৎনবা লৈবশিং অসি মতম-চানা ৱারোইশিনবা পুরক্নবগীদমক ইন্তরনেস্নেল আর্বিত্রেসন সেন্তর অমা শেমগৎলগনি৷
রিসোর্সশিং তাশিনবা
- দাতা সেন্তরশিং অমদি ইনর্জী স্তোরেজ সিস্তেমশিংদা ইনফ্রাস্ত্রকচর স্তেতস পীরগনি৷
· হৌখিবা চহিদা লুপা কোতি লাখ ৫.৫ হেন্না থাদখিবা বেঞ্চর কেপিতেল অমদি প্রাইভেৎ ইক্ব্যুইতীনা খ্বাইদগী চাওবা স্তার্ত-অপ অমদি গ্রোথ ইকোসিস্তেম অসিবু লাইথোকহল্লি৷ ইনবেস্তমেন্ত থাদবা হেনগৎহনবদা মতেং পাংনবা লৌখৎকদৌরিবা খোংথাংশিং৷
· সনরাইস সেক্তরশিংগীদমক ব্লেন্দেদ ফন্দশিং প্রমোত তৌরগনি৷
· গ্রীন ইনফ্রাস্ত্রকচরগীদমক রিসোর্সশিং তাশিন্নবা সোভরিন্দ গ্রীন বোন্দশিং ইসু তৌরগনি৷
দিজিতেল রুপী
- রিজর্ব বেঙ্ক ওফ ইন্দিয়ানা দিজিতেল রুপী শিজিন্নবা ২০২২-২৩দগী হৌরগনি৷
রাজ্যশিংদা হেন্না চাওবা ফিস্কেল স্পেস ফংহনবা
- ‘কেপিতেল ইনবেস্তমেন্তগীদমক রাজ্যশিংদা শেল-থুমগী মতেং পাংনবগী স্কিম’গীদমক শেল থাদবা হেনগৎখি:
- চৎলিবা চহি অসিগীদমক বজেৎ ইস্তিমেতশিংদা লুপা কোতি ১০,০০০ ওইরম্বদগী রিভাইস ইস্তিমেতশিংদা লুপা কোতি ১৫,০০০দা হেনগৎলকখ্রে
· ইকোনোমীদা: হান্নগী মতৌগুম পুরিবশিং অসিগী মথক্তা চহি য়াঙখৈ ইন্তরেস্ত ফ্রী ওইবা লোনশিং ফংহনবদা থাদরিবা ইনবেস্তমেন্ত পুম্নমক অসি কেতলাইজিং তৌবদা রাজ্যশিংবু মতেং পাংনবা ২০২২-২৩দা লুপা কোতি লাখ ১দগী শেনফম কাইথখ্রে
- ২০২২-২৩দা, জি.এস.দি.পি.গী ৪%গী ফিস্কেল দিফিসিৎ অমা রাজ্যশিংদা য়াহল্লগনি, মসিগী মনুংদা ০.৫%দি পৱার সেক্তর রিফের্মশিংদা পীরগনি৷
ফিস্কেল মেনেজমেন্ত
- বজেৎ ইস্তিমেতশিং ২০২১-২২: লুপা কোতি লাখ ৩৪.৮৩
· রিভাইস ইস্তিমেতশিং ২০২১-২২: লুপা কোতি লাখ ৩৭.৭০
· ২০২২-২৩দা তৌখিবা অপুনবা চাদিং অসি চাওরাক্না লুপা কোতি লাখ ৩৯.৪৫নি৷
· ২০২২-২৩দা পুখিবা অসিগী মথক্তা লৈরিবা অপুনবা রিসিপ্তশিং অসি চাওরাক্না লুপা কোতি লাখ ২২.৮৪নি
·চৎলিবা চহি অসিদা লৈরিবা ফিস্কেল দিফিসিৎ: জি.দি.পি.গী ৬.৯% (বজেৎ ইস্তিমেতশিংদা ৬.৮% লৈরিবা অসিগী মথক্তা)
- ২০২২-২৩দা লৈরিবা ফিস্কেল দিফিসিৎ অসি চাওরাক্না জি.দি.পি.গী ৬.৪% ওইখি৷
পার্ত বি
দাইরেক্ত তেক্সশিং
স্তেবল অমদি প্রেদিক্তেবল তেক্স রেজিমগী পোলিসীবু মাংলোমদা পুখৎনবা হোৎনবা:
- থাজবা য়াবা তেক্স রেজিম অমা শেমগৎনবগী মংলান৷
- তেক্স সিস্তেম লাইথোকহন্নবা অমদি লিতিগেসন হন্থহন্নবা মখাতানা হোৎনবা৷
অনৌবা ‘অপদেতেদ রিতর্ন’ পুথোকপা
- অহেনবা তেক্স থিবদা অপদেতেদ রিতর্ন অমা ফাইল তৌনবগী প্রোভিজন৷
- এসেসী অদুনা ইনকম মিস আউত তৌখিবা অদু মাংজৌননা লাওথোকপা ঙমহল্লগনি৷
- মরী লৈনবা এসেসমেন্ত ইয়র লোইশিল্লকপদগী হৌদুনা চহি অনিগী মনুংদা ফাইল তৌবা ঙমগনি৷
কোওপরেতিব সোসাইতীশিং
- কোওপরেতিবশিংনা থিখিবা অল্তরনেত মিনিমম তেক্স অদু চাদা ১৮.৫দগী চাদা ১৫দা হন্থরকখ্রে৷
- কোওপরেতিব সোসাইতীশিং অমদি কেম্পেনীশিংগী মরক্তা লেবেল প্লেইং ফিল্দ অমা ফংহন্নবা৷
- অপুনবা ইনকম লুপা কোতি ১দগী হেল্লিবা অমদি লুপা কোতি ১০ ইনকম চংলক্লিবা কোওপরেতিব সোসাইতীশিংগী সর্চার্জ অদু চাদা ১২দগী চাদা ৭তা হন্থরকখ্রে৷
নাম্মা শোইরবা মীওইশিংদা তেক্স কোমথোকপা
- মমা-মপাশিং/গার্জিয়নশিংনা হিংলিঙৈ মতম মনুংদা, হায়বদি চহি ৬০ শুরক্লবা মমা-মপাশিং/গার্জিয়নশিংদা, নাম্মা শোইরবা মীওইশিংদা ইন্সুরেন্স স্কিমদগী লম-সম একাউন্ত অমদি এনুইতী থীবা য়াহল্লগনি৷
নেস্নেল পেন্সন স্কিম কন্ত্রিব্যুসনদা চাং মান্নহনবা
- রাজ্য সরকারগী এমপ্লোইয়ীশিংগী এন.পি.এস. একাউন্তদা এমপ্লোইয়রশিংনা লৌরিবা থৌদাং অদুদা তেক্স দিদক্সন লিমিত অসি চাদা ১০দগী চাদা ১৪দা হেনগৎহনখ্রে৷
- কেন্দ্র সরকারগী এমপ্লোইয়ীশিংগী থাক্তা মখোয়বু পুরকপা৷
- সোসিএল সেক্যুরিতী বেনিফিৎশিং হেন্না ফংহনবতা মতেং পাংগনি৷
স্তার্ত-অপশিংগী ইন্সেন্তিবশিং
- ইলিজিবল ওইবা স্তার্ত-অপশিংনা তেক্সকী কান্নবা লৌনবগীদমক ইনকোর্পোরেসনগী মতম অসি চহি অমগা, ৩১.০৩.২০২৩ ফাওবা শাংদোকখ্রে৷
- মমাংগী মতমদা ইনকোর্পোরেসনগী মতম অসি ৩১.০৩.২০২২ ফাওবা ওইরম্মী৷
কন্সেসনেল তেক্স রেজিমগী মখাদা লৈরিবা ইন্সেন্তিবশিং
- সেক্সন ১১৫বি.এ.বি.গী মখাদা মেনুফেকচরিং নত্রগা প্রদক্সন তৌবা হৌবগী অরোইবা মতম অসি চহি অমা, ২০২৩গী মার্চ ৩১দগী ২০২৪গী মার্চ ৩১ ফাওবা শাংদোকখ্রে৷
ভর্চুএল দিজিতেল এসেতশিং তেক্সেসন তৌবগী স্কিম
- ভর্চুএল দিজিতেল এসেতশিংগীদমক অখন্নবা তেক্স রেজিম হৌদোকখ্রে৷
- ভর্চুএল দিজিতেল এসেত অমা হেক্তদগী ত্রান্সফর তৌরকপা ইনকম অমা হেক্তবু চাদা ৩০গী চাংদা তেক্স থীহল্লগনি৷
- এক্বুইজিসনগী মমল নত্তনা অসিগুম্বা ইনকম অসি কমপ্যুতিং তৌবদা এক্সপেন্দিচর নত্রগা এলাউৱেন্স অমা হেক্তবু য়েংলগা দিদক্সন তৌবা য়াহল্লোই৷
- অতোপ্পা ইনকম অমা হেক্তবু য়েংলগা ভর্চুএল দিজিতেল এসেত ত্রান্সফর তৌবদা মাংখিবা অদু নৌনা থিবা য়ারোই৷
- ত্রান্সেক্সনগী অকুপ্পা মরোলশিং অসি লৌননবা, মোনিতরী থ্রেসহোল্দ অমগী মথক্তা অসিগুম্বা ফিভমগী চাদা ১গী চাংদা ভর্চুএল দিজিতেল এসেত ত্রান্সফর তৌবগা মরী লৈননা পেমেন্ত থিবদা তি.দি.এস. পীরগনি৷
- রিসিপিয়েন্তগী খুৎতা ভর্চুএল দিজিতেল এসেতকী গিফত অসিসু তেক্স থিগনি৷
লিতিগেসন মেনেজমেন্ত
- হাই কোর্ত নত্রগা সুপ্রিম কোর্ততা পন্দুনা লৈরিবা অদুগা লোগী ৱাহং অদুগা চপ মান্নরকপা কেসশিংদা, কোর্তনা অসিগুম্বা লোগী ৱাহং অসি লেপথোক্ত্রিবা ফাওবা দিপার্তমেন্তনা অপীল ফাইলিং তৌবা অসি চোন্থহনগনি৷
- তেক্সপেয়রশিং অমদি দিপার্তমেন্তগী মরক্তা হঞ্জিন-হঞ্জিন লিতিগেসন থোক্লিবা অসি হন্থহনবদা চাওনা মতেং পাংগনি৷
আই.এফ.এস.সি.দা পীরিবা তেক্স ইন্সেন্তিবশিং
- অখন্নবা ফিভমশিং অসিগী মতুং ইন্না, মখাগী অসি তেক্সতগী কোমথোক্লগনি
- ওফশোর দিরাইবেতিব ইন্সত্রমেন্তশিংদগী লাক্লিবা নন-রিসাইদেন্ত অমগী ইনকম৷
- ওফশোর বেঙ্কিং য়ুনিৎ অমদগী ইসু তৌরকখিবা কাউন্তর দেরাইবেতিবশিংদগী লাক্লিবা ইনকম৷
- জহাজ শান্দোকপদা রোয়েল্তী অমদি ইন্তরেস্ততগী লাক্লিবা ইনকম৷
- আই.এফ.এস.সি.দা পোর্তফোসিও মেনেজমেন্ত সর্ভিসশিংদগী ইনকম ফংখি৷
সর্চার্জকী রেস্নেলাইজেসন
- এ.ও.পি.শিংদা থীরিবা সর্চার্জ (কন্ত্রেক্ত অমা চৎনহন্নবা শেমখিবা কন্সোর্তিয়ম) অদু চাদা ১৫ ওইহনখ্রে৷
- ইন্দিবিজ্যুল কম্পেনীশিং অমদি এ.ও.পি.শিংগী মরক্তা সর্চার্জতা লৈরিবা দিস্পেরিতী অদু হন্থনবা তৌখ্রে৷
- এসেত মখল অমা হেক্তা ত্রান্সফর তৌবদগী থোক্লক্লিবা লোঙ্গ তর্ম কেপিতেল গেনশিংগী সর্চার্জ অদু চাদা ১৫ ওইহনখ্রে৷
- স্তার্ত অপ কম্ম্যুনিতীদা অফবা শাফু অমা পীনবা৷
হেল্থ অমসুং এজুকেসন সেস
- ইনকম অমদি প্রোফিতশিংদা থিরিবা সর্চার্জ নত্রগা সেস অমা হেক্তবু বিজিনেস এক্সপেন্দিচর ওইহনবা য়ারোই৷
তেক্স-ইবেজনদা অথিংবা লৈরিবা
- সর্চ অমদি সর্ভে ওপরেসনশিংগী মতমদা ফংখিবা অনদিসক্লোজ ইনকম অসি য়েংলগা মাংখিবা অমা হেক্তদগী নৌনা তেক্স থিবা য়ারোই৷
তি.দি.এস. প্রোভিজনশিং রেস্নেলাইজিং তৌবা
- এজেন্তশিংগী খুৎথাংদা থিবা য়াবা বিজিনেস প্রমোসন স্ত্রাতিজী ওইনা কান্নবশিং এজেন্তশিংদা য়ৌহনখি৷
- শেনবা চহিগী মতমদা অসিগুম্বা কান্নবশিং অসিগী অপুনবা ভেল্যু অসি লুপা ২০,০০০ হেল্লবদি কান্নবা পীরিবা মীওইশিংদা তেক্স হন্থনা থিহনগনি৷
ইন্দাইরেক্ত তেক্সশিং
জি.এস.তি.দা ফংলিবা থোইদোক হেন্দোক্লবা প্রোগ্রেস
- লাইনা-লাইচৎ লৈরবসু জি.এস.তি. রেভেন্যুশিং অসি নিংথিনা লাক্লি – মসিগী গ্রোথ অসিগীদমক তেক্সপেয়রশিং অসি থাগৎফম থোকই৷
স্পিসিয়েল ইকোনোমিক জোনশিং
- এস.ই.জেদ.শিংগী কস্তম্স এদমিনিস্ত্রেসন অসি মপুং ফানা আই.তি. দ্রিভন ওইরগনি অমদি কস্তম্স নেস্নেল পোর্তেলদা মথৌ তৌরগনি– সেপ্তেম্বর ৩০, ২০২২ ফাওবগী মনুংদা চৎনরগনি৷
কস্তম্স রিফোর্মশিং অমদি দ্যুতী রেত চেঞ্জশিং
- ফেসলেস কস্তমশিং মপুং ফানা শেমগৎখ্রে৷ কোবিদ-১৯ লাইনা-লাইচৎকী মতমদা, কস্তম্স ফোর্মেসনশিং অসিনা ওদ দিসপ্লেইং এজিলিতী অমদি পর্পোস পুম্নমক্কী মাইয়োক্তা ময়ামদগী তোখায়বা ফ্রন্তলাইন ৱার্ক তৌখ্রে৷
প্রোজেক্ত ইম্পোর্তশিং অমদি কেপিতেল গুদশিং
- কেতিতেল গুদশিং অমদি প্রোজেক্ত ইম্পোর্তশিংদা কন্সেস্নেল রেতশিংদগী তপ্ন-তপ্ন থোক্লক্তুনা; অমদি চাদা ৭.৫গী মোদরেত তেরিফ অমা থাজিন্দুনা – দোমেস্তিক সেক্তর অমদি ‘মেক ইন ইন্দিয়া’ চাওখৎহনবা ঙমখিবনি৷
- লৈবাক মনুং অসিদা শাজদবা এদভান্স ওইরবা মেছিনরীশিংগীদমক অখন্নবা এগজেমসনশিং মখাতানা থমখিবনি৷
- কেপিতেল গুদশিং লৈবাক মনুং অসিদা শাজরিবা অসি হেন্না থৌনা হাপ্নবা-স্পেসিয়েলাইস কাস্তিংশিং, বোল স্ক্রু অমদি লিনিয়র মোসন গাইদকুম্বা ইনপ্যুতশিংদা এগজেমসন খরা হৌদোকখ্রে৷
কস্তম্স এগজেমসনশিং অমদি তেরিফ সিমপ্লিফিকেসন রিভ্যু তৌবা
- অখন্নবা এগ্রীকল্চরেল প্রদ্যুস, কেমিকেলশিং, ফেব্রিকশিং, মেদিকেল দিভাইসশিংদা কোমথোক্লিবা অমদি দোমেস্তিক কেপাসিতী মরাং কাইনা লৈরিবা দ্রগশিং অমদি হিদাক-লাংথকশিংদা কোমথোক্লিবা অসিগুম্না পুথোরকখিবা এগজেমসন এন্ত্রী ৩৫০ হেনবদি তপ্ন-তপ্ন লৌথোক্লগনি৷
- ‘মেক ইন ইন্দিয়া’ অমদি ‘অত্মনির্ভর ভারত’কী ওবজেক্তিবকা মরী লৈননা-কেমিকেলশিং, তেক্সতাইলশিং অমদি মেতেলশিংগুম্বা অখন্নবা সেক্তরশিংগীদমক তেরিফ স্ত্রকচর অমদি কস্তম্স রেত লাইথোকহনবা; ভারত্তা শাজবা নত্রগা শাবা ঙম্বা পোৎলমশিংদা তেক্স লৌবদগী কোমথোকপা অমদি ইন্তরমেদিয়েত প্রদক্তশিং পুথোকপা মতমদা চংলিবা রো মেতরিএলদা কন্সেসনেল দ্যুতীশিং ফংহনবা অসিনি৷
সেক্তর স্পেসিফিক প্রপোজেলশিং
ইলেক্ত্রোনিকশিং
- হকচাংদা শিদুনা শিজিন্নবা য়াবা দিভাইসশিং, তাবা য়াবা দিভাইসশিং অমদি ইলেক্ত্রোনিক স্মার্ত মীতরশিং লাইনা লৈবাক অসিদা পুথোক্নবা-গ্রেদেদ রেত স্ত্রকচর অমা ফংহন্নবা কস্তম্স দ্যুতী রেতশিং অসি শেমদোক্লগনি৷
- শিজিন্নবগী চাং ৱাংনা লৈরিবা ইলেক্ত্রোনিক আইতেমশিং অসি লৈবাক অসিদা পুথোকচবা ঙম্নবা-মোবাইল ফোন চার্জরশিংগী ত্রান্সফোর্মরগী শরুকশিংদা অমদি মোবাইল কেমেরা মোদ্যুল অমদি অতোপ্পা অখন্নবা আইতেমশিংগী কেমেরা লেন্সশিংদা দ্যুতী কন্সেসনশিং থম্বা৷
জেম্স অমসুং জ্বেল্লরী
- কত অমসুং পোলিস দাইমন্দশিং অমসুং জেমস্তোনশিংদা থিরিবা কস্তম্স দ্যুতী অদু চাদা ৫দা হন্থরক্লি; নিল কস্তম্স দ্যুতীদগী হৌদুনা সোন দাইমন্দ ফাওবদা- জেম্স অমসুং জ্বেল্লরী সেক্তরদা অফবা শাফু অমা পীনবা
- চহি অসিগী জুন থা ফাওবগী মনুংদা সিমপ্লিফাইদ রিগুলেতরী ফ্রেমৱার্ক অমা চৎনরগনি-ই-কম্মর্সকী খুৎথাংদা জ্বেল্লরী এক্সপোর্ত তৌবা লাইথোকহন্নবা৷
- জ্বেল্লরী ইম্পোর্ত ইমিতেসন তৌবদা য়ামদ্রবদা কে.জি. অমদা লুপা ৪০০হী কস্তম্স দ্যুতী থীগদবনি- অন্দরভেল্যু ইমিতেসন জ্বেল্লরী পুশিল্লকপা অসি হন্থনবা৷
কেমিকেলশিং
- অখন্ননা মরু ওইবা কেমিকেলশিং মমিং ওইনা মিথানোল, এসিতিক এসিদ অমদি পেত্রোলিয়ম রিফাইনিংগী হেভী ফীদ স্তোকশিংদা থিরিবা কস্তম্স দ্যুতী অদু হন্থরক্লি; দোমেস্তিক কেপাসিতী মরাং কাইনা লৈবা সোদিয়ম সাইনাইদতা দ্যুতী থিবা হেনগৎলক্লি – মসিনা দোমেস্তিক ভেল্যু এদিসন হেনগৎহনবদা মতেং পাংগনি৷
এম.এস.এম.ই.
- অমব্রেলাশিংদা থিরিবা কস্তম্স দ্যুতী অদু চাদা ২০দা হেনগৎলকখ্রে৷অমব্রেলাশিংগী পার্তশিংদা এগজেমসন তৌবা অদু হন্দোরক্লি৷
- ভারত্তা শাজবা লৌউ-শিংউ সেক্তরগী ইমপ্লিমেন্তশিং অমদি তুলশিংদা তৌরিবা এগজেমসন অদু শন্দোক্না তাক্লি৷
- এম.এস.এম.ই. সেকেন্দরী স্তীল প্রদ্যুসরশিংদা হেন্না শাফনবা হৌখিবা চহিদা স্তীল স্ক্রাফতা পীখিবা কস্তম্স দ্যুতী এগজেমসন অদু অতোপ্পা চহি অমগা শাংদোকখ্রে
- লার্জর পব্লিক ইন্তরেস্ততা মেতেলগী মমল ৱাংনা লৈরিবা অসি থেংননবা-স্তেনলেস স্তীল অমদি কোতেদ স্তীল ফ্লেত প্রদক্তশিং, এলোই স্তীলগী বারশিং অমদি হাই-স্পীদ স্তীলদা সি.ভি.দি. অমদি এন্তি-দম্পিং খরা হন্দোরক্লি৷
এক্সপোর্তশিং
- এক্সপোর্তশিং ইন্সেন্তিভাইস তৌনবা, এমবেলিশমেন্ত, ত্রিমিং, ফাস্তনরশিং, বত্তনশিং, জিপর, লাইনিং মেতরিএল, অখন্নবা লেদর, ফর্নিচর ফিত্তিংশিং অমদি পেকেজিং বোক্সশিংগুম্বা পোৎলমশিংদা এগজেমসনশিং ফংহল্লগনি৷
- শ্রিম এক্বাকল্চরগীদমক দরকার ওইরিবা অখন্নবা ইনপ্যুতশিং অসিদা লৌরিবা দ্যুতী অসি হন্থরক্লি-মসিনা পোৎ অসি হেন্না এক্সপোর্ত তৌহল্লগনি৷
ফ্যুল ব্লেন্দিং তৌববু পুক্নিং থৌগৎনবা তেরিফ মিজর
- ফ্যুল ব্লেন্দিং তৌবা অসি পুক্নিং থৌগৎনবা-২০২২গী ওক্তোবর ১দগী হৌদুনা অনব্লেন্দেদ ফ্যুলদা লিতর অমদা লুপা ২গী অহেনবা দিফরেন্সিয়েল এক্সাইস দ্যুতী লৌরগনি৷
******
(Release ID: 1794600)
Visitor Counter : 186
Read this release in:
Tamil
,
Telugu
,
Kannada
,
Malayalam
,
Bengali
,
English
,
Urdu
,
Marathi
,
Hindi
,
Assamese
,
Punjabi
,
Gujarati
,
Odia


text:
জল শক্তি মন্ত্রালয়
গোৱানা খুঙ্গংগী য়ুমথোং খুদিংদা তোতিগী ঈশিং ফংহনবা লৈবাক অসিগী ইহান হানবা 'হর ঘর জল' রাজ্য ওইরে; অতোপ্পা রাজ্যশিংনা মতুং ইল্লক্নবগী খুদম অমা ওইরে
থকপা য়াবা ঈশিং ফংহনবা অসিনা কেন্দ্র সরকার অসিগী নেস্নেল প্রাইয়োরিতী অমা ওই: শ্রী শেখৱত
Posted On:
09 OCT 2020 6:51PM by PIB Imphal
খুঙ্গংগী মফমশিংদা খুঙ্গংগী য়ুমথোং লাখ ২.৩০ মনুং চন্দুনা মাই পাক্না ফঙ্কস্নেল হাউসহোল্দ তেপ কন্নেক্সন্স(এফ.ঐচ.তি.সি.) ১০০% ফংহনবা অসিনা মরম ওইরগা লৈবাক অসিদা গোৱানা ইহান হানবা 'হর ঘর জল' রাজ্য ওইখ্রে৷ পুন্সিগী ক্বালিতী হেন্না ফগৎনবা অমসুং খুঙ্গংগী কম্মুনিতীশিংনা য়াম্না লাইনা হিংবা য়ানবগীদমক পান্দম থম্লিবা জল জীভন মিসন(জে.জে.এম.)গী কান্নবশিং অদু শিজিন্ননবগীদমক গোৱাগী মুখ্য মন্ত্রী শ্রী প্রমোদ সাৱন্তনা অসুম্না ফোংদোকখ্রে মদুদি রাজ্য অসিদা লৈরিবা খুঙ্গংগী য়ুম পুম্নমক হৌজিক্তি তোতিগী ঈশিং ফংহল্লগনি৷ রাজ্যগী মশা খিংনা থবক তৌবা অমসুং কন্না হোৎনবা অসিনা তার্গেতশিং অসি মতম চানা ফংবা ঙমখ্রে৷
২০২০গী জুন থাদা, জল শক্তিগী কেন্দ্রগী মন্ত্রী শ্রী গজেন্দ্র সিংহ শেখৱতনা ২০২১ ফাওবগী মনুংদা খুঙ্গংগী মফমশিংদা ফঙ্কস্নেল হাউসহোল্দ তেপ কন্নেক্সন্স(এফ.ঐচ.তি.সি.) ১০০% ফংহন্ননবগীদমক রাজ্যগী এনুয়েল এক্সন প্লান(এ.এ.পি.) অসিদা গোৱাগী মুখ্য মন্ত্রীদা চথী ইদুনা হরাউ নুংঙাইবা ফোংদোকখ্রে অমসুং কেন্দ্র সরকার অসিগী নেস্নেল প্রাইয়োরিতী অমা ওইরিবা থকপা য়াবা ঈশিং ফংহনগদৌরিবা মিসন অসি চৎন্নবগীদমক মপুং ফানা মতেং পাংগনি হায়না মহাক্না মখা তাখি৷ মসিগী মতুং ইন্না ২০২০-২১দা গোৱাদা থাদগদৌরিবা ফন্দ এলোকেসন অসি লুপা কোতি ১২.৪০দা হেঙ্গৎখ্রে৷ অসিগীসু মথক্তা দ্রিঙ্কিং ৱাতর সোর্স হেন্না ফনা লৈনবা, ৱাতর সপ্লাই, গ্রে ৱাতর ত্রিতমেন্ত অমসুং রি-য়ুস অমসুং ওপরেসন অমসুং মেন্তেনেন্স অসি নিংথীজনা তৌন্নবগীদমক সরকার অসিনা তোঙান তোঙানবা প্রোগ্রামশিং খুদম ওইনা এম.জি.এন.আর.ই.জি.এস., এস.বি.এম.(জি), পি.আর.আই.দা ১৫শুবা এফ.সি.গ্রান্ত, দিস্ত্রিক মিনরেল দিভেলপমেন্ত ফন্দ, কেমপা, সি.এস.আর. ফন্দ, লোকেল এরিয়া দিভেলপমেন্ত ফন্দ অসি পুনশিন্দুনা পুথোক্নবা হোৎনরি৷
গ্রাম পঞ্চয়ত ১৯১দা গোৱাগী জিলা অনি নোর্থ গোৱাগী খুঙ্গংগী য়ুমথোং লাখ ১.৬৫ অমসুং সাউথ গোৱাগী খুঙ্গংগী য়ুমথোং ৯৮,০০০দা মপুং ফানা পাইপ কন্নেক্সন তৌদুনা পাইপকী ঈশিং ফংহনখ্রে৷ ঈশিং তেস্ত তৌবগী সিস্তেম অসি হেন্না তৌন্নবগীদমক, এন.এ.বি.এল.না শকখঙলবা ঈশিং ক্বালিতী লৈনা তেস্ত তৌনবা লেবোরেতরী ১৪ শানবা থৌরাং তৌরি৷ খুঙ্গংশিংদা ঈশিং তেস্ত তৌবা য়ান্নবগীদমক ফিল্দ তেস্ত কিৎশিং অসি শিজিন্নবা মতমদা মরু ওইনা নুপীশিং অসি ত্রেন তৌন্নবগীদমক খুঙ্গং খুদিংমক্তা মীওই ৫ ত্রেনিং তৌনবা জল জীবন মিসননা য়াথং পীখ্রে৷
গোৱাগী মাই পাকপা অসিনা অতোপ্পা রাজ্যশিংনা মতৌ তমদুনা খুঙ্গংগী য়ুমশিংদা তোতিগী ঈশিং ফংহন্নবগী খুদম ওইরি অমসুং মরু ওইনা কোবিদ-১৯ লাইনা-লাইচৎ অসিগী মনুং অসিদা য়ুমথোংশিংদা অফবা ঈশিং পীবা অসি য়াম্না মরু ওই৷ খুঙ্গংগী য়ুমথোং খুদিংদা তোতি ঈশিং শমদুনা ভারতকী খুঙ্গংশিংদা লাক্লিবা অওনবা অসি হৌজিক হৌজিক চৎথরিবা ‘ন্যু ইন্দিয়া’গী শরুক অমনি৷
খুঙ্গংগী য়ুমথোং খুদিংদা চাং নাইনা অমসুং লোঙ্গ তর্ম বেসিস্তা ফংহল্লিবা অফবা থকপা য়াবা ঈশিং অদুগী চাং অমসুং ক্বালিতী অদু য়েংশিন্ননবগীদমক হৌজিক্তি রাজ্য অসিনা সেন্সরদা বেস তৌবা সর্ভিস দেলিভরী মোনিতরিং সিস্তেমগীদমক প্লানশিং শেমখ্রে৷
******
(Release ID: 1663345)
Visitor Counter : 105


text:
সৱান
প্রোজেক্ট অসিগী চাওরাকপা:
স্টেট ৱাইড এরিয়া নেটৱার্ক (স্বান) অসিনা মনিপুর রাজ্যদা ই গভর্নেন্স মাই পাকনা পাইখৎপদা মরুওইবা থৌদাং ওইরগনি। মসিগী নেটৱার্ক অসিনা ডাটা, খোনজেল, অমদি ভিডিও শন্দোকপা ওইগনি। নেটৱার্ক অসিনা শিজিন্নরগা ডিপার্টমেন্ট অমগা অমগা, মল্টি – ইউজর অমদি মল্টি সার্ভিসকী খুদোং চাবা, ভিডিও কনফরেন্স, ই মেল্, ওন লাইন এপ্লিকেশনগী খুদোং চাবা ফংগনি। স্বান অসিনা ফজনা ই পাও ফাওদোক ফাওজীন অমদি ইনফোরমেশন পিথোক পিশিন তৌবদা মতেঙ পাংদুনা ওফিসারশিংবু মতিং লৈনা থবক তৌহন্দুনা লৈঙাকলোইদা হাইনিঙাই লৈতনা মতেঙ পাংগনি। স্বান পাইখৎপনা হৌজিক লৈরিবা অমদি তুংগী ইন্ট্রানেট কনখৎহনবদা রাজ্যাগী কোনুংদা লৈবা স্টেট সেক্রেটারিয়েট, সি এম সেক্রেটারিয়েট, গভর্নমেন্ট ডিপার্টমেন্টশিং, ডিস্ট্রিক্ট হেড ক্বারতর্শিং, সবডিবিজন অমসুং ব্লোক হেড ক্বারতর্শিং হৌজিক লৈরিবা ইনফ্রাস্ট্রকচর অমদি গেটৱে অসিগা কোনশিনগনি।
নেটৱার্ক লেয়ারশিং:
মনিপুর স্বান নেটৱার্ক অসি ভার্টিকেল ওইনা নেটৱার্ক লেয়ার কনেক্টিভিটি অহূমদা শেমগনি:
- প্রাইমারি টিএর ওইনা স্টেট হেড ক্বারতর্দা
- সেকেন্ডরি টিএর ওইনা ডিস্ট্রিক্ট হেড ক্বারতর্দা
- টরশিয়রি টিএর ওইনা সবডিবিজন অমসুং ব্লোক হেড ক্বারতর্শিংদা
পোইন্ট ওফ প্রেজেন্স(পোপস):
পোইন্ট ওফ প্রেজেন্স(পোপস) অসি নেটৱার্ক পীথোক পিশিন তৌবগী স্টেট হেড ক্বারতর্দা, ডিস্ট্রিক্ট হেড ক্বারতর্শিং, সবডিবিজন অমসুং ব্লোক হেড ক্বারতর্শিংদা থম্বা হব অমনি। ইন্টরনেট/ইন্ট্রানেট খুদিংমক ওফিসশিংদা পোপসকী খুথাংদা পিগনি। এস এইচ কিউ, দি এইচ কিউ, বি এইচ কিউ/এসদি এইচ কিউ পোপস শিং অসি সেক্রেটরিয়েট বিল্ডিং, দি সি ওফিস, এস দি ও/বি দি ও ওফিসশিংদা লৈগনি।
স্বান সার্ভিস ইনস্টলেশন অমদি ৱায়ারলেস ইন্টরনেট কনেক্টিভিটি অসি জিলাদা ওফিস ১৮ দা ইং ২০১৭ কী মার্চ থাদা পাইলোট প্রোজেক্ট ওইনা হৌদোকখি। ডিরেক্টর আই টি না থোকপা ওর্ডর নম্বর ৩২/১/২০১০-দিত(পট-২) ফেব্রূৱারী তাং ৬, ২০১৭ গী মতুং ইন্না স্বান সার্ভর অসি ডিস্ট্রিক্ট হেড ক্বারতর্ চুরাচান্দপুর অমদি পুলিশ স্টেশন মপুং ফানা হৌজিক চালাইরি।
খুৎশু খুৎলাইশিং পীখিবা চুরাচান্দপুর জিলাগী ওফিসশিংগী মাথংমনাও:


text:
‘মীতৈ ময়েক’ নত্রগা ‘কোনুং ময়েক’ হায়না খঙনরিবনি। অদুগা মী......Read More
থংনবা বাংলাদেশ লৈপাক্না মাইকৈ অহুম কোইশিন......Read More
ইম্ফাল, ওক্টোবর ১৫: মতম অমগী মণিপুরগ......Read More
মালেমদা লৈরিবা লাইনিং লিচৎ কয়াগী লুচিংবশিংনা হায়রি-তাইবং মপু, ঈশ্বরবু হায়রবসু, অল্লাহবু হায়রবসু ঈশ্বরদি মমিংদা তোঙা......Read More
ইন্টরনেস্নেল ত্রান্সলেসন ডে অসি সেপ্টেম্বর ৩০ করিগীদমক্তা তৌরিবনো হায়বসি ত্রান্সলেটরশিংগী পেত্রোন সেন্ট ওইরিবা বাইবলবু গ্রিক অমসুং হিব্রুদগী লেটিনদা ত্রান্সেলেসন তৌখ......Read More
...পুরোহিতনা শোনবিরবসু মন্ত্র অদু করিনো, করি হায়রিবনো, মদুগী ভাব করিনো হংগদবনি।......Read More
ওজা ক্ষেত্রিময়ুম সুবদনীবু নৌহৌননা শক তাক্নিংঙাইদি ওইদ্রে......Read More


text:
মহারাজ গম্ভীর সিংহগী ১৮৮ শুবা লৈখিদবগী থৌরম মপুং ফানা পাঙথোকখ্রে
জিরিবাম, জানুয়ারি ৯: মণিপুর অমদি মপান মণিপুরদা মণিপুরগী মহারাজ গম্ভীর সিংহগী ১৮৮ শুবা লৈখিদবগী থৌরম কয়া পাঙথোক্নরি। আসামগী কাছাড় কামরাঙ্গাদা লৈবা অৱাপল্লি খুভম নিংশিং লুপ, কামরাঙ্গনা শীন্দুনা অৱাপল্লি খুভমদা মহারাজ গম্ভীর সিংহগী ১৮৮ শুবা লৈখিদবগী থৌরম মপুং ফানা পাঙথোকখ্রে। অয়ুক্তা অৱাপল্লি খুভম নিংশিং লুপকী প্রেসিডেন্ট এস মণি মোহন সিংহ মচু ৭ কি ফিরাল চীংখৎতুনা থৌরম হৌদোকখি।
ঙসিগী থৌরম অদুদা উধারবন্ডদগী এমএলএ মিহির কান্তি শোম, অৱাপল্লি খুভম নিংশিং লুপকী প্রেসিডেন্ট এস মণি মোহন সিংহ, নিপকোগী প্রেসিডেন্ট তোংজম মণিপুর সিংহ, কাডাগী হেড অফিসকী প্রেসিডেন্ট হিজম প্রিয়োকুমার মৈতৈ, য়ুসিএমগী জেনারেল সেক্রেটারি এনজি দেব, জেডপিসি-বিজয়তা মহাতো, জয়পুর কামরাঙ্গা জিপিগী প্রেসিডেন্ট এল চন্দ্রকলা সিংহ অমদি এপিগী মেম্বার পপি রানি দত্তনা মথংশিৎনা চীফ গেষ্ট, প্রেসিডেন্ট, স্পিশিয়েল গেষ্ট অমদি গেষ্ট অব অনার ওইনা শরুক য়াখি।
থৌরমগা মরী লৈননা য়ুনাইটেড মণিপুর য়ুসিএমগী সেক্রেটারি জেনারেল ঙাঙোম দেব মৈতৈনা হায়, মণিপুর অমদি মণিপুরগী মপান্দা চোইজাইননা তাখ্রবা মৈতৈশিংবু পুনশিনবগী ৱাখল্লোন্দা লাকচবনি। চহী তরেৎ খুন্তাকপা মতমদা, কাছাড় কামরাঙ্গা খুল অসিদা লৈদুনা মায়খৈ অসোমগী মীওইশিংনা লাল্লোং কয়া শীজিন্নদুনা, বর্মা (অৱা) গী খুৎতগী কন্নবা হোৎনবদা লৌখিবা থৌদাংবু চহী খুদিংগী নিংশিংদুনা লাক্লি।
মতম শাংনা নিংখা তম্না পাল্লুরবা মতুংদা, কাওঙম্লরোইদবা চহী তরেৎ খুন্তাকপা থৌদোক অদুবু অমুক হন্না লাকহল্লরোইসি। মণিপুর অমদি মপান মণিপুরদা লৈরিবা মীপুম খুদিংমক অমত্তা ওইনা পুনশিনবগী মতম অদু ওইরে হায়না মদুনা ময়াম পুন্না অপুনবগী শক্তম ঙাকমিন্নসি। লোয়ননা মণিপুর মপান্দা লৈরিবা হিষ্টোরিকেল ওইবা মফমশিংবু মণিপুর লৈঙাক্না মীৎয়েং চঙবীয়ু হায়বা ৱাফম থম্লক্লি।
অৱাপল্লি খুভম নিংশিং লুপকী জেনারেল সেক্রেটারি থোকচোম প্রেমজিৎ সিংহনা ফোঙদোরকপদা চহী ৭ হেন্না খুন্তাকপা হায়বসি মৈতৈ ঐখোয়গী ইতিহাসতা খ্বাইদগী হেন্না পুক্নিং শোক্নিংঙাই ওইরবা অমুবা ময়েক্না ইদুনা লৈখ্রবা ইতিহাস অমনি। কাছাড় কামরাঙ্গদা লৈবা অৱাপল্লি হায়রিবা মফম অসিদা মতম অমদা চহী ৭ খুন্তাকপা মতমদা ইনিংথৌ গম্ভীর সিংহ অমদি নরসিংহ হাক্তক্তগী বার্মাশিংগা লান্থেংনবগীদমক শারম্বা অদুগুম্বা পল অমনি হায়দুনা ইপা ইপু অহল লমনশিংনা হায়বীরম্মী।
হায়রিবা পল অসি মতমগী ঈচেল হোংলকপগী মতুংইন্না অৱাপল্লিগী ফীবমসু হোংখ্রে। হৌজিক অৱাপল্লিগী ফীবমসু য়াম্না মওং চাদনা লৈরে অদুনা মণিপুরগী চীফ মিনিষ্টার ওইরিবা এন বিরেনগী মফমদসু খুঞ্জাশিংগী মায়কৈদগী চে পীশিনখিবা লৈখ্রে লোয়ননা হৌজিক লৈরিবা অৱাপল্লিগী ফীবম অসি য়োকখৎতুনা থম্বা পাম্মী হায়না ফোঙদোরক্লি।
নিপকোগী প্রেসিডেন্ট থোইদিংজম মণিহারনা হায়, মতম কয়াগী মমাঙদগী মহারাজ গম্ভীর সিংহগী লৈখিদবগী থৌরম পাঙথোক্তবা য়াদে হায়দুনা চহী কয়াগী মমাঙদগী পাঙথোক্তুনা লাক্লি। তোঙান তোঙান্না তাখ্রবা চোইজাইনরবা মৈতৈশিংবু অমুক্তং পুনশিনবা হায়বসি মহারাজ গম্ভীর সিংহগী ৱাখল্লোননি হায়খি।
সোর্স: সঙাই এক্সপ্রেস


text:
A. প্রোজেক্তশিং উরেপ-উয়ুং তম্বা/য়েংশিনবা
১. গ্রেতর মলে কন্নেক্তিতী প্রোজেক্তকী উরেপ উয়ুং তম্বা – ভারতনা য়ু.এস.দি. মিলিয়ন ৫০ ফন্দিং তৌরিবা প্রোজেক্ত – থবক শুবা হৌবগী থৌরম পাঙথোকপা।
২. একজিম বেঙ্ক ওফ ইন্দিয়াগী বায়রগী ক্রেদিত ফাইনান্স ওইনা য়ু.এস.দি. মিলিয়ন ২২৭ ফন্দিং তৌরিবা হুলহুমালেদা সোসিএল হাউসিং য়ুনিৎ ৪০০০ শাবগী থবক্কী খোঙজেল য়েংশিনবা।
৩. অদ্দু রোদ অমসুং রিক্লেমেসন, ঈথৎ ৩৪গী ৱেতর অমসুং সেনিতেসন অমসুং ফ্রাইদে মোস নৌনা শেমগৎপগী প্রোজেক্তশিং য়াওনা ভারত মালদীপকী চাউখৎ-থৌরাংগী কোওপরেসন য়েংশিনবা।
B. য়ান্ন-ৱারোলশিং/এম.ও.য়ু.শিং পীনখিবা
১. ভারতকী এন.আই.আর.দি.পি.আর. অমসুং মালদীপকী লোকেল গভর্নমেন্ত ওথোরিতীগী মরক্তা মালদীপকী লোকেল কাউন্সিল অমসুং ৱুমেন দিবেলপমেন্ত কম্মিতিগী মেম্বরশিংগী কেপাসিতী বিল্দিং অমসুং ত্রেনিং পীনবগী এম.ও.য়ু.।
২. ভারতকী আই.এন,সি.ও.আই.এস. অমসুং মালদীপকী ফিশরিজ মন্ত্রালয়গী মরক্তা পোতেন্সিএল ফিশিং জোন ফোরকাস্ত কেপাসিতী বিল্দিং অমসুং দেতা শিয়রিং অমসুং মেরিন সাইন্তিফিক রিসর্চতা চুংশিন্নবগী এম.ও.য়ু.।
৩. সি.ই.আর.তি-ইন্দিয়া অমসুং মালদীপকী এন.সি.আই.তি.গী মরক্তা সাইবর সেক্যুরিতীগী লমদা তেংবাং পীনবগী এম.ও.য়ু.।
৪. ভারতকী এন.দি.এম.এ. অমসুং মালদীপকী এন.দি.এম.এ.গী মরক্তা দিজাস্তর মেনেজমেন্তগী লমদা তেংবাং পীনবগী এম.ও.য়ু.।
৫. ভারতকী একজিম বেঙ্ক অমসুং মালদীপকী শেল-থুম মন্ত্রালয়গী মরক্তা মালদীপতা পুলিস ইনফ্রাস্ত্রকচর শানবগীদমক য়ু.এস.দি. মিলিয়ন ৪১গী বায়রকী ক্রেদিত ফাইনান্সিং তৌনবগী য়ান্ন-ৱারোল।
৬. একজিম বেঙ্ক ওফ ইন্দিয়া অমসুং মালদীপকী শেল-থুম মন্ত্রালয়গী মরক্তা হুলহুমালেদা অহেনবা সোসিএল হাউসিং য়ুনিৎ ২,০০০ শানবগী য়ু.এস.দি. মিলিয়ন ১১৯গী বায়রকী ক্রেদিত ফাইনান্সিং তৌনবগী লেত্তর ওফ ইন্তেন্ত।
C. লাউথোকখিবশিং
১. মালদীপতা ইনফ্রাস্ত্রকচর প্রোজেক্তশিংদা শেল থাদনবা য়ু,এস.দি. মিলিয়ন ১০০গী অনৌবা লাইন ওফ ক্রেদিত।
২. লাইন ওফ ক্রেদিতকী মখাদা হানিমধূ এয়রপোর্ত দিবেলপমেন্ত প্রোজেক্তকীদমক য়ু.এস.দি. মিলিয়ন ১২৮গী ই.পি.সি. কন্ত্রেক্ত পীবদা অয়াবা পীবা।
৩. লাইন ওফ ক্রেদিতকী মখাদা গুলহিফাহলু পোর্ত দিবেলপমেন্ত প্রোজেক্তকীদমক য়ু.এস.দি. মিলিয়ন ৩২৪গী দি.পি.আর. অসুং তেন্দরগী থৌওং চৎথবা হৌবদা অয়াবা পীবা।
৪. লাইন ওফ ক্রেদিতকী মখাদা কেন্সর হোস্পিতাল প্রোজেক্তকীদমক য়ু.এস.দি. মিলিয়ন ৩০গী ফীসিবিলিতী রিপোর্ত অমসুং ফাইনান্সিএল ক্লোসরগী অয়াবা পীবা।
৫. হুলহুমালেদা অহানবা সোসিএল হাউসিং য়ুনিৎ ২,০০০গীদমক একজিম বেঙ্ক ওফ ইন্দিয়ানা য়ু.এস.দি. মিলিয়ন ১১৯গী বায়রগী ক্রেদিত ফাইনান্সিং তৌবা।
৬. মালদীপতগী ভারত্তা দ্যুতী ফ্রী তুনা এক্সপোর্তশিং হৌবা।
৭. মালদীপ নেস্নেল দিফেন্স ফোর্সতা মমাংদা শিপ-সি.জি.এস. হুরাবী পীরম্বা অদুগী রিপ্লেসমেন্ত শিপ সপ্লাই তৌবা।
৮. মালদীপ নেস্নেল দিফেন্স ফোর্সতা অনিশুবা লেন্দিং ক্রাফ এসোলত (এল.সি.এ.) সপ্লাই তৌবা।
৯. মালদীপ নেস্নেল দিফেন্স ফোর্সতা য়ুতিলিতী ভেহিকল ২৪ খুদোল তম্বা।


text:
সাইন্স অমসুং তেক্নোলোজী মন্ত্রালয়
দা. হর্শ ভরধন্না কোবিদ-১৯গীদমক শেম শারিবশিং দিপার্তমেন্ত ওফ সাইন্স এন্দ তেক্নোলোজীগা শমজিন্নখ্রে
দি.এস.তি. অমসুং মসিগী মনীং তম্বা ইনস্তিত্যুৎশিংনা ইন্দিয়াগী সাইন্স অমসুং তেক্নোলোজী মালেমগী থাক্তা পুখৎলে – দা. হর্শ বর্ধন
“কোবিদ কথা’ কৌবা কোবিদ-১৯গী মল্তিমীদিয়া লমজিং অমা হৌদোকখ্রে
Posted On:
03 MAY 2020 8:36PM by PIB Imphal
কেন্দ্রগী সাইন্স এন্দ তেক্নোলোজী, হকশেল অমদি য়াইফ-য়ুম্বাল, অমসুং আর্থ সাইন্সকী মন্ত্রী দা. হর্শ বর্ধন্না ঙসি দি.এস.তি.গী ৫০শুবা মপোক কুমওন থৌরমদা দিপার্তমেন্ত ওফ সাইন্স এন্দ তেক্নোলোজী (দি.এস.তি.)গী মনীং তমবা ইনস্তিত্যুৎশিং (এ.আই.) অমসুং মখা থাবা লোয়শঙশিংগী মকোকশিংগা ভিদিও কনফরেন্সিংগী খুত্থাঙদা মখোয়গী সাইন্স এন্দ তেক্নোলোজীগী থৌরাংশিং মরুওইনা কোবিদ-১৯ শন্দোরকপা থেংননবা লৌখৎলিবা থৌরাংশিংগী মতাংদা ৱারী ৱাতাই শাখ্রে।
থৌরমদুদা মন্ত্রীনা কোবিদ-১৯গী মল্তিমীদিয়া লমজিং “কোবিইদ কথা”সু হৌদোকখি। দি.এস.তি. না সাইন্স এন্দ তেক্নোলোজীগী খুত্থাঙদা লৈবাকসিগী থৌদাং য়ারকপা চহি ৫০ ফারকপগা ইরোয়ননা লৈবাক শিনবা থুংনা চহি চুপ্পা চত্থগদবা মখল কয়াগী থৌরমশিংগী হৌদোক্লদুনা সনা ফুদোংবা কুমওন থৌরমসু হৌদোকখি।
সেক্রেতরী (দি.এস.তি.) প্রোফেসর অসুতোস শর্মনা দি.এস.তি.গী অচৌবা থৌরমশিং, লাক্কদৌরিবা চহি মঙাসিদা মখোয়গী মীৎয়েং অমসুং কোবিদ-১৯ থেংননবা লায়না খঙদোকপা, চাংয়েং তৌবা, হকশেলগী থৌরাংশিং, খুৎশু খুৎলায় অমদি অতৈ মচাকশিংগী কৈথেলদা পুথোকপা য়ারবা পাম্বৈ পুথোকপদা শেন থাদনবগীদমক আর এন্দ দি লেবশিং, একাদমিক ইনস্তিত্যুৎশিং, স্তার্ত অপশিং অমসুং এম.এস.এম.ই.শিং অমদি মখোয়গী তেক্নোলোজীশিং খঙদোক্নবা দি.এস.তি.গী খোঙথাংশিংগী মতাংদা পাউদমখি।
নেস্নেল সাইন্স এন্দ তেক্নোলোজী ওন্ত্রপ্রিনরসিপ দিবেলপমেন্ত বোর্দ (এন.এস.তি.ই.দি.বি.), সাইন্স ফোর ইক্যুইতী, এম্পৱরমেন্ত এন্দ দিবেলপমেন্ত (এস.ই.ই.দি.) অমসুং সাইন্স এন্দ ইঞ্জিনীয়রিং রিসর্চ বোর্দ (এস.ই.আর.বি.), তেক্নোলোজী দিবেলপমেন্ত বোর্দ (তি.দি.বি.) অমসুং সর্ভে ওফ ইন্দিয়ানচিংবা স্তেতুতরী বোদীশিংগী মকোক থোংবা সাইন্তিস্তশিং অমসুং থৌমীশিংনা লাইচৎ অসিবু লাকশিন্নবা লৌখৎলিবা তোঙান তোঙানবা থৌরাংশিংগী মতাংদা ৱা ঙাঙখি। মসিগা মান্ননা শ্রী চিত্রা তিরুনাল ইনস্তিত্যুৎ ফোর মেদিকেল সাইন্সেস এন্দ তোক্নোলোজী (এস.সি.তি.আই.এম.এস.তি.), থিরুবনন্থপুরম, ইন্তর্নেসনেল এদভান্স রিসর্চ সেন্তর ফোর পাওদর মেতাল্লর্জী এন্দ ন্যু মেতরিএল্স (এ.আর.সি.আই.), হায়দরাবাদ, জৱাহরলাল নেহরু সেন্তর ফোর এদভান্স সাইন্তিফিক রিসর্চ (জে.এন.সি.এ.এস.আর.), সেন্তর ফোর নেনো এন্দ সোফ মেত্তর সাইন্সেস (সি.ই.এন.এস.), বেঙ্গলুরু, নেস্নেল ইনোভেসন ফাউন্দেসন (এন.আই.এফ.), অহমেদাবাদ, অমসুং এস.এন. বোস নেস্নেল সেন্তর ফোর বেসিক সাইন্সেস (এস.এন.বি.এন.সি.বি.এস.) কোলকতাগুম্বা মনীং তম্বা ইনস্তিত্যুৎশিংগী দিরেক্তরশিংনা লাংফম অসি থেংননবগীদমক মখোয়না শেম শারিবশিংগী মরমদা ৱা ঙাঙখি।
ৱারী শানবা অদুদা দি.এস.তি.বু চহি ৫০ শুরকপগী থাগৎ ৱাহৈ ফোঙদোক্লদুনা দা. হর্শ বর্ধননা হায়খি, “দি.এস.তি. অমসুং মসিগী মনীং তম্বা ইনস্তিত্যুৎশিংনা ইন্দিয়াগী সাইন্স এন্দ তোক্নোলোজীবু মালেমগী থাক্তা পুখৎলে অমদি ফুরুপ কয়াগী মীওই কয়া অমদা মখল কয়াদা কান্নবা পীরি। ইনস্তিত্যুৎশিং অমসুং তোঙান তোঙানবা লমশিংদা লৈরিবা সাইন্তিস্তশিংগী মরক্তা চাংদম্নবগী মওংদা লৈবাকসিগী সাইন্স অমসুং তেক্নোলোজীগী চাং অমসুং তৌবা ঙম্বগী মঙম হেনগৎহন্নবা ঐখোয়গী লৈবাকসিদা দি.এস.তি.না খ্বায়দগী চাউবা মশাগী মঙমদগী হেন্দোক্না থিজিন খোৎচিনবা অমদি চাউখৎপা পুরকপগী ঙাক্লৌ পীরি। দি.এস.তি.গী থৌদাং অসিনা ইন্দিয়াবু সাইন্স সাইতেসন ইন্দেক্স জর্নেলশিং ফোঙবগী মশিংদা চাইনা অমসুং য়ু.এস.কী মথঙদা ৩শুবা মফম কলহনবদা মতেং পাংলি।”
কোবিদ-১৯ লাকশিনবদা মতম চানা খোঙথাং কয়া লৌখৎখিবগীদমক্তা ইন্দিয়ন সাইন্তিস্তশিংবু থাগৎলদুনা মহাক্না হায়খি, “ইন্দিয়ন সাইন্তিস্তশিংনা মতম পুম্বদা শিংনবা অমা হেক্তা থেংননবা হৌগৎলকই অমসুং হৌজিকসু মখোয়না লৈবাকসিগী নীংবা কায়হন্দে। ঐখোয়না নীংশিংগদবদি: (১) স্কেল অপ তৌবা য়ারবা মরী লৈনবা তেক্নোলোজী সোলুসনশিং মশক খঙদোক্নবা অমদি ঙাক্লৌ পীনবা ঐখোয়গী স্তার্ত-অপ ইকোসিস্তেম অসুবু মপুং ফানা মেপ্পিং তৌবা; (২) ভাইরস অসিগী মোদেল্লিং অমসুং মওং মতৌশিং অমদি মসিগী শাফু, থেংননবা অনৌবা পাম্বৈনচিংবা লমশিংদা থবক তৌরিবা একাদমিয়া অমদি আর এন্দ দি লেবশিংগী ইন্দস্ত্রীশিং অমসুং প্রোজেক্তশিংদা ঙাক্লৌ পীবা; (৩) থেংননবা পাম্বৈ পুথোক্নবগীদমক মরি লৈনবা দি.এস.তি.গী মনীং তম্বা ইনস্তিত্যুৎশিং মথৌ তৌহনবা য়াওনা তোঙান তোঙানবা মায়কৈদা অচৌবা অমদি খোঙজেল য়াঙবা থৌরাংশিং মথৌ তাই। ঐখোয়না মতম লৈত্রবা চিরবা তানফমসিদা ঐখোয়গী দি.এস.তি.গী সাইন্তিস্তশিংনা হায়রিবা পান্দমসি ফংবা ঙমবসিদা ঐ হরাওই। ময়ামসিদগী অকক্ননা পনবা য়াবদি কয়া অমনা অনৌবা মওংগী ওইবা অমসুং খোঙজেল য়াঙনা কম্মরসিএলাইজ তৌখ্রবা কান্নরবা পোত্থোক ১০ হেন্না পুথোকখ্রবা এস.সি.তি.আই.এম.এস.তি., থিরুভনন্থপুরম অসিনি,” মহাক্না হায়খি।
দা. হর্শ বর্ধননা হায়খি, “হৌখিবা চহি ৪৯সিদা দি.এস.তি.না লৈবাকসিগী সাইন্স অমসুং তেক্নোলোজী ইনোভেসন স্পেসতা চাউনা শরুক য়ারি। মশিং য়াম্লবা ইনক্যুবেতরশিং অমসুং স্তার্ত-অপশিং মশক থোক্না হেনগৎলকপগা লোয়ননা মসি চৎনবা য়ানা চাউখৎলক্লি।” দিএস.তি.গী মশক থোকপা থৌরাং খরগী মরমদা ফোঙদোক্লদুনা মহাক্না হায়খি, “নহা ওইরিবা সাইন্তিস্তশিংবু মখোয়গী থিজিনবগী লম্বীদা মীয়াম্না পাম্নবা সাইন্স আর্তিকলশিং ইবদা পুক্নীং থৌগৎনবা হৌদোকখিবা ওগমেন্তিং রাইতিং স্কিল্স থ্রু অর্তুকুলেতিং রিসর্চ (এ.দব্লিউ.এস.এ.আর.)গুম্বা স্কিমশিং; নেস্নেল ইনিসিএতিভ ফোর দেভেলপিং এন্দ হার্নেসিং ইনোভেসন্স (নিধি) কৌবা ইনোভেসন অমসুং স্তার্ত-অপ থৌওংশিং হেনগৎহন্নবা প্রোগ্রাম; নহা ওইরিবা মহৈরোয়শিংবু অনৌবা ৱাখল্লোন খন্নবা পুক্নীং থৌগৎননবা মিল্লিয়ন মাইন্দস ওগমেন্তিং নেস্নেল এস্পিরেসন্স এন্দ নোলেজ (মানক), নেস্নেল মিসন ওন ইন্তরদিসিপ্লিনরী সাইবর-ফিজিকেল সিস্তেম্স, থর্তী মিতর তেলেস্কোপ প্রোজেক্ততা শরুক য়াবনচিংবা মালেমগী খ্বায়দগী ফবা সাইন্স প্রোজেক্তশিংগা শম্ননবা অনৌবা মালেমগী ওইবা সাইন্স এন্দ তেক্নোলোজী কোলাবোরেসনশিং; অমসুং য়ু.এস.দি. মিল্লিয়ন ৪০গী ইন্দিয়া-ইস্রাএল ইন্দস্ত্রিএল আর এন্দ দি এন্দ তেক্নোলোজী ইনোভেসন ফন্দ অসিনচিংবশিং অসিনা ইন্দিয়াগী সাইন্স অমসুং তেক্নোলোজীগী খোঙথাংশিং হেন্নবা পুখৎলি।”
চহিসিগী বদজেত মীফমদা শেন-থুমগী মন্ত্রীনা লাওথোকখিবা লুপা ক্রোর ৮,০০০ চঙগদবা নেস্নেল মিসন ওন ক্বান্তম তেক্নোলোজী এন্দ এপ্লিকেসন (এন.এম.-ক্যু.তি.এ.)গী মতাংদা অখন্ননা পল্লদুনা কেন্দ্রগী সাইন্স অমসুং তেক্নোলোজী মন্ত্রীনা হায়খি, “এন.এম.-ক্যু.তি.এ. হৌদোকখিবা অসি ক্বান্তম তেক্নোলোজী অমসুং ক্বান্তম কম্প্যুতিং, ক্বান্তম কৃপ্তোগ্রাফী, ক্বান্তম কম্ম্যুনিকেসন, ক্বান্তম মেত্রোলোজী অমসুং সেন্সিং, ক্বান্তম ইনহেন্স ইমেজিংনচিংবা মরি লৈনবা লমশিংদা আর এন্দ দি হেনগৎহন্নবা অমদি য়োকখৎনবা তুংগী লম্বীদা চাউনা চোংবা খোঙফম অমনি। ঐনা থাজৈ মদুদি দি.এস.তি.না মসিগুম্লবা মাঙজিল থারিবা তেক্নোলোজী অসিগী মহৈনা মীচম মীয়ামগী য়াইফনবা লম্বীদা শীজিন্নদুনা লৈবাকসিগী চাউথোকচবা পুরক্কনি।”
লোইশিল্লকপদা দা. হর্শ বর্ধননা হায়খি, “দি.এস.তি.না শেম্লিবা নেস্নেল পোলিসী ওন সাইন্তিফিক সোসিয়েল রেসপোন্সিবিলিতী অসি দি.এস.তি.গী শাংলবা চহি ৪৯গী খোঙচৎসিদা লোয়নদুনা লাক্লিবা রেস্পোন্সিবল ইনোভেসন অমসুং সোসিয়েল ওন্ত্রপ্রিনরসিপগী ৱাখল্লোন অদু য়াওবা থৌরাং অমা ওইগদবনি। ঐনা থাজৈ মদুদি দোকুমেন্ত অসিনা সাইন্তিফিক ওইবা মচাকশিং শেয়র তৌবা; কোলেজ/য়ুনিভর্সিতীগী ফেকল্তীশিং মেন্তরিং/ ত্রেনিং পীবা; হাই এন্দ সাইন্তিফিক স্কিল্স অমসুং রিসর্চকী লমদা ত্রেনিং পীবা, মহৈরোয়শিংগী ইন্তর্নসিপ, থিজিনবগী চৎনবী অমসুং অতৌ থৌওংশিং হেনগৎহনবনচিংবা থৌওং অমা নৎত্রগা অমদগী হেন্না খন্দুনা একাদমিয়া অমসুং আর এন্দ দি লেবশিংদা লৈরিবা সাইন্স অমসুং তেক্নোলোজীগী খুৎলায়শিং, লৌশিং, মেনপাৱর অমসুং মচাক মথুমশিং শিজিন্নদুনা প্রোজেকশিংগী গ্রান্ত ফংলিবশিংনা সাইন্স অমদি হেন্না পাকথোক চাউথোক্না খু্ন্নাইগী স্তেকহোল্দরশিংদা য়ৌশিন্নবা হোৎনবদা পুক্নীং থৌগৎলগনি।
*****
(Release ID: 1620872)
Visitor Counter : 109


text:
প্রধান মন্ত্রী শ্রী নরেন্দ্র মোদীনা হায়খি মদুদি লৈবাক অসিগী মফম কয়াদগী নাগরীকশিংনা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোন্নবা হায়রক্লি। মহাক্না হায় মখোয়গী থম্মোয়গী অপাম্বা অসি য়েংলগা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোল্লগনি।
প্রধান মন্ত্রীনা হায় মখা তানা মদুদি মেজোর ধ্যান চান্দ ভারতকী মিংচৎ পুরকপা অমসুং চাউথোকচনিঙাই ওইবা শান্নরোই অমনি। ঐখোয়গী লৈবক্কী শান্ন-খোৎনবদা থাক খ্বায়দগী ৱাংবা ইকাই খুম্নবা অসি মহাক্কা মমিং পীবা অসি মতিক চাই।
ত্বীতকী পরিং অমদা প্রধান মন্ত্রীনা হায়খি;
“নুপা অমসুং নুপীগী হোকী তীম্না অমুক্ত শান্নখিদ্রিবা মশান্ন অসিদা লৈবক পুম্বা অপেনবা ফাওনখ্র। লৈবাক অসিগী কাচিন কোয়াদগী হোকীগী নৌহৌননা পাম্বা হেনগৎনরক্লি। হায়রিবা অসি লাক্কদৌরিবা তুংগী অফবা খুদম্নি।
লৈবাক অসিগী মফম কয়াদগী নাগরীকশিংনা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোন্নবা ঐগী ইফমদা হায়রক্লি। ঐহাক্না মখোয়গী মিৎয়েংবু থাগৎপা ফোংদোকচরি।
মখোয়গী থম্মোয়গী অপাম্বা অসি য়েংলগা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোল্লগনি!
জয় হিন্দ!
মেজোর ধ্যান চান্দ ভারতকী মিংচৎ পুরকপা অমসুং চাউথোকচনিঙাই ওইবা শান্নরোই অমনি। ঐখোয়গী লৈবক্কী শান্ন-খোৎনবদা থাক খ্বায়দগী ৱাংবা ইকাই খুম্নবা অসি মহাক্কা মমিং পীবা অসি মতিক চাই।
ওলিম্পিক্স গেম্সতা ভারতকী শান্নরোইশিংনা উৎখিবা মশান্নদা ঐখোয় পুম্বনা হরাওবা ফাওই। মরুওইনা হোকী মশান্নদা ঐখোয়গী ইচা-ইচলশিংনা মখোয়গী ঙমজবা উৎখিবা, কাননবা কন্না হোৎনখিবা অসিনা হৌজিক্কী ওইবা অমসুং লাক্কদৌরিবা মীরোলগীদমক ইথিল অমনি।
লৈবাক অসিবু চাউথোকচনিঙাই ওইরিঙৈ মতম অসিদা ইরৈচা কয়া অমনা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোন্নবা ৱাফম থম্লক্লি। মীয়ামগী থম্মোয়গী অপাম্বা অসি য়েংলগা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোল্লগনি।
জয় হিন্দ!


text:
প্রধান মন্ত্রী, শ্রী নরেন্দ্র মোদীনা ঙসি ফ্রেঞ্চ রিপাব্লিক্কী রাস্ত্রপতি, ঐচ.ই. ইমেনুএল মেক্রোনগা লোয়ননা তেলিফোন্দা ৱারী শাখ্রে।
প্রধান মন্ত্রীনা রাস্ত্রপতি মেক্রোনদা ফ্রান্সতা থোক্লিবা ইকং অমসুং লামৈ চাকপগী হৌজিক অৱাবা তারিবা অসিদা মখোয়গীদমক অমত্তা ওইনা লেপ্পি হায়না ফোঙদোকখি।
লুচিংবশিংনা দিফেন্স কোওপরেসন প্রোজেক্তশিং অমসুং সিভিল ন্যুক্লিয়র ইনর্জীদা কোওপরেসন পীনবা য়াওনা হৌজিক চত্থরিবা নাকল অনিগী ওইবা থৌশিলশিং য়েংশিনখি।
মখোয়না গ্লোবেল ফুদ সেক্যুরিতীগা মরী লৈনবা হীরমশিং য়াওনা মরুওইবা জিওপোলিতিকেলগী ওইবা শীংনবশিংগী মতাংদসু খন্নখি।
হৌখিবা চহি খরা অসিদা ইন্দিয়া-ফ্রান্স স্ত্রেতেজিক পার্তনরশিপ হেনগৎলকপা অমসুং মপাঙ্গল কনখৎলকপা অসিদা লুচিংবা অনিনা অপেনবা ফোঙদোক্নখি অমসুং তেংবাং পীনবগী অনৌবা লমশিংদা মরী চেৎশিনহন্নবগীদমক মখা তানা পুন্না থবক তৌমিন্ননবসু য়ান্নখি।